ഇത് കെെവിട്ട കളിയാണ്, ജനങ്ങൾ സഹകരിക്കണം; പൂന്തുറയിലെ പ്രശ്‌നങ്ങൾ പരിഹരിക്കുമെന്നും ആരോഗ്യമന്ത്രി -KK Shailaja about Poonthura issue Covid 19 Triple Lock Down\nതങ്ങൾക്കാവശ്യമായ സൗകര്യങ്ങൾ ലഭിക്കുന്നില്ലെന്ന് ആരോപിച്ച് പൂന്തുറയിൽ നൂറുകണക്കിനു ആളുകൾ തെരുവിലിറങ്ങി പ്രതിഷേധിച്ചിരുന്നു\nUpdated: July 10, 2020 4:44:14 pm\nതിരുവനന്തപുരം: പൂന്തുറയിൽ ജനങ്ങൾ ഒന്നടങ്കം തെരുവിലിറങ്ങിയ സംഭവത്തിൽ വലിയ വിഷമമുണ്ടെന്ന് ആരോഗ്യമന്ത്രി കെ.കെ.ശെെലജ. സൂപ്പർ സ്‌പ്രെഡ് നടന്ന സ്ഥലമാണ്. സാമൂഹിക അകലം ലംഘിച്ച് ജനങ്ങൾ തെരുവിലിറങ്ങുന്നത് വലിയ അപകടം വരുത്തിവയ്‌ക്കും. ജനങ്ങൾ സർക്കാർ നിർദേശങ്ങളോട് സഹകരിക്കണമെന്നും ആരോഗ്യമന്ത്രി ആവശ്യപ്പെട്ടു. തങ്ങൾക്കാവശ്യമായ സൗകര്യങ്ങൾ ലഭിക്കുന്നില്ലെന്ന് ആരോപിച്ച് പൂന്തുറയിൽ നൂറുകണക്കിനു ആളുകൾ തെരുവിലിറങ്ങി പ്രതിഷേധിച്ചിരുന്നു. ഇതിനു പിന്നാലെയാണ് ആരോഗ്യമന്ത്രിയുടെ പ്രതികരണം.\nപൂന്തുറയിൽ ഏർപ്പെടുത്തിയിരിക്കുന്നത് അനാവശ്യ നിയന്ത്രണങ്ങളാണെന്നും രോഗികൾക്ക് ആവശ്യമായ സൗകര്യങ്ങൾ ലഭിക്കുന്നില്ലെന്നും ആരോപിച്ചാണ് ജനങ്ങൾ തെരുവിലിറങ്ങി പ്രതിഷേധിക്കുന്നത്. നാട്ടുകാർ പൊലീസ് ജീപ്പ് തടഞ്ഞുവച്ചു. സ്‌ത്രീകളും കുട്ടികളുമടക്കം നൂറിലേറെ പേർ തെരുവിൽ പ്രതിഷേധിക്കുകയാണ്. ഇത് രോഗവ്യാപന സാധ്യത വർധിപ്പിക്കും.\nപൂന്തുറയിൽ സംഘർഷം ഉണ്ടായതിനു പിന്നിൽ കോൺഗ്രസ് നേതാവും എംഎൽഎയുമായ വി.എസ്.ശിവകുമാറും ഒരു വിഭാഗം കോൺഗ്രസ് നേതാക്കന്മാരും നടത്തുന്ന കള്ള പ്രചാരവേലയാണെന്ന് സിപിഎം തിരുവനന്തപുരം ജില്ലാ സെക്രട്ടറി ആനാവൂർ നാഗപ്പൻ പ്രസ്‌താവനയിൽ പറഞ്ഞു.\nരണ്ടു ദിവസമായി ബോധപൂർവമായ കള്ളപ്രചരണമാണ് ഇവർ നടത്തുന്നത്. കോവിഡ് രോഗികളുടെ എണ്ണം മനഃപൂർവം പെരുപ്പിച്ചു കാണിക്കുന്നു എന്നാണ് വി.എസ്.ശിവകുമാറിന്റെ വാദം. ആളുകൾ ഏറ്റവും കൂടുതൽ തിങ്ങിപ്പാർക്കുന്ന പ്രദേശത്ത് രോഗപ്രതിരോധ പ്രവർത്തനങ്ങളെ തകർക്കാൻ വേണ്ടി ബോധപൂർവം നടത്തുന്ന നീക്കമാണിതെന്ന് സിപിഎം ജില്ലാ സെക്രട്ടറിയുടെ പ്രസ്താവനയിൽ പറഞ്ഞു.\nജനങ്ങൾക്കിടയിൽ രോഗം വ്യാപിച്ചാലും വേണ്ടില്ല തങ്ങളുടെ കുത്സിതമായ രാഷ്ട്രീയ അജണ്ട നടപ്പാക്കുക എന്ന ഹീനമായ പരിശ്രമമാണ് ശിവകുമാറും സംഘവും നടത്തുന്നത്. സോഷ്യൽ മീഡിയ വഴി യാതൊരു അടിസ്ഥാനവുമില്ലാത്ത കള്ള പ്രചരണമാണ് ഇവർ ജനങ്ങൾക്കിടയിൽ ഇളക്കിവിട്ട് പരിഭ്രാന്തി സൃഷ്ടിക്കാൻ പരിശ്രമിച്ചു കൊണ്ടിരിക്കുന്നത്. നാടിനെ തകർക്കാൻ ശ്രമിക്കുന്ന ഇക്കൂട്ടരുടെ പ്രവൃത്തിയെക്കുറിച്ച് ബന്ധപ്പെട്ടവർ ഗൗരവമായി അന്വേഷിച്ച് നടപടിയെടുക്കണമെന്നും സിപിഎം ആവശ്യപ്പെട്ടു.\nഭക്ഷണസാധനങ്ങള് വാങ്ങാന് അനുവദിക്കുന്നില്ല. പൂന്തുറയില് നിന്നുള്ളവരെ പല കടകളിലും പ്രവേശിപ്പിക്കാത്ത സാഹചര്യം. പൂന്തുറ വാര്‍ഡില് അവശ്യ സാധനങ്ങള് ലഭിക്കുന്നില്ല. പൂന്തുറയിലെ കണക്കുകള് പെരുപ്പിച്ച് കാണിച്ച് ഭയപ്പെടുത്തുന്നു. സമീപപ്രദേശങ്ങളില് നടക്കുന്ന കോവിഡ് പരിശോധനയുടെ ഫലം പൂന്തുറയുടെ പേരില് എഴുതി ചേര്‍ക്കുന്നു.\nRead Also: “കൊറോണ കൊണ്ട് മരിക്കില്ല, ജനം പട്ടിണി കിടന്ന് മരിക്കും”: പൂന്തുറ കൗണ്‍സിലര്\nപൂന്തുറയില് നിന്നുള്ളവര്‍ക്ക് ആശുപത്രികളില് ചികിത്സ നിഷേധിക്കുന്നു. പൂന്തുറയില് നിന്നുള്ള ഒരു ഗര്‍ഭിണിക്ക് ചികിത്സ നിഷേധിക്കപ്പെട്ടു. ക്വാറന്റെെനിൽ കഴിയുന്നവർക്ക് ആവശ്യമായ സൗകര്യങ്ങൾ ഇല്ല. ബാത്‌റൂം സൗകര്യമടക്കം ലഭിക്കാത്ത സാഹചര്യം. ആണുങ്ങളെയും പെണ്ണുങ്ങളെയും ഒരേ ക്വാറന്റെെൻ കേന്ദ്രത്തിൽ പാർപ്പിക്കുന്നു.\nWeb Title: Kk shailaja about poonthura issue covid 19 triple lock down


കാസർ‌ഗോഡ് രണ്ട് കോസ്റ്റ് പൊലീസുകാരെ തട്ടിക്കൊണ്ടുപോയി. – NavaKerala News\nHome/Crime/കാസർ‌ഗോഡ് രണ്ട് കോസ്റ്റ് പൊലീസുകാരെ തട്ടിക്കൊണ്ടുപോയി.\nകാസർ‌ഗോഡ് / കാസർ‌ഗോഡ് കോസ്റ്റ് പൊലീസിലെ രണ്ട് സിവിൽ പൊലീസ് ഉദ്യോഗസ്ഥരെ അനധികൃത മൽസ്യ ബന്ധനക്കാർ തട്ടിക്കൊണ്ടുപോയ ശേഷം വിട്ടയച്ചു. കോസ്റ്റ് പൊലീസിലെ സുബീഷ്, രഘു എന്നിവരെയാണ് തട്ടിക്കൊണ്ടുപോയത്. കുമ്പളയിൽ കടലിൽ ഇരുവരും പരിശോധന നടത്തുന്നതിനിടെ ഇന്ന് ഉച്ചയോടെയാണ് സംഭവം നടക്കുന്നത്. മംഗളൂരുവിൽ നിന്ന് മത്സ്യബന്ധനത്തിനായി എത്തിയ സംഘം അനധികൃതമായി മത്സ്യബന്ധനം നടക്കുന്നത് ശ്രദ്ധയിൽപ്പെട്ട പൊലീസ് ഉദ്യോഗസ്ഥർ ബോട്ടിലേയ്ക്ക് പ്രവേശി ക്കുകയും കരയ്ക്ക് അടുപ്പിക്കണമെന്ന് നിർദേശിക്കുകയുമായിരുന്നു. എന്നാൽ ബോട്ടിലുണ്ടായിരുന്നവർ ഇതിന് വഴങ്ങിയില്ല. അവർ ബോട്ട് മംഗലാപുരത്തെ ബന്ദറിലേയ്ക്ക് ഓടിച്ച് പോയി. പത്തൊൻപത് പേരാണ് ബോട്ടിലുണ്ടായിരുന്നത്. ബോട്ടിന് യാതൊരു രേഖകളും ഉണ്ടായിരുന്നില്ല. തട്ടിക്കൊണ്ടുപോയ പൊലീസ് ഉദ്യോഗസ്ഥരെ കാസർഗോഡ് ജില്ലാ പൊലീസ് മേധാവി ഡി. ശിൽപ ഇടപെട്ടാണ് മോചിപ്പിക്കുന്നത്. ഇവരെ തിരിച്ചെത്തിക്കാൻ നടപടികൾ സ്വീകരിച്ചിരിക്കുകയാണ്.


10 April, 2020 09:00:08 AM\nന്യൂയോര്‍ക്ക്: കൊറോണ വൈറസ് മഹാമാരി ഈ വർഷം ആഗോള സാമ്പത്തിക വളർച്ചയെ പിന്നോട്ടടിക്കുമെന്ന് ഐഎംഎഫ്. 1930 കളിലെ മഹാമാന്ദ്യത്തിനുശേഷം ലോകം നേരിടുന്ന ഏറ്റവും വലിയ സാമ്പത്തിക പ്രതിസന്ധിയാകുമിതെന്നും ഐഎംഎഫ് മേധാവി ക്രിസ്റ്റലിന ജോർജിവ പറഞ്ഞു. ഐഎംഫിന്‍റെയും ലോകബാങ്കിന്‍റെയും വാര്‍ഷിക യോഗത്തിന് മുന്നോടിയായി നടത്തിയ പ്രസംഗത്തിലാണ് ജോർജിവ ഇക്കാര്യം പറഞ്ഞത്.\nവളർന്നുവരുന്ന വിപണികളേയും വികസ്വര രാജ്യങ്ങളേയും ഏറ്റവും കൂടുതൽ മോശമായി സാമ്പത്തിക മാന്ദ്യം ബാധിക്കും. മൂന്ന് മാസം മുമ്പ്, 2020 ൽ 160 അംഗ രാജ്യങ്ങളിൽ ആളോഹരി വരുമാന വളർച്ച പ്രതീക്ഷിച്ചിരുന്നു. എന്നാൽ ഇത് ഇപ്പോൾ തലതിരിഞ്ഞിരിക്കുകയാണ്. ഈ വർഷം 170 രാജ്യങ്ങളിൽ പ്രതിശീർഷ വരുമാന വളർച്ച താഴേയ്ക്കായിരിക്കുമെന്നാണ് കരുതുന്നത്-അവർ പറഞ്ഞു.\nകോവിഡ് നിരവധി ജീവനുകള് നഷ്ടമാക്കിയപ്പോള് ലോക്ക് ഡൗണുകള് കോടിക്കണക്കിന് മനുഷ്യരുടെ ജീവിതം പ്രതിസന്ധിയിലാക്കി. ആഗോളതലത്തില് തന്നെ ഈ വർഷം നെഗറ്റീവ് വളർച്ചയാകും രേഖപ്പെടുത്താന് പോകുന്നത് എന്നകാര്യം വ്യക്തമാണ്. മഹാമാന്ദ്യത്തിനു ശേഷമുള്ള ഏറ്റവും മോശമായ തകര്‍ച്ചയാണ് പ്രതീക്ഷിക്കുന്നതെന്നും അവർ ചൂണ്ടിക്കാട്ടി.


പി.എം കെയേഴ്‌സ് ഫണ്ട് പൊതുപണമല്ല; വിവരാവകാശത്തിന്റെ പരിധിയില് വരില്ലെന്ന് കേന്ദ്രം\nകോവിഡ് മഹാമാരിയുടെ പശ്ചാത്തലത്തില് രൂപീകരിച്ച പ്രധാനമന്ത്രിയുടെ സിറ്റിസണ് അസ്സിസ്റ്റന്‍സ് ആന്‍ഡ് റിലീഫ് ഇന് എമര്‍ജന്‍സി സിറ്റുവേഷന് ഫണ്ട് (പി.എം കെയേഴ്സ് ഫണ്ട്) കേന്ദ്ര സര്‍ക്കാരിന്റെ കീഴില് വരുന്നില്ലെന്ന് പ്രധാനമന്ത്രിയുടെ ഓഫീസ് (പിഎംഒ) ഡല്‍ഹി ഹൈക്കോടതിയെ അറിയിച്ചു. ഇന്ത്യയില് ഇത് വിവരാവകാശ നിയമത്തിന്റെ (ആര്‍ടിഐ) പരിധിയില് കൊണ്ടുവരാനാകില്ലെന്നും ദി ഇന്ത്യന് എക്‌സ്പ്രസിന്റെ റിപ്പോര്‍ട്ട്. പിഎം കെയേര്‍സ് ട്രസ്റ്റിനെ പൊതുസ്ഥാപനമായി പ്രഖ്യാപിക്കണമെന്നാവശ്യപ്പെട്ട് അഭിഭാഷകനായ സംയഖ് ഗാഗ്വാള് ആണ് ഹര്‍ജി നല്‍കിയത്.\nഹര്‍ജിയില് മറുപടിയായി സെപ്റ്റംബര് 14 ന് സര്‍ക്കാര് കോടതിയില് സത്യവാങ്മൂലം സമര്‍പ്പിച്ചു. സ്വകാര്യ സ്രോതസ്സുകളില് നിന്ന് ഫണ്ട് ലഭിച്ചതിനാല് ഫണ്ടിനെ വിവരാവകാശത്തിന് കീഴില് 'സ്റ്റേറ്റ്' അല്ലെങ്കില് 'പബ്ലിക് അതോറിറ്റി' എന്ന് ലിസ്റ്റ് ചെയ്യാന് കഴിയില്ലെന്ന് കേന്ദ്രം സത്യവാങ്മൂലത്തില് പറഞ്ഞു.\nഇന്ത്യന് ഭരണഘടനയുടെ ആര്‍ട്ടിക്കിള് 12 അനുസരിച്ച്, 'സ്റ്റേറ്റ്' ല് 'ഇന്ത്യയുടെ ഭരണകൂടവും പാര്‍ലമെന്റും ഗവണ്‍മെന്റും ഓരോ സംസ്ഥാനങ്ങളുടെയും നിയമനിര്‍മ്മാണസഭയും അല്ലെങ്കില് ഇന്ത്യന് സര്‍ക്കാരിന്റെ നിയന്ത്രണത്തിലുള്ളതുമായ മറ്റ് അധികാരികളുമാണ് ഉള്‍പ്പെടുന്നത്. അതുകൊണ്ട് തന്നെ ഭരണഘടനയുടെ പന്ത്രണ്ടാം അനുഛേദ പ്രകാരമുള്ള 'സ്റ്റേറ്റ്' ആയി പിഎം കെയേര്‍സ് ഫണ്ടിനെ നിയന്ത്രിക്കുന്ന പി.എം. കെയര് ട്രസ്റ്റിനെ കാണാനാവില്ലെന്നാണ് പ്രധാനമന്ത്രിയുടെ ഓഫീസ് അറിയിച്ചത്.\nകൊറോണ വൈറസ് മഹാമാരിക്ക് ശേഷമുള്ള 'ഏതെങ്കിലും തരത്തിലുള്ള അടിയന്തര സാഹചര്യങ്ങളോ ദുരിത സാഹചര്യങ്ങളോ' കൈകാര്യം ചെയ്യുന്നതിനായി ഒരു 'സമര്‍പ്പിത ദേശീയ ഫണ്ട്' എന്ന ലക്ഷ്യത്തോടെ കഴിഞ്ഞ വര്‍ഷം മാര്‍ച്ചിലാണ് പിഎം കെയേര്‍സ് ഫണ്ട് സ്ഥാപിതമായത്. പ്രധാനമന്ത്രി നരേന്ദ്ര മോദി ഈ ട്രസ്റ്റിന്റെ അധ്യക്ഷനാണെന്നും മന്ത്രിസഭയിലെ ചില മന്ത്രിമാര് ട്രസ്റ്റികളാണ്. മാത്രമല്ല ഈ ഫണ്ട് കേന്ദ്രം സ്ഥാപിച്ചതും പ്രവര്‍ത്തിപ്പിക്കുന്നതും ആണെന്ന് സര്‍ക്കാര് പ്രതിനിധി ഡല്‍ഹി ഹൈക്കോടതിയില് പറഞ്ഞു, പിടിഐ റിപ്പോര്‍ട്ട് ചെയ്തു.\nഅതേസമയം പിഎം-കെയേഴ്സ് ഒരു സര്‍ക്കാര് ഫണ്ടായി പ്രതിനിധീകരിക്കുന്നുവെന്ന് അഭിഭാഷകന് ഹര്‍ജിയില് വാദിച്ചു. '.Gov.in 'ഡൊമെയ്ന് നാമം, ഇന്ത്യയുടെ 'സ്റ്റേറ്റ്' ചിഹ്നം,' പ്രധാനമന്ത്രി 'എന്ന പേര്, PM-CARES ഫണ്ട് വെബ്സൈറ്റിലും അതിന്റെ മറ്റ് ചുരുക്കപ്പേരും പോലുള്ള സര്‍ക്കാര് വിഭവങ്ങളുടെ ഉപയോഗവും പ്രതിനിധാനങ്ങളില് ഉള്‍പ്പെടുന്നു. ഒപ്പം അനൗദ്യോഗിക ആശയവിനിമയങ്ങള്, ഹര്‍ജിയില് പറയുന്നു. ഫണ്ടിന്റെ ഔദ്യോഗിക വിലാസം 'പ്രധാനമന്ത്രിയുടെ ഓഫീസ്, സൗത്ത് ബ്ലോക്ക്, ന്യൂഡല്‍ഹി' എന്നാണെന്ന് അഭിഭാഷകന് പറഞ്ഞു. മറുവശത്ത്, സര്‍ക്കാര് സത്യവാങ്മൂലത്തില് പാര്‍ലമെന്റ് ഉണ്ടാക്കിയ ഒരു നിയമത്തിലൂടെയോ ഭരണഘടനയുടെ കീഴിലോ ഫണ്ട് സ്ഥാപിച്ചതല്ലെന്ന് വാദിച്ചു, ഹിന്ദുസ്ഥാന് ടൈംസ് റിപ്പോര്‍ട്ട് ചെയ്തു. പകരം, ഇത് ഒരു ചാരിറ്റബിള് ട്രസ്റ്റായി സ്ഥാപിക്കപ്പെട്ടു, സര്‍ക്കാര് കൂട്ടിച്ചേര്‍ത്തു.\nപിഎം-കെയേഴ്‌സ് ഫണ്ട് ഏതെങ്കിലും സര്‍ക്കാര് പദ്ധതിയുടെയോ ബിസിനസിന്റെയോ ഭാഗമല്ലെന്നും കേന്ദ്രം വ്യക്തമാക്കി. അതിനാല് ഇത് കണ്‍ട്രോളര് ആന്‍ഡ് ഓഡിറ്റര് ജനറല് ഓഫ് ഇന്ത്യയുടെ (സിഎജി) ഓഡിറ്റിന് വിധേയമല്ല. എന്നിരുന്നാലും, സിഎജി തയ്യാറാക്കിയ പാനലില് നിന്ന് ചാര്‍ട്ടേഡ് അക്കൗണ്ടന്റായ ഒരു ഓഡിറ്ററാണ് അതിന്റെ ഫണ്ട് ഓഡിറ്റ് ചെയ്യുന്നത്. അതേസമയം വിവരാവകാശ നിയമപ്രകാരം പിഎം കെയേഴ്‌സ് ഒരു 'പൊതു സ്വത്തല്ല' ന്നും സര്‍ക്കാര് പറഞ്ഞു. സ്വകാര്യ സ്രോതസ്സുകളില് നിന്ന് ഫണ്ട് സ്വീകരിക്കുന്നതിനാല് പിഎം കെയേര്‍സ് വിവരാവകാശ നിയമത്തിന് കീഴില് വരുന്നില്ലെന്നും കേന്ദ്രം വാദിച്ചു. സെപ്റ്റംബര് 27 ന് ഡല്‍ഹി ഹൈക്കോടതി വിഷയം വീണ്ടും പരിഗണിക്കും.\nപി.എം.കെയേഴ്സ് ഫണ്ടും വിവാദവും\nഇന്ത്യയിലെ കൊവിഡ് -19 പകര്‍ച്ചവ്യാധി പ്രതിരോധത്തിനും ദുരിതാശ്വാസത്തിനുമായി 2020 മാര്‍ച്ച് 27നാണ് പ്രധാനമന്ത്രിയുടെ സിറ്റിസണ് അസ്സിസ്റ്റന്‍സ് ആന്‍ഡ് റിലീഫ് ഇന് എമര്‍ജന്‍സി സിറ്റുവേഷന് ഫണ്ട് (പി.എം കെയേഴ്സ് ഫണ്ട്) നിലവില് വന്നത്. ഇത് ഒരു സ്വകാര്യ ട്രസ്റ്റാണെന്ന രേഖകള് പുറത്തുവന്നതാണ് വിവാദങ്ങള്‍ക്ക് തുടക്കമിട്ടത്. പ്രധാനമന്ത്രിയുടെ നാഷണല് റീലീഫ് ഫണ്ട് (പിഎന്‍ആര്‍എഫ്) നിലവിലുള്ളപ്പോള് പുതിയ ഫണ്ട് രൂപീകരിച്ചതിനെയും പ്രതിപക്ഷം ചോദ്യം ചെയ്തു.\nനുണകളുടെയും അഴിമതിയുടെയും കേന്ദ്രമാണ് ട്രസ്റ്റെന്നാണ് കോണ്‍ഗ്രസ് ആരോപിക്കുന്നത്. കോണ്‍ഗ്രസ് നേതാക്കളായ രാഹുല്‍ഗാന്ധി അടക്കമുള്ളവര് ട്രസ്റ്റ് രൂപീകരണത്തെ പാര്‍ലമെന്റില് ചോദ്യം ചെയ്തിരുന്നു.\nചൈന, പാകിസ്ഥാന് എന്നീ ശത്രു രാജ്യങ്ങളില് നിന്ന് വരെ പി.എം. കെയേഴ്സ് ഫണ്ടിലേക്ക് പണം വന്നുവെന്ന് കോണ്‍ഗ്രസ് നേതാവ് രണ്‍ദീപ് സിങ് സുര്‍ജെവാല ആരോപിച്ചിരുന്നതായി ടൈംസ് ഓഫ് ഇന്ത്യയിലെ റിപ്പോര്‍ട്ട് പറയുന്നു. വിദേശരാജ്യങ്ങളിലെ ഇന്ത്യന് എംബസികള് വഴി രഹസ്യമായി പണം പിരിക്കുകയാണ്. നിരോധിത ചൈനീസ് ആപ്പുകളില് വരെ ഫണ്ടിന്റെ പരസ്യം വരുന്നു. പാക്കിസ്താനില് നിന്ന് ആരൊക്കെയാണ് പണം നല്‍കിയത്, എത്ര തുക ലഭിച്ചു എന്നീ കാര്യങ്ങള് വെളിപ്പെടുത്തണമെന്നും രണ്‍ദീപ് സിങ് ആവശ്യപ്പെട്ടിരുന്നു.


അദ്ദേഹം മനസുവെച്ചാല് എന്റെ ജീവിതം തിരിച്ചുകിട്ടും; മോദിയെ വിവാഹം ചെയ്യണമെന്ന ആവശ്യത്തിന് പിന്നിലെ യാഥാര്‍ത്ഥ്യം വെളിപ്പെടുത്തി യുവതി\nഅഹമ്മദ് മേലാറ്റൂര് അന്തരിച്ചു\nFriday 13th October 2017 3:55pm\nFriday 13th October 2017 3:48pm\nന്യൂദല്‍ഹി: പ്രധാനമന്ത്രി നരേന്ദ്രമോദിയെ വിവാഹം ചെയ്യണമെന്ന് ആവശ്യപ്പെട്ട് ജയ്പൂര് സ്വദേശിയായ ഓംശാന്തിയെന്ന നാല്‍പ്പതുകാരി ജന്തര്‍മന്ദറില് സമരം ചെയ്തത് മാധ്യമങ്ങള് വലിയ വാര്‍ത്തയാക്കിയിരുന്നു.\nഒട്ടേറെ പേര് ഇവരെ കളിയാക്കിക്കൊണ്ടും മോദിയെ വിവാഹം ചെയ്യണമെന്ന ആവശ്യത്തിന് പിന്നില് നിറപിടിപ്പിച്ച കഥകളും മെനഞ്ഞും രംഗത്തെത്തി. എന്നാല് അപ്പോഴൊന്നും താന് യഥാര്‍ത്ഥത്തില് ആരാണെന്നോ തന്റെ ജീവിതം എങ്ങനെയാണെന്നോ ഓം ശാന്തി വെളിപ്പെടുത്തിയിരുന്നില്ല.\nഎന്നാല് തന്റെ ജീവിതസാഹചര്യങ്ങളെ കുറിച്ച് സ്‌കൂപ് വൂപ് ന്യൂസിനോട് മനസുതുറക്കുകയാണ് ഇവര്. 1996 ലാണ് ഞാന് വിവാഹിതയാകുന്നത്. വിവാഹം കഴിഞ്ഞ് ഒരുവര്‍ഷം പിന്നിട്ടപ്പോള് ഇവരെ ഭര്‍ത്താവ് ഉപേക്ഷിച്ചു. ആ സമയത്ത് ആറ് മാസം ഗര്‍ഭിണിയായിരുന്നു ഞാന്. മാനസിക രോഗിയാണെന്ന് പറഞ്ഞായിരുന്നു ബന്ധം വേര്‍പെടുത്തിയത്. ആ വീട്ടില് നിന്നും എന്നെ പുറത്താക്കി. സഹോദരനും അവരുടെ ഭാര്യമായും എന്നെ ഒരു ചീത്തസ്ത്രീയായാണ് മുദ്രകുത്തിയത്.\nDont Miss മതസ്പര്‍ധയും സമുദായ ധ്രുവീകരണവും നടത്തി കേരളത്തിന്റെ മണ്ണില് വേരുപിടിക്കാമെന്ന് ബി.ജെ.പി വ്യാമോഹിക്കേണ്ട: രജദീപ് സര്‍ദേശായി\nഎന്റെ സഹോദരന്റെ ഭാര്യ സുശീല ശര്‍മ ജയ്പൂര് സര്‍ക്കാര് ആശുപത്രിയിലെ ഡോക്ടറാണ്. എന്റെ 20 വയസായ മകള് അവരുടെ കസ്റ്റഡിയിലാണ്. എന്നെ അവളെ കാണാന് പോലും അനുവദിക്കില്ല. – സ്‌കൂപ് വൂപിനോട് സംസാരിക്കവേ ശാന്തി പറഞ്ഞു. ആറ് മാസം മുന്‍പ് ജയ്പൂരില് പോയെങ്കിലും കാണാന് അനുവദിച്ചില്ല. ഞാനൊരു അമ്മയാണ്.സ്വന്തം മകളെ ഒരു നോക്കുകാണാന് കഴിയാത്ത അമ്മയുടെ വിഷമം പലര്‍ക്കും മനസിലാവില്ല. ജയ്പൂരില് കുടുംബസ്വത്തുണ്ടെങ്കിലും സഹോദരന്‍മാര് തനിക്ക് ഒന്നും നല്‍കിയില്ല. ഇന്ന് ഇവിടെ സമരം ചെയ്യുന്നതിന് പിന്നിലും കാരണമുണ്ട്. എനിക്ക് പോകാന് മറ്റൊരു ഇടമില്ല. എന്റെ ഭര്‍ത്താവ് എന്നെ സ്വീകരിക്കാന് തയ്യാറല്ല. എന്റെ സഹോദരങ്ങളും എന്നെ ഒഴിവാക്കി. പിന്നെ ഞാന് എങ്ങോട്ടാണ് പോകേണ്ടത്? ഞാന് ഭ്രാന്തിയാണെന്നാണ് അവര് പറയുന്നത്. പക്ഷേ അങ്ങനെയല്ല. മോദിയെ വിവാഹം ചെയ്യണമെന്ന് ആവശ്യപ്പെട്ട് ഒരു ധര്‍ണ നടത്തുന്നതുവഴി എനിക്ക് ലഭിക്കാനുള്ള സ്വത്തുക്കള് ലഭിക്കുമെന്നാണ് പ്രതീക്ഷ.\nമോദി ഉന്നതസ്ഥാനത്തിരിക്കുന്ന വ്യക്തിയാണ്. അദ്ദേഹം ഒന്നുമനസുവെച്ചാല് നിമിഷങ്ങള്‍ക്കകം എന്റെ ജീവിതം എനിക്ക് തിരിച്ചുകിട്ടും. – ഓം ശാന്തി പറയുന്നു.\nഅതേസമയം ഇവര് പറഞ്ഞ കഥകള്‍സത്യമാണെന്ന് തെളിയിക്കാനായി തങ്ങളുടെ പക്കല് തെളിവുകളൊന്നുമില്ലെന്നും അവരുടെ കുടുംബാംഗങ്ങളുമായി ബന്ധപ്പെടാനുള്ള നമ്പറുകളൊന്നും അവര് നല്‍കിയിട്ടില്ലെന്നും സ്‌കൂപ് വൂപ് റിപ്പോര്‍ട്ടില് പറയുന്നുണ്ട്. എങ്കിലും യാതൊരു തുണയുമില്ലാതെ ജീവിതം മുന്നോട്ട് നയിക്കേണ്ടി വരുന്ന സ്ത്രീകളില് ഒരാളാണ് ഓംശാന്തിയെന്ന കാര്യത്തില് സംശയമില്ലെന്നും റിപ്പോര്‍ട്ടില് പറയുന്നു.


പേര് മാത്രം മാറ്റി; ഫഡ്നാവിസിന് നേര്‍ന്ന അതേ ആശംസ ഉദ്ധവിനും നേര്‍ന്ന് മോദി\nആദ്യം നേര്‍ന്ന ആശംസയില് പേരുകള് മാത്രം മാറ്റിയാണ് രണ്ടാമത്തെ ആശംസയുമായി മോദിയെത്തിയത്\n29 Nov, 2019 at 07:31 AM\nഒരാഴ്ച്ചക്കു മുമ്പ് മഹാരാഷ്ട്ര മുഖ്യമന്ത്രിയയായി ചുമതലയേറ്റ ദേവേന്ദ്ര ഫഡ്നാവിസിന് അഭിനന്ദമറിയിച്ച് ട്വീറ്റ് ചെയ്ത അതേ വാചകങ്ങളില് പേരുകള് മാത്രം മാറ്റി പിന്നീട് അധികാരമേറ്റ ഉദ്ധവ് താക്കറേക്കും പ്രധാന മന്ത്രി നരേന്ദ്ര മോദിയുടെ ആശംസ ട്വീറ്റ്. നവംബര് 23 നാണ് ബി.ജെ.പി നേതാവ് ദേവേന്ദ്ര ഫഡ്നാവിസും എന്.സി.പി നേതാവ് അജിത് പവാറും മഹാരാഷ്ട്രയില് സത്യപ്രതിജ്ഞ ചെയ്ത് അധികാരമേറ്റത്. ഇതിന് പിന്നാലെയാണ് പ്രധാന മന്ത്രി ഇരുവര്‍ക്കും ആശംസയുമായെത്തിയത്.\n‘മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്ത ദേവേന്ദ്ര ഫഡ്‌നാവിസിനും ഉപമുഖ്യമന്ത്രിയായി സത്യപ്രതിജ്ഞ ചെയ്ത അജിത് പവാറിനും അഭിനന്ദനങ്ങള്. മഹാരാഷ്ട്രയുടെ ശോഭനമായ ഭാവിക്ക് വേണ്ടി ഇരുവരും ഏറെ ശുഷ്‌കാന്തിയോടെ പ്രവര്‍ത്തിക്കുമെന്ന് എനിക്ക് വിശ്വാസമുണ്ട്' ഇതായിരുന്നു മോദിയുടെ ട്വീറ്റ്. ഒരാഴ്ച്ചക്കിപ്പുറം കാര്യങ്ങള് കീഴ്മേല് മറിഞ്ഞു. നാടകീയ രംഗങ്ങള്‍ക്കൊടുവില് ഫഡനാവിസും അജിത്പവാറും രാജിവെച്ചു.\nനവംബര് 28 ന് ശിവസേന നേതാവ് ഉദ്ധവ് താക്കറെ മഹാരാഷ്ട്രയുടെ മുഖ്യമന്ത്രിയായി സത്യപ്രതിജ്ഞ ചെയ്തു. പിന്നാലെയെത്തി മോദിയുടെ അഭിനന്ദന ട്വീറ്റ്. ‘മഹാരാഷ്ട്ര മുഖ്യമന്ത്രിയായി സത്യപ്രതിജ്ഞ ചെയ്ത ഉദ്ധവ് താക്കറെജിയ്ക്ക് അഭിനന്ദനങ്ങള്. മഹാരാഷ്ട്രയുടെ ശോഭനമായ ഭാവിക്ക് വേണ്ടി അദ്ദേഹം ഏറെ ശുഷ്‌കാന്തിയോടെ പ്രവര്‍ത്തിക്കുമെന്ന് എനിക്ക് വിശ്വാസമുണ്ട്'. ഇങ്ങനെയായിരുന്നു മോദിയുടെ ട്വീറ്റ്. പഴയ ട്വീറ്റിലെ അതേ വാചകങ്ങള്, പേരുകള് മാത്രം മാറ്റി.\nശിവസേന-എന്‍സിപി-കോണ്‍ഗ്രസ് സഖ്യം സര്‍ക്കാര് രൂപീകരണത്തിലേക്ക് നീങ്ങുന്നതിനിടയില്, നവംബര് 23-ന് ഏറെ അപ്രതീക്ഷിതമായാണ് ദേവേന്ദ്ര ഫഡ്‌നാവിസും അജിത് പവാറും സത്യപ്രതിജ്ഞ ചെയ്തത്. പെട്ടെന്ന് രാഷ്ട്രപതി ഭരണം പിന്‍വലിക്കുകയും ശനിയാഴ്ച പുലര്‍ച്ചെ ഇരുവരും രാജ്ഭവനിലെത്തി സത്യപ്രതിജ്ഞ ചെയ്യുകയുമായിരുന്നു. തുടര്‍ന്ന് നവംബര് 27-ന് വൈകീട്ട് അഞ്ചുമണിക്ക് മുമ്പ് വിശ്വാസവോട്ടെടുപ്പ് നടത്തണമെന്ന് സുപ്രീംകോടതി ഉത്തരവിട്ടിരുന്നു. എന്നാല് വിശ്വാസ വോട്ടിന് ശ്രമിക്കാതെ ഇരുവരും നവംബര് 26 ന് രാജിവെച്ചു.\nUddhav Thackeraymodi tweet\nജി.എസ്.ടി നിരക്ക് ഉയർത്താന് നീക്കം


കിരീടത്തിലെ അച്യുതൻ നായരായതിനു ലഭിച്ച പ്രതിഫലം തിലകൻ നിർമാതാവിന് തിരികെ നൽകിയിരുന്നു !!! - metromatinee.com Lifestyle Entertainment & Sports\nതിലകൻ മലയാള സിനിമയിൽ അവശേഷിപ്പിച്ച സ്ഥാനം ഇതുവരെ ആരും കയ്യേറിയിട്ടില്ല. അഭിനയ കലയുടെ പെരുന്തച്ചന് പകരം വയ്ക്കാൻ ആരുമുണ്ടായില്ല. കിരീടം സിനിമയിലെ അച്യുതൻ നായർ എന്ന തിലകൻ കഥാപാത്രത്തെ അത്രപെട്ടെന്നൊന്നും ആർക്കും മറക്കാനാകില്ല.\nആ കിരീടം സിനിമക്ക് പിന്നിൽ തിലകന് ഒരു കഥയുണ്ട്. ചാണക്യന് – വര്‍ണ്ണം എന്നീ രണ്ട് ചിത്രങ്ങളുടെ തിരക്കില് നിന്നായിരുന്നു ‘കിരീടം’ എന്ന ചിത്രത്തില് അഭിനയിക്കാന് തിലകന് സമയം കണ്ടെത്തിയത്. കിരീടത്തിലെ അച്യുതന്‍നായരായി മറ്റാരെയെങ്കിലും നോക്കാന് സിബിയോടും ലോഹിയോടും തിലകന് സ്നേഹത്തോടെ അപേക്ഷിച്ചിരുന്നു. പക്ഷേ, തിലകന് ചേട്ടന് ഇല്ലാതെ കിരീടം നടക്കില്ല എന്ന് സിബിയും ലോഹിയും തീര്‍ത്തു പറഞ്ഞു.\nഎങ്കില് , എന്‍റെ ഒഴിവ് സമയം നോക്കി നിങ്ങള് അട്ജ്സ്റ്റ് ചെയ്യേണ്ടിവരുമെന്ന് തിലകനും പറഞ്ഞു. ചാണക്യന് രാത്രിയിലും വര്‍ണ്ണം പകലുമായിരുന്നു ഷൂട്ടിംഗ്. ഇതിനിടയിലായിരുന്നു തിലകന്‍റെ ഒഴിവ് സമയം നോക്കി കിരീടത്തിന്‍റെ ലൊക്കേഷനില് എത്തിച്ചിരുന്നത്. ഒന്നും രണ്ടും മണിക്കൂറിന്‍റെ ഇടവേളയിലായിരുന്നു തിലകന് അച്യുതന്‍നായരായി അഭിനയവൈഭവം പ്രകടിപ്പിച്ചത്.\nതിലകന് ഒരു ലക്ഷം രൂപ പ്രതിഫലം കൊടുക്കാനായിരുന്നു നിര്‍മ്മാതാവ് ഉറപ്പിച്ചത്. പക്ഷേ, നിര്‍മ്മാതാവ് പണവുമായി ചെന്നപ്പോള് തിലകന് പറഞ്ഞു, “നിങ്ങള് എന്‍റെ സമയത്തിനുവേണ്ടി ഒരു പാട് കഷ്ട്ടപെട്ടതല്ലേ, പിന്നെ, ആദ്യം വേണ്ടാന്നു വെച്ച അച്യുതന്‍നായരെ ഞാന് വല്ലാണ്ട് സ്നേഹിച്ചും പോയി.\nഅത് കൊണ്ട് എനിക്ക് ഇത്രയും പണം വേണ്ട”. എന്നും പറഞ്ഞ്, നിര്‍മ്മതാവ് കൊടുത്ത പണകെട്ടില് നിന്നും തിലകന് ആവശ്യമുള്ളത് എടുത്ത് ബാക്കി പണം മടക്കി കൊടുക്കുകയായിരുന്നു.\nthilakan reject remunaration of kireedam movie\nതിലകന് ഇടഞ്ഞു നിന്ന ഒരു കഥാപാത്രമാണ്…വഴക്കു കൂടി കൊതി മാറിയിട്ടില്ലാത്ത ഒരു കുട്ടിയായിരുന്നു തിലകന്- അമ്മ തിലകനെതിരെ അച്ചടക്ക നടപടി എടുത്തതിനെക്കുറിച്ച് ജോൺ പോൾ !!!\nഉദ്‌ഘാടനത്തിനു നാട മുറിക്കാൻ രജീഷ വിജയൻ വാങ്ങുന്ന തുക !\nRelated Topics:kireedam, remunaration, thilakan


കീറച്ചെരിപ്പു പോലുമില്ലാതെ നടക്കുന്ന കുടിയേറ്റ തൊഴിലാളികളെ കാണാത്ത കോടതി മദ്യശാലകളുടെ പൂട്ടുതുറക്കാന് ധൃതി കാട്ടുമ്പോള് - themediasyndicate\nകീറച്ചെരിപ്പു പോലുമില്ലാതെ നടക്കുന്ന കുടിയേറ്റ തൊഴിലാളികളെ കാണാത്ത കോടതി മദ്യശാലകളുടെ പൂട്ടുതുറക്കാന് ധൃതി കാട്ടുമ്പോള്\nമദ്യശാലകളുടെ അനിവാര്യതയും പാതയോരങ്ങളില് മരിച്ചുവീഴുന്ന മനുഷ്യരും- ഇന്നലത്തെ സുപ്രിം കോടതി വിധികളിലൂടെയും വാദനിഗമനങ്ങളിലൂടെയും കണ്ണോടിക്കുമ്പോള്\nഈയ്യാംപാറ്റകളെപ്പോലെ മനുഷ്യന് കോവിഡ് ബാധിച്ച് മരിച്ച് വീഴുന്ന തമിഴ്‌നാട്ടില് മദ്യശാലകള് പൂര്‍ണ്ണ തോതില് തുറന്ന് പ്രവര്‍ത്തിക്കാന് സുപ്രിം കോടതിയുടെ അനുമതി. അതേസമയം, ജീവിക്കാന് അഭയം തേടിയ നഗരങ്ങളില് നിന്ന് കോവിഡുമായി ഏറ്റുമുട്ടി പിടിച്ച് നില്‍ക്കാനാവാതെ എങ്ങനെയെങ്കിലും പിറന്ന മണ്ണിലെത്താന് കീറച്ചെരിപ്പു പോലുമില്ലാതെ നടക്കുന്ന കുടിയേറ്റ തൊഴിലാളികള് അവരുടെ നാട്ടിലെത്തുന്നുണ്ടെന്ന് ഉറപ്പ് വരുത്താന് ജില്ല കലക്ടര്‍മാര്‍ക്ക് നിര്‍ദ്ദേശം കൊടുക്കണമെന്ന ആവശ്യം പരമോന്നത കോടതി തള്ളി.അവര് നടന്ന് പേകുന്നതില് നിന്ന് ഞങ്ങള്‍ക്ക് എങ്ങനെ തടയാന് കഴിയുമെന്ന് പറഞ്ഞൊഴിഞ്ഞ കോടതി മദ്യക്കേസില് കേസില് പരാതിയുമായി ചെന്നയാള്‍ക്ക് പിഴയടിച്ചു. ജസ്റ്റിസുമാരായ എല്. നാഗേശ്വര റാവു, എസ്.കെ.കൗള്, ബി.ആര്.ഗവായ് എന്നിവരടങ്ങുന്ന ബെഞ്ചാണ് രണ്ട് കേസുകളിലും വിധി പറഞ്ഞത്.\nനടക്കുന്നതില് നിന്ന് ഞങ്ങള്‍ക്കെങ്ങനെ അവരെ തടയാന് കഴിയും? ആരു നടക്കുന്നു ആര് നടക്കുന്നില്ല എന്നൊക്കെ നോക്കിയിരിക്കാന് ഈ കോടതിക്ക് കഴിയില്ല- ജസ്റ്റിസ് റാവു പറഞ്ഞു. പത്രത്തില് കാണുന്നതും പൊക്കിപ്പിടിച്ച് ഭരണഘടനയുടെ 32ാം വകുപ്പ് പ്രകാരം ഇടപെടണമെന്നാവശ്യപ്പെട്ട് ഓരോ വക്കീലന്മാര് ഇങ്ങോട്ട് വരും. സര്‍ക്കാര് നിര്‍ദ്ദേശങ്ങള് നിങ്ങള് നടപ്പാക്കുമോ? നിങ്ങള്‍ക്ക് ഓരോ പാസ് തരാം, ചെന്ന് നോക്ക്- പരാതി പരിഗണിക്കാനുള്ള വിമുഖതയോടെ ജസ്റ്റിസ് കൗള് നീരസം പ്രകടിപ്പിച്ചു. ഔറംഗാബാദില് 16 കുടിയേറ്റ തൊഴിലാളികള് വാചാപകടത്തില് മരണപെട്ടതടക്കമുള്ള സംഭവങ്ങളുടെ പശ്ചാത്തലത്തില് അലഖ് അലോക് ശ്രീവാസ്തവ എന്നയാള് സമര്‍പ്പിച്ച പരാതിയോടാണ് കോടതി മുഖം തിരിച്ചത്.\nഅന്തസ്സോടെ ഈ മനുഷ്യര്‍ക്ക് ജന്മനാട്ടിലെത്താനുള്ള സൗകര്യം ഒരുക്കാന് വേണ്ട നിര്‍ദ്ദേശം രാജ്യത്തെ ജില്ലാ കലക്ടര്‍മാര്‍ക്ക് നല്‍കണമെന്ന് മാത്രമായിരുന്നു പരാതിയില് ബോധിപ്പിച്ചത്. ‘കുടിയേറ്റ തൊഴിലാളികളെ സഹായിക്കാന് സര്‍ക്കാര് ശ്രമം ആരംഭിച്ചുകഴിഞ്ഞു. പക്ഷെ, തങ്ങളുടെ ഊഴത്തിനായി കാത്തിരിക്കാന് തയ്യാറാകാതെ അവര് നടക്കുകയാണ്. അന്തര്‍സംസ്ഥാന യാത്രാധാരണപ്രകാരം എല്ലാവര്‍ക്കും അവസരം കിട്ടും. നടക്കാന് തുനിയാതെ ഓരോരുത്തരും തങ്ങളുടെ ഊഴത്തിന് കാത്തിരിക്കണം. മറിച്ച്, ക്ഷുഭിതരായി നടക്കാന് തുടങ്ങിയാല് ഒന്നും ചെയ്യാനാവില്ല. നടക്കരുത് എന്ന് പറയാനേ സര്‍ക്കാരിനാവുകയുള്ളൂ’- സര്‍ക്കാരിന് വേണ്ടി ഹാജരായ സോളിസിറ്റര് ജനറല് തുഷാര് മേത്തയുടെ മറുപടിയില് കോടതി തൃപ്തി പ്രകടിപ്പിച്ചു. അതോടെ കോടതി പരാതി തള്ളി.\nകുടിയേറ്റ തൊഴിലാളികള് അനുഭവിക്കുന്ന ദുരിതത്തെകുറിച്ചുള്ള നിരവധി മാധ്യമവാര്‍ത്തകള് സഹിതമാണ് പരാതി സമര്‍പ്പിച്ചത്. സംഭവങ്ങളുടെ ഗൗരവവും കേന്ദ്ര സര്‍ക്കാരിന്റെ അലംഭാവവും പരിഗണിച്ച് നിരവധി മനുഷ്യജീവനുകള് പെരുവഴിയില് പൊലിയുന്നത് ഒഴിവാക്കാന് ഇതില് പരമോന്നത കോടതി ഇടപെടണമെന്നാണ് പരാതിക്കാരെന്റ വാദം. മാര്‍ച്ച് 30ന് സമാനമായ മറ്റൊരു കേസിനിടയില് ഒറ്റ കുടിയേറ്റ തൊഴിലാളി പോലും നാട്ടിലെത്താനായി നടക്കുന്നില്ല എന്ന തുഷാര് മേത്ത കോടതിയില് പറഞ്ഞതും ഹരജിയില് ചൂണ്ടിക്കാട്ടിയിരുന്നു.\nഇതേ ബെഞ്ചാണ് കോവിഡ് കാലത്ത് സാമൂഹ്യ അകലം പാലിക്കാന് കഴിയാത്തത് കൊണ്ട് മദ്യശാലകള് ഓണ്‍ലൈനില് നിബന്ധനകളോടെ പ്രവര്‍ത്തിച്ചാല് മതിയെന്ന മദ്രാസ് ഹൈക്കോടതിയുടെ വിധി റദ്ദാക്കി പുര്‍ണ്ണതോതില് പ്രവര്‍ത്തിച്ചോളാന് ഉത്തരവ് നല്‍കിയത്. മദ്യശാലകള് തുറക്കരുതെന്നാവശ്യപ്പെട്ട് നല്‍കിയ ഹരജിയിലാണ് നിബന്ധനകളോടെ ഓണ്‍ലൈനില് പ്രവര്‍ത്തിക്കാന് മദ്രാസ് ഹൈക്കോടതി അനുവദിച്ചത്. അതിനെതിരേ തമിഴ്‌നാട് സര്‍ക്കാര് നലകിയ അപ്പീല് അനുവദിച്ചാണ് ജസ്റ്റിസുമാരായ എല്. നാഗേശ്വര റാവു, എസ്.കെ.കൗള്, ബി.ആര്.ഗവായ് എന്നിവരുടെ ബെഞ്ച് എല്ലാ ഉപാധികളും എടുത്തുകളഞ്ഞത്. അതനുസരിച്ച് ഇന്ന് തൊട്ട് മദ്യഷാപ്പുകള് തുറന്ന് വെക്കാം. ആഴ്ചയില് രണ്ട് തവണ 750 മില്ലി ലിററര് മദ്യം ഓണ്‍ലൈനായി ബുക് ചെയ്ത് വാങ്ങാനായിരുന്നു മദ്രാസ് ഹൈക്കോടതി അനുവദിച്ചത്. ആധാര് കാര്‍ഡ് ഹാജരാക്കണം. ഓണ്‍ലൈനായി വാങ്ങാനാവാത്തരവര്‍ക്ഷക് നേരിട്ട് 750 മില്ലയുടെ ഒരു കുപ്പി ആഴ്ചയില് ഒരു തവണ വാങ്ങാം. അതിന് ടോക്കണ് കൊടുക്കും. ഈ നിബന്ധനകള് മുഴുവന് പരമോന്നതകോടതി എടുത്ത് മാറ്റി.\nഎങ്ങനെ, എത്ര വില്‍ക്കണം എന്നൊക്കെ തീരുമാനിക്കുന്നത് വില്‍ക്കുന്നവനാണ് എന്ന സര്‍ക്കാരിന് വേണ്ടി ഹാജരായ അഭിഭാഷകന് മുകുള് റോഹ്‌തോഗിയുടെ വാദം അംഗീകരിച്ചാണ് കോടതി മദ്യനിയന്ത്രണം എടുതതുമാറ്റിയത്. ‘മദ്യം വാങ്ങാന് എന്തിനാണ് ആധാര് കാര്‍ഡ്? മദ്യത്തിനെന്തിനാണ് ഡിജിറ്റല് പേയ്‌മെന്റ്?’- റോഹ്‌തോഗി കോടതിയില് ചോദിച്ചു. ഓണ്‍ലൈന് വില്‍പ്പന എങ്ങനെ നടക്കും? വഴിക്ക് വെച്ച് മായം ചേര്‍ത്താലോ? മദ്യം കൊണ്ടുപോകുന്നവന് മായം ചേര്‍ക്കില്ല എന്ന് എങ്ങനെ പറയാനാവും? ദല്‍ഹി പോലെയല്ല തമിഴ്നാട്. കലാപ സാധ്യതയുള്ള സ്ഥലമാണ്-മദ്യം എങ്ങനെ വില്‍ക്കണമെന്നത് സ്റ്റേറ്റ് മാത്രം തീരുമാനിക്കുന്ന കാര്യമാണ് എന്ന് ആവര്‍ത്തിച്ചുറപ്പിച്ച് റോഹ്‌തേഗി വാദിച്ചു. അതോടെ കോടതി സ്റ്റേറ്റിന് അനുകുലമായ നിലപാടിലേക്ക് വന്നു.\nമദ്യം ലഭിക്കാനുള്ള അവകാശം മൌലികാവകാശമല്ല എന്നും രോഗവ്യാപനത്തിനുള്ള സാധ്യതകള് നിലനില്‍ക്കുന്നതിനാല് മുന്‍കരുതല് നടപടികള് എടുത്തേ തീരു എന്നുമുള്ള ഹരജിക്കാരെന്റ അഭിഭാഷകന് പി.വി.യോഗേശ്വരന് അഭ്യര്‍ഥിച്ചത് കോടതി പരിഗണിച്ചില്ല. ലോക് ഡൗണ് കാലത്ത് സാമുഹിക അകലം പാലിക്കാനാവാത്തതിനാല് മദ്യശാലകള് തുറക്കുന്നത് വിലക്കണമെന്ന് ആവശ്യപ്പെട്ട് അഭിഭാഷകനായ പ്രശാന്ത് കുമാര് ഫയല് ചെയ്ത ഹരജിയും ഇതേ ബെഞ്ച് തള്ളി. ‘ഇത്തരം ഒരുപാട് പരാതികള് ശരിയാവില്ല. ഇതെല്ലാം പ്രശസ്തിക്കായാണ്. പിഴയടിക്കും’- ജസ്റ്റീസ് റാവു മുന്നറിയിപ്പോടെ കുറ്റപ്പെടുത്തി. ലക്ഷണമില്ലാത്ത നിരവധി കോവിഡ് 19 കേസുകള് രാജ്യത്തുണ്ടെന്ന് പറഞ്ഞ പരാതിക്കാരനോട് ഇത്തരം പരാതികള് സമയം കൊല്ലികളാണെന്ന നീരസം മറച്ചുവെക്കാതെയുള്ള ജസ്റ്റിസ് റാവുവിന്റെ മറുചോദ്യം കൗതുകകരമായിരുന്നു- അതും മദ്യവില്‍പ്പനയുമായി എന്ത് ബന്ധം?


നല്ല മാതൃക: മന്ത്രിയുടെ ഭാര്യയ്ക്ക് വേണ്ടി ഇംഗ്ലീഷ് പരീക്ഷയെഴുതാന് വ്യാജന്! | Chattisgarh: Proxy caught giving exam in place of Education Minister's wife - Malayalam Oneindia\nPublished: August52015, 11:29 [IST]\nറായ്പൂര്: വിദ്യാഭ്യാസ മന്ത്രിയുടെ ഭാര്യയ്ക്ക് പകരം പരീക്ഷ എഴുതാനെത്തിയ ആളെ കയ്യോടെ പിടികൂടി. ഛത്തീസ്ഗഡിലെ ബസ്തര് ജില്ലയിലാണ് സംഭവം. വിദ്യാഭ്യാസ മന്ത്രി കേദാര് കാശ്യപിന്റെ ഭാര്യയ്ക്ക് പകരമായാണ് മറ്റൊരാള് പരീക്ഷ എഴുതാനെത്തിയത്. സുന്ദര്‍ലാല് ശര്‍മ ഓപ്പണ് യൂണിവേഴ്‌സിറ്റിയുടെ പരീക്ഷാ ഹാളിലാണ് സംഭവം നടന്നത്.\nഹോഹാന്ദിഗുഡയിലെ ഒരു ഹൈ സ്‌കൂളിലായിരുന്നു പരീക്ഷ. എം എ ഇംഗ്ലീഷിന്റെ അവസാന പരീക്ഷയായിരുന്നു. കേദാര് ശാസ്ത്രിയുടെ ഭാര്യയായ ശാന്തി കാശ്യപിന് പകരം മറ്റൊരു യുവതി പരീക്ഷ എഴുതാനെത്തുകയായിരുന്നു. പ്രാദേശിക ലേഖകരാണ് ഇക്കാര്യം ആദ്യം കണ്ടെത്തിയത്. ശാന്തി കാശ്യപിന്റെ ഹാള് ടിക്കറ്റിലും യൂണിവേഴ്‌സിറ്റി രേഖകളിലും ഉളള ഫോട്ടോയും പരീക്ഷ എഴുതാനെത്തിയ ആളും തമ്മിലുള്ള വ്യത്യാസമാണ് സംഭവം പുറത്തറിയാന് കാരണമായത്.\nപരീക്ഷയ്ക്കിടെ ഉദ്യോഗസ്ഥര് ഇക്കാര്യം അറിഞ്ഞു എന്ന് വ്യക്തമായതും ഉത്തരക്കടലാസുകള് ഉപേക്ഷിച്ച് യുവതി രക്ഷപ്പെടുകയായിരുന്നു. ഉടന് തന്നെ സംഭവം വൈസ് ചാന്‍സിലറായ ബന്‍ശ് ഗോപാല് സിംഗിനെ വിവരം അറിയിച്ചു. പകരക്കാരിയായി എത്തിയ യുവതിയുടെ അഡ്മിറ്റ് കാര്‍ഡില് ഭര്‍ത്താവിന്റെ പേര് കേദാര് കാശ്യപ് എന്ന് തന്നെയായിരുന്നു എന്ന് യൂണിവേഴ്‌സിറ്റി ഉദ്യോഗസ്ഥര് അറിയിച്ചു.\nഎന്തായാലും സംഭവം വിവാദമായതോടെ വിദ്യാഭ്യാസ മന്ത്രി രാജിവെക്കണമെന്ന ആവശ്യം ഉയര്‍ന്നിട്ടുണ്ട്. കുട്ടികളുടെ ഭാവി കൊണ്ടാണ് മന്ത്രി കേദാര് കാശ്യപ് കളിക്കുന്നത് എന്നാണ് കോണ്‍ഗ്രസിന്റെ കുറ്റപ്പെടുത്തല്. സംഭവത്തോട് കേദാര് കാശ്യപ് ഇതുവരെ പ്രതികരിച്ചിട്ടില്ല.\nchattisgarh minister exam raipur controversy പരീക്ഷ മന്ത്രി റായ്പൂര് ഛത്തീസ്ഗഡ്\nA dummy candidate today allegedly appeared in place of state Education Minister Kedar Kashyap's wife forapost-graduation exam conducted by an open university held in Bastar district\nStory first published: Wednesday, August 5, 2015, 11:29 [IST]


തമന്നയ്‌ക്കൊപ്പം ചുവട്‌വെച്ച് നയന്‍താര, സൈറ നരസിംഹ റെഡ്ഡിയിലെ ഗാനം കാണാം.. – celluloid\nMovie Updates SONGS TOP STORY TRAILERS VIDEOS\nസൂപ്പര്‍സ്റ്റാര് ചിരഞ്ജീവിയുടെ ബിഗ് ബഡ്ജറ്റ് ചിത്രമായ ‘സൈറ നരസിംഹ റെഡ്ഡി’യിലെ ‘ഓ സൈറ’ എന്ന ഗാനത്തിന്റെ വീഡിയോ റിലീസ് ചെയ്തു. തമന്നയും നയന്‍താരയും ഒന്നിച്ച ഈ ഗാനത്തിന് അമിത് ത്രിവേഠിയാണ് സംഗീതം പകര്‍ന്നത്. വരികള് കര്‍ക്കിയുടേതാണ്. സുനിതി ചൗഹാനും ശ്രേയ ഘോഷാലും ചേര്‍ന്നാണു ഗാനം ആലപിച്ചത്.\nചിത്രത്തില് ചിരഞ്ജീവിക്കു പുറമേ അമിതാഭ് ബച്ചന്, വിജയ് സേതുപതി, ജഗപതി ബാബു, നയന്‍താര, തമന്ന, കിച്ച സുദീപ് തുടങ്ങി വന്‍താരനിരയുണ്ട്. ഉയ്യാലവാട നരസിംഹ റെഡ്ഡി എന്ന കഥാപാത്രത്തെയാണ് ചിരഞ്ജീവി ഈ ചിത്രത്തില് അവതരിപ്പിക്കുന്നത്. അദ്ദേഹത്തിന്റെ ഗുരുവിന്റെ വേഷത്തിലാണ് അമിതാഭ് ബച്ചന് എത്തുന്നത്. സിദ്ദമ്മ എന്ന രാജകുമാരിയുടെ വേഷത്തിലാണ് നയന്‍താര ചിത്രത്തില് എത്തുന്നത്.\nസുരീന്ദര് റെഡ്ഡിയാണ് ചിത്രം സംവിധാനം ചെയ്തിരിക്കുന്നത്. രാം ചരണിന്റെ നിര്‍മ്മാണകമ്പനിയായ കൊനിടെല പ്രൊഡക്ഷന് കമ്പനിയാണ് ചിത്രം നിര്‍മ്മിച്ചിരിക്കുന്നത്. തെലുങ്ക്, തമിഴ്, കന്നഡ, മലയാളം, ഹിന്ദി ഭാഷകളിലായി ഒക്ടോബര് രണ്ടിന് ചിത്രം തിയേറ്ററുകളില് എത്തും.\nTags: CHIRANJEEVI, nayanthara, o sye raa song, sye raa narasimha reddy, tamannah bhatia\nയൂട്യൂബ് ട്രെന്‍ഡിംഗില് ഒന്നാമതെത്തി ‘ജല്ലിക്കട്ട്’ ട്രെയിലര്


ബിറ്റ്കോയിൻ എക്‌സ്ചേഞ്ചുകൾക്ക് സേവനങ്ങൾ നൽകി അമേരിക്കൻ ബാങ്കിങ് ഭീമൻ ജെപിമോർഗൻ - TechLokam\nAuthor TechLokam Editor | Posted on May 14, 2020 May 15, 2020\nബിറ്റ്കോയിൻ ഉൾപ്പെടെയുള്ള ക്രിപ്റ്റോകറൻസി ട്രേഡിങ് നടത്തുന്ന എക്‌സ്ചേഞ്ചുകൾക്ക് ബാങ്കിങ് സേവനങ്ങൾ നൽകി അമേരിക്കൻ ബാങ്കിങ് ഭീമൻ ജെപിമോർഗൻ. അമേരിക്കയിൽ നിയമാനുസൃതമായി പ്രവർത്തിക്കുന്ന കോയിൻബേസ്, ജെമിനി എന്നീ എക്‌സ്ചേഞ്ചുകളുമായാണ് ജെപിമോർഗൻ ധാരണയായത്.\nവാൾസ്ട്രീറ്റ് ജേർണലാണ് ഈ വാർത്ത ആദ്യമായി റിപ്പോർട്ട് ചെയ്തത്. രണ്ട് എക്‌സ്ചേഞ്ചുകളുടെയും ബാങ്ക് അക്കൗണ്ടുകൾ ഏപ്രിൽ മാസം അപ്പ്രൂവ് ആയിട്ടുണ്ട്. അവ ഇപ്പോൾ ഉപയോഗത്തിലുമുണ്ട്.\nഅമേരിക്കയിലെ ഏറ്റവും വലിയ ബാങ്കുകളിൽ ഒന്നാണ് ജെപിമോർഗൻ. ഇതിന്റെ സിഇഒയും ചെയർമാനുമായിരുന്ന ജാമി ഡിമെൻ ബിറ്റ്കോയിൻ തട്ടിപ്പാണെന്ന് വരെ ഒരിക്കൽ പറഞ്ഞിട്ടുണ്ട്. അതേ ബാങ്കാണ് ക്രിപ്റ്റോകറൻസി ഇടപാട് നടത്തുന്ന ഉപഭോക്താക്കൾക്ക് ഇപ്പോൾ സേവനം നൽകുന്നത്.\nക്രിപ്റ്റോകറൻസി ഇടപാടുകൾ നടത്തുന്ന കമ്പനികൾക്ക് ബാങ്കിങ് സേവനങ്ങൾ ലഭിക്കാൻ അമേരിക്കയിൽ വളരെ ബുദ്ധിമുട്ടാണ്. ആയതിനാൽ ജെപിമോർഗൻ നടത്തിയ ഈ നീക്കം വളരെ ശ്രദ്ധേയമാണ്.\nക്രിപ്റ്റോകറൻസി ബിസിനസ് ചെയ്യുന്ന കമ്പനികളെ റിസ്ക് കൂടിയ വിഭാഗത്തിലാണ് അവിടെ ബാങ്കിങ് സ്ഥാപനങ്ങൾ ഉൾപ്പെടുത്തിയിരിക്കുന്നത്. സിൽവർഗേറ്റ് പോലുള്ള ചരുക്കും ബാങ്കിങ് സ്ഥാപനങ്ങളെ അമേരിക്കയിൽ ക്രിപ്റ്റോ കമ്പനികൾക്ക് സേവനങ്ങൾ നൽകുന്നുള്ളൂ.\nബിറ്റ്കോയിൻ സ്വീകാര്യത ഓരോ ദിവസം കഴിയുംതോറും വർദ്ധിച്ചു വരികയാണ്. ക്രിപ്റ്റോ വിപണിയിലെ ബാങ്കിങ് ആവശ്യകത ഇത് വർദ്ധിപ്പിക്കുന്നു. ഈയൊരു സാധ്യത മനസിലാക്കിയ ജെപിമോർഗന്, ക്രിപ്റ്റോ ബാങ്കിങ് വിപണിയിലെ അധികയാകാൻ ആവുക എന്ന ഉദ്ദേശമാണുള്ളത്.\nബിറ്റ്കോയിൻ ഉൾപ്പെടെയുള്ള ക്രിപ്റ്റോകറൻസികൾക്ക് വരാനിരിക്കുന്ന ഒരു നല്ലനാളെയുടെ ശുഭ സൂചനയാണ് ജെപിമോർഗന്റെ ഈ നീക്കം. കൂടുതൽ ബാങ്കുകൾ ക്രിപ്റ്റോ കമ്പനികൾക്ക് സേവനവുമായി മുന്നോട്ട് വരുമെന്ന് പ്രതീക്ഷിക്കാം. ഇന്ത്യയിലെയും സ്ഥിതി മാറട്ടെ എന്ന് നമുക്ക് പ്രാർത്ഥിക്കാം.


പ്രളയക്കെടുതിയില് കേരളത്തിന് പിന്തുണയുമായി ആര്‍ട്ട് ഓഫ് ലിവിംഗ് – Media Ink Online\nപ്രളയക്കെടുതിയില് കേരളത്തിന് പിന്തുണയുമായി ആര്‍ട്ട് ഓഫ് ലിവിംഗ്\nആര്‍ട്ട് ഓഫ് ലിവിംഗ് സംഘടനയിലെ മുഴുവന് അംഗങ്ങളും ജനങ്ങളും ഈ ഉദ്യമത്തില് പങ്കാളികളാകണമെന്ന് ശ്രീ ശ്രീ രവിശങ്കര്\nകേരളത്തിലെ പ്രളയ ബാധിതമേഖലകളിലുള്ളവരെ സഹായിക്കാന് ജീവനകലയുടെ രാജ്യാന്തര ആസ്ഥാനമായ ബാംഗ്ലൂര് ആശ്രമത്തില് ദുരിതാശ്വാസ സംഭരണകേന്ദ്രം പ്രവര്‍ത്തിച്ചുതുടങ്ങിയതായി ആര്‍ട്ട് ഓഫ് ലിവിംഗ് അറിയിച്ചു.\nആര്‍ട്ട് ഓഫ് ലിവിംഗ് സംഘടനയിലെ മുഴുവന് അംഗങ്ങളും ജനങ്ങളും ഈ ഉദ്യമത്തില് പങ്കാളികളാകണമെന്ന് ശ്രീ ശ്രീ രവിശങ്കര് പറഞ്ഞു.\nദുരിതാശ്വാസ പ്രവര്‍ത്തനത്തില് സജീവ സാന്നിദ്ധ്യവുമായി ആര്‍ട്ട് ഓഫ് ലിവിംഗ് വളന്റിയര്‍മാര് രംഗത്തുള്ളതായി ഭാരവാഹികള് അറിയിച്ചു. കയ്യും മെയ്യും മറന്നു പ്രവര്‍ത്തിക്കുന്നവര്‍ക്കൊപ്പം പത്തു ടണ് അവശ്യസാധനങ്ങള് ബാംഗ്ലൂര് ആശ്രമത്തില് നിന്നും ക്യാമ്പുകളില് എത്തിച്ചു കഴിഞ്ഞതായി ആര്‍ട്ട് ഓഫ് ലിവിംഗ് അറിയിച്ചു.\nപ്രളയത്തില് രക്ഷാപ്രവര്‍ത്തനത്തിനായി ‘ജടായു’വും എത്തി\n‘വിവാഹം കഴിച്ചാല് ഒരു വര്‍ഷത്തില് കൂടുതല് ഒരുമിച്ച് ജീവിക്കില്ല’


മരിച്ചെന്നു കരുതി കുടുംബം ശേഷക്രിയകള് നടത്തി; പത്ത് വര്‍ഷത്തിനുശേഷം സെല്‍വരാജ് നാട്ടിലേക്ക് The family performed post-mortems on the presumed dead; Selvaraj returned home after ten years\nHome Gulf മരിച്ചെന്നു കരുതി കുടുംബം ശേഷക്രിയകള് നടത്തി; പത്ത് വര്‍ഷത്തിനുശേഷം സെല്‍വരാജ് നാട്ടിലേക്ക്\nമരിച്ചെന്നു കരുതി കുടുംബം ശേഷക്രിയകള് നടത്തി; പത്ത് വര്‍ഷത്തിനുശേഷം സെല്‍വരാജ് നാട്ടിലേക്ക്\nറിയാദ്: ഡ്രൈവറായ സെല്‍വരാജ് അപകടത്തില് മരിച്ചെന്നാണ് ഭാര്യയും ഏകമകളും വിശ്വസിക്കുന്നത്. പത്ത് വര്‍ഷം മുമ്പാണ് തിരുനെല്‍വേലി സ്വദേശിയായ സെല്‍വരാജ് സൗദിയിലെത്തുന്നത്. രണ്ട് വര്‍ഷത്തിന് ശേഷം ചെയ്യാത്ത കുറ്റത്തിന് ജയിലിലായതോടെ കുടുംബവുമായുള്ള ബന്ധം നിലച്ചു. ഇതോടെ അപകടമരണം സംഭവിച്ചെന്നു കരുതിയ കുടുംബാംഗങ്ങള് ഇദ്ദേഹത്തിന്റെ മരണാനന്തര ചടങ്ങുകള് നടത്തുകയായിരുന്നു. തമിഴ്നാട് തിരുനെല്‍വേലി മഹാരാജ നഗര് രാജഗോപാലപുരം രംഗനാഥന്റെ മകന് സെല്‍വരാജ് (58) അങ്ങനെ ‘പരേതനാ’യി. എന്നാല് പത്ത് വര്‍ഷത്തെ ദുരിതങ്ങള്‍ക്കൊടുവില് സെല്‍വരാജ് ഇന്നലെ റിയാദില് നിന്ന് കോഴിക്കോട്ടേക്കുള്ള വിമാനത്തില് ഇന്ത്യയിലേക്ക് മടങ്ങി.\nഏറെ സന്തോഷം നിറഞ്ഞതായിരുന്നു സെല്‍വരാജിന്റെ ജീവിതം. 20 വര്‍ഷം അല്‍വത്വനിയ കമ്പനിയില് ജോലി ചെയ്ത ശേഷം ഫൈനല് എക്സിറ്റില് നാട്ടില് പോയ അദ്ദേഹം 2010ല് ഹെവി ഡ്രൈവര് വിസയില് പുതിയ തൊഴിലുടമയുടെ കീഴില് വീണ്ടും സൗദിയിലെത്തി. മകളുടെ വിവാഹത്തിനായി നാട്ടിലേക്ക് തിരിച്ചു പോകാനുള്ള ഒരുക്കങ്ങള് നടത്തുന്നതിനിടെയാണ് ജീവിതം കീഴ്‌മേല് മറിയുന്നത്. ദമ്മാം പോര്‍ട്ടില് നിന്ന് അറാറിലെ അരാംകോ പ്രോജക്ടിലേക്കുള്ള യന്ത്രസാമഗ്രികളുമായി ട്രക്കില് പുറപ്പെട്ടതാണ്. ഇതിനിടെ പെട്രോള് പമ്പില് കയറി. അപരിചിതനായ ഒരാളോട് അറബിയിലെഴുതിയ വിലാസം കാണിച്ച് ഡെലിവറി ചെയ്യേണ്ട സ്ഥലത്തേക്കുള്ള വഴി അന്വേഷിച്ചു. അയാള് പറഞ്ഞ വഴി തമിഴില് എഴുതി എടുക്കുകയും ചെയ്തു. ചായകുടിച്ചു പുറത്തിറങ്ങിയപ്പോഴേക്കും പൊലീസ് സംഘം സെല്‍വരാജിനെ വളഞ്ഞ് കീഴടങ്ങാന് ആവശ്യപ്പെട്ടു. അന്വേഷണങ്ങളുടെ ഭാഗമായി സെല്‍വരാജിനെ കസ്റ്റഡിയിലെടുത്ത് തടവിലാക്കുകയും ചെയ്തു.\nവഴി പറഞ്ഞുകൊടുത്തയാള് ബഹ്റൈനില് നിന്ന് റഫ്രിജറേറ്റഡ് ട്രക്കുകളില് പ്രത്യേക അറകളുണ്ടാക്കി വന്‍തോതില് മദ്യവും മയക്കുമരുന്നും കടത്തി വിതരണം ചെയ്തിരുന്ന സംഘത്തിലെ കണ്ണിയാണ്. രഹസ്യാന്വേഷണ വിഭാഗം ഇയാളെ പിന്തുടരുന്നുണ്ടായിരുന്നു. സെല്‍വരാജിനും ഇതില് പങ്കുണ്ടെന്ന സംശയത്തെ തുടര്‍ന്ന് കസ്റ്റഡിയിലെടുക്കുകയായിരുന്നു. കുറ്റപത്രം സമര്‍പ്പിക്കുന്നതുവരെ ഏകാന്ത തടവിലായി. വിചാരണയുടെ ആദ്യ ദിവസം തന്നെ സെല്‍വരാജ് നിരപരാധിയാണെന്ന് കോടതിക്ക് ബോധ്യമായി. വിചാരണ തുടങ്ങി 21ാം ദിവസം കുറ്റവിമുക്തനാക്കി. ജയില് വാസവും നിയമനടപടികളും നീണ്ടതോടെ കുടുംബവുമായുളള ബന്ധം ഇല്ലാതായി. ജയില്‍വാസം ഇദ്ദേഹത്തെ മാനസികമായി തളര്‍ത്തി. കുടുംബവുമായുളള ബന്ധം പൂര്‍ണമായും ഇല്ലാതായി. ഇതിനിടെ ആകസ്മികമായി തിരുനെല്‍വേലിയിലുളള സുഹൃത്തിനെ ദമ്മാമില് കണ്ടുമുട്ടി. അയാളാണ് കുടുംബം ശേഷക്രിയകള് നടത്തിയ വിവരം അറിയിച്ചത്. സുഹൃത്തിന്റെ ഭാര്യയെ സെല്‍വരാജിന്റെ വീട്ടിലേക്ക് അയച്ചു. അവരുടെ ഫോണിലൂടെ ഭാര്യയുമായി സംസാരിക്കാന് ശ്രമിച്ചെങ്കിലും സെല്‍വരാജിന്റെ ശബ്ദം കേട്ട ഭാര്യ ബോധരഹിതയായി വീണു. പിന്നീട് പലതവണ വിളിച്ചെങ്കിലും ഫോണ് എടുക്കാന് ഇവര് സന്നദ്ധമായില്ല.\nഇതിനിടെ യന്ത്രസാമഗ്രികള് കയറ്റി അയച്ച കസ്റ്റംസ് ക്ലിയറന്‍സ് ഏജന്‍സി അറാറിലേക്കു കൊണ്ടുപോയ സാധനങ്ങള് തട്ടിയെടുത്തു എന്ന പരാതിയും നല്‍കി. കേസന്വേഷിക്കുന്ന ഏജന്‍സി സെല്‍വരാജിന്റെ സ്പോണ്‍സറുമായി ബന്ധപ്പെട്ടെങ്കിലും മയക്കുമരുന്ന് കേസില് പ്രതിയാണെന്നറിഞ്ഞതോടെ ഇയാള് കയ്യൊഴിഞ്ഞു. കൂടാതെ യന്ത്രസാമഗ്രികളുടെ ഉടമകള് നഷ്ടപരിഹാരം ആവശ്യപ്പെട്ട് സ്പോണ്‍സര്‍ക്കെതിരെയും പരാതി നല്‍കിയിരുന്നു. ഇതോടെ സെല്‍വരാജിനെ ഹുറൂബിന്റെ പട്ടികയില് ഉള്‍പ്പെടുത്തി. 13 മില്യണ് റിയാലിന് നഷ്ടപരിഹാരം ആവശ്യപ്പെട്ടായിരുന്നു കേസ്. ഇത് നാട്ടിലേക്ക് മടങ്ങാന് തടസ്സമായി. അല് ജൗഫിലുള്ള സ്പോണ്‍സറെ പലതവണ കാണാന് ശ്രമിച്ചെങ്കിലും സഹകരിച്ചില്ല. റിയാദില് നിന്ന് ആയിരം കിലോ മീറ്റര് അകലെയുളള അല് ജൗഫില് നിന്ന് 18 തവണ എംബസിയിലെത്തി. ആറ് വര്‍ഷം മുമ്പ് പൊതുമാപ്പ് പ്രഖ്യാപിച്ച വേളയിലും നാട്ടിലേക്ക് മടങ്ങാന് ശ്രമം നടത്തിയെങ്കിലും വിജയിച്ചില്ല. ഹുറൂബും നഷ്ടപരിഹാരം ആവശ്യപ്പെട്ട് നല്‍കിയ കേസുമാണ് തടസ്സമായത്. ഇതിനിടെ പല ജോലികളും ചെയ്തു. എട്ട് വര്‍ഷമായി ഇഖാമ ഇല്ല. അല് ജൗഫില് നിന്ന് റിയാദിലേക്കുള്ള യാത്രാവേളകളില് പലതവണ ചെക്‌പോയിന്റുകളില് പിടിയിലായി. അറബിയില് നന്നായി സംസാരിക്കാന് അറിയുന്ന സെല്‍വരാജ് പോലീസ് ഉദ്യോഗസ്ഥരോട് കാര്യങ്ങള് പറഞ്ഞു മനസ്സിലാക്കും. ചെക് പോയിന്റുകള് കടക്കാന് പലപ്പോഴും ദിവസങ്ങളോളം മരുഭൂമി വഴി നടന്നും റിയാദിലെത്തിയിട്ടുണ്ടെന്ന് സെല്‍വരാജ് പറഞ്ഞു.\nമലയാളി സാമൂഹിക പ്രവര്‍ത്തകരുടെ ഇടപെടലിലാണ് സെല്‍വരാജിന് ഇപ്പോള് നാട്ടിലേക്ക് മടങ്ങാന് വഴിയൊരുങ്ങിയത്. ഇദ്ദേഹത്തിനെതിരെയുള്ള കേസ് കണ്ടെത്തി പരാതിക്കാരുമായി ബന്ധപ്പെട്ട് കേസ് പിന്‍വലിപ്പിച്ചു. എട്ട് വര്‍ഷം ഇഖാമ ഇല്ലെങ്കിലും സാമൂഹിക പ്രവര്‍ത്തകന് ഷിഹാബ് കൊട്ടുകാടും നോവല് ഗുരുവായൂരും ഇന്ത്യന് എംബസിയിലും ഡിപ്പോര്‍ട്ടേഷന് സെന്ററിലും ബന്ധപ്പെട്ടാണ് ഫൈനല് എക്സിറ്റ് നേടിയത്. വേള്‍ഡ് മലയാളി ഫെഡറേഷനും ലയണ്‍സ് ക്ലബും ചേര്‍ന്ന് ടിക്കറ്റും നല്‍കി. ക്വാറന്റൈനില് കഴിയാനുളള സാമ്പത്തിക സഹായം സലിം മൈനാഗപ്പള്ളി, ഉസ്മാന്, റിയാസ് എന്നിവര് സമ്മാനിച്ചു. റിയാദില് 20 ദിവസം കൂടെ താമസിപ്പിച്ച് ആവശ്യമായ സൗകര്യം ചെയ്തത് സഫിയ ട്രാവല്‍സിലെ അനില്‍കുമാറാണ്. കേരളത്തില് ക്വാറന്റൈന് പൂര്‍ത്തിയാക്കി തിരുനെല്‍വേലിയിലെ കുടുംബത്തിലെത്തിയാല് ഭാര്യയും മകളും സ്വീകരിക്കുമെന്ന പ്രതീക്ഷയിലാണ് സെല്‍വരാജ്.\nPrevious articleകേരളം മഴയില് മുങ്ങുന്നു: മലപ്പുറത്ത് റെഡ് അലേര്‍ട്ട്; ഇടുക്കി രാജമലയില് മണ്ണിടിച്ചില്\nNext articleമഴക്കെടുതികള് നേരിടാന് ഒമാനിലെ സേവന മേഖലകള് തയ്യാറെന്ന്\nഹജ്ജ് തീർഥാടനത്തിന് മക്കയിൽ തുടക്കമായി; അറഫാ സംഗമം ഇന്ന്\nSnk - July 19, 2021, 11:04 am 0\nറിയാദ്: ഹജ്ജ് തീർഥാടനത്തിന് മക്കയിൽ തുടക്കമായി. സുപ്രധാന ചടങ്ങായ അറഫാ സംഗമം ഇന്ന് നടക്കും. മിനായിൽ എത്തി അവിടെ തങ്ങിയ മുഴുവൻ തീർഥാടകരും ഇന്ന് രാവിലെ മുതൽ അറഫാ മൈതാനത്തേക്ക് വരും.സൗദിയിലെ സ്വദേശികളും...


India to UAE Flight News- Emirates may resume from July 7\nIndia-UAE Flight News: ഗൾഫിലേക്കുള്ള വിമാന സർവ്വീസുകൾ ജൂലൈ7നു ആരംഭിച്ചേക്കും; എമിറേറ്റ്സ്\nജൂലൈ ഏഴ് മുതൽ സർവീസുകൾ പുനരാരംഭിക്കുമെന്ന് എമിറേറ്റ്സ് എയർലൈൻസ്\nUpdated: July 26, 2021 9:46:11 am\nIndia to UAE Flight News: ഇന്ത്യയിൽ നിന്ന് യുഎഇയിലേക്കുള്ള വിമാന സർവീസുകൾ ജൂലൈ ഏഴ് മുതൽ പുനരാരംഭിക്കുമെന്ന് എമിറാത്തി വിമാനക്കമ്പനിയായ എമിറേറ്റ്സ് എയർലൈൻസ് അറിയിച്ചു. എമിറേറ്റ്സ് എയർലൈൻസിന്റെ ഉപഭോക്തൃ സേവന വിഭാഗമായ എമിറേറ്റ്സ് സപ്പോർട്ട് ഔദ്യോഗിക ട്വിറ്റർ ഹാൻഡിലിലൂടെയാണ് ഇക്കാര്യം അറിയിച്ചത്.\nജൂലൈ ഏഴിനു വിമാനസർവീസുകൾ പുനരാരംഭിക്കുമെന്ന് അറിയിച്ചിട്ടുണ്ടെങ്കിലും ഇതിൽ മാറ്റം വരാമെന്നതിന്റെ സൂചനകളും വിമാനക്കമ്പനി നൽകുന്നുണ്ട്. ഈ സാഹചര്യത്തിൽ തങ്ങളുടെ വെബ്സൈറ്റുകളിലും സോഷ്യൽ മീഡിയ ഹാൻഡിലുകളിലും നിന്നുള്ള ഏറ്റവും പുതിയ വിവരങ്ങൾ സമയോചിതമായി പരിശോധിക്കണമെന്നും കമ്പനിയുടെ ട്വീറ്റിൽ പറയുന്നു.\n“ഇന്ത്യയിൽ നിന്നുള്ള ഞങ്ങളുടെ ഫ്ലൈറ്റുകൾ ജൂലൈ7മുതൽ ലഭ്യവും. ഞങ്ങൾ സ്ഥിതിഗതികൾ നിരീക്ഷിക്കുന്നത് തുടരുന്നു. ഞങ്ങളുടെ യാത്രാ അപ്‌ഡേറ്റുകൾ നിരീക്ഷിക്കാൻ ഞങ്ങൾ നിങ്ങളോട് ശുപാർശ ചെയ്യുന്നു,” എമിറേറ്റ്സ് സപ്പോർട്ടിന്റെ ട്വീറ്റിൽ പറയുന്നു.\nHi, our flights from India are available from the of 7th July onwards. While we continue monitoring the situation, I'd recommend you to keep an eye on our travel updates via https://t.co/NgNBEdXBdZ\nകോവിഡ് വ്യാപനത്തെത്തുടർന്നാണ് ഇന്ത്യയിലേക്കുള്ള സർവീസുകൾ എമിറേറ്റ്സ് എയർലൈൻസ് നിർത്തിവച്ചത്. വാക്സിനേഷൻ സ്വീകരിച്ചവർക്ക് രാജ്യത്തേക്ക് പ്രവേശിക്കാമെന്ന് യുഎഇ നേരത്തെ അറിയിച്ചിരുന്നു. ഇന്ത്യയിൽ നൽകുന്ന വാക്സിനുകളിൽ കോവിഷീൽഡ് വാക്സിനാണ് യുഎഇയിൽ അംഗീകാരമുള്ളത്.\nRead More: വാക്സിൻ സ്വീകരിച്ച ഇന്ത്യക്കാർക്ക് ദുബായിൽ പ്രവേശിക്കാം; യാത്രാ നിയന്ത്രണങ്ങളിൽ ഇളവ്\nWeb Title: India to uae flight news emirates may resume from july 7


Wayanad | ഈവനിംഗ് കേരള | Page 3\nYou Are Here: Home » Wayanad (Page 3)\nഅന്യസംസ്ഥാന തൊഴിലാളികളെ ബന്ദികളാക്കിയെന്ന പ്രചരണം തള്ളി മാവോയിസ്റ്റുകള്\nreporter\tJuly 26, 2018\nവയനാട്: മേപ്പാടി എസ്റ്റേറ്റില് അന്യസംസ്ഥാന തൊഴിലാളികളെ ബന്ദികളാക്കിയെന്ന പ്രചരണം തള്ളി മാവോയിസ്റ്റുകള്. തങ്ങള് അന്യസംസ്ഥാന തൊഴിലാളികളെ ബന്ദികളാക്കിയിട്ടില്ല. അവരോട് ജോലിയെക്കുറിച്ചും ജീവിത സാഹചര്യങ്ങളെക്കുറിച്ചും ചോദിച്ചറിയുക മാത്രമാണ് ചെയ്തത്. മറിച്ചുള്ള ആരോപണങ്ങള് പോലീസ് ഉന്നയിക്കുന്നതാണെന്നും മാവോയിസ്റ്റുകള് പുറത്തിറക്കിയ വാര്‍ത്താക്കുറിപ്പില് വ്യക്തമാക്കി.\nഅന്യസംസ്ഥാന തൊഴിലാളികളെ ബന്ദികളാക്കി കെട്ടിയിട്ടുവെന്ന് വാര്‍ത്തകള് പുറത്തുവന്നതിന് പിന്നാലെയാണ് മാവോയിസ്റ്റുകള് വിശദീകരണവുമായി രംഗത്തെത്തിയിരിക്കുന്നത്. മേപ്പാടിയിലെ എമറാള്‍ഡ് എസ്റ്റേറ്റില് എത്തിയ മാവോയിസ്റ്റുകള് മൂന്ന് അന്യസംസ്ഥാന തൊഴിലാളികളെ തേയില തോട്ടത്തില് ബന്ദിയാക്കിയെന്നായിരുന്നു റിപ്പോര്‍ട്ടുകള്.\nസംഭവത്തിന് പിന്നാലെ പോലീസും തണ്ടര്‍ബോള്‍ട്ട് സംഘവും വയനാട്ടിലെ വിവിധ വനപ്രദേശങ്ങളില് തെരച്ചില് നടത്തിയിരുന്നു. എന്നാല് തെരച്ചിലില് മാവോയിസ്റ്റുകളെ കണ്ടെത്താന് കഴിയാതെ വന്നതോടെ നടപടി അവസാനിപ്പിക്കുകയായിരുന്നു.\nകല്‍പ്പറ്റ: വലിയ ഗര്‍ത്തം രൂപപ്പെട്ടതിനെത്തുടര്‍ന്ന് കല്‍പ്പറ്റ ബൈപാസില് ഗതാഗതം താത്കാലികമായി നിരോധിച്ചു. ബൈപാസില് മൈലാടിപ്പാറയ്ക്കു ചുവടെയുള്ള ഭാഗത്താണ് കിണര് പോലെ ഗര്‍ത്തം രൂപപ്പെട്ടത്. സി.കെ. ശശീന്ദ്രന് എംഎല്‍എയും പൊതുമരാമത്ത് ഉദ്യോഗസ്ഥരും സ്ഥലം സന്ദര്‍ശിച്ചു. ഗര്‍ത്തം അടിയിലൂടെയുള്ള ശക്തമായ കുത്തൊഴുക്കുമൂലം രൂപപ്പെട്ടതാകാമെന്നു പൊതുമാരാത്ത് ഉദ്യോഗസ്ഥര് അഭിപ്രായപ്പെട്ടു.\nറോഡ് അടിയന്തരമായി നന്നാക്കുമെന്ന് അവര് അറിയിച്ചു. അപകടങ്ങള് ഒഴിവാക്കുന്നതിനാണ് ബൈപാസില് ഗതാഗതം താത്കാലികമായി തടഞ്ഞത്. ഇന്നലെ രാവിലെ ബൈക്ക് യാത്രക്കാരന് ഗര്‍ത്തത്തില് വീണെങ്കിലും നിസാര പരിക്കുകളോടെ രക്ഷപെട്ടു.\nവയനാട് മാവോയിസ്റ്റുകളുടെ സന്നിധ്യം കണ്ടെത്തി\nവയനാട്: മേപ്പാടി മുണ്ടക്കൈ മേഖലയില് ഇന്നലെ രാത്രി മാവോയിസ്റ്റുകളെത്തി. എസ്‌റ്റേറ്റ് പാടിയ്ക്ക് സമീപമാണ് മൂന്നംഗ സംഘം എത്തിയതെന്നാണ് വിവരം.\nഅതേസമയം, കഴിഞ്ഞ ദിവസം മേപ്പാടിക്കടുത്ത കള്ളാടിയിലെ എമറാള്‍ഡ് എസ്റ്റേറ്റിലെ ഇതര സംസ്ഥാന തൊഴിലാളികളെ സായുധരായ മാവോയിസ്റ്റ് സംഘം ബന്ദികളാക്കിയിരുന്നു. ഒരു സ്ത്രീ ഉള്‍പ്പെട്ട നാല് അംഗ സംഘമാണ് എസ്റ്റേറ്റിലെത്തി തൊഴിലാളികളെ ബന്ദിയാക്കിയത്. എന്നാല് മാവോയിസ്റ്റുകള് ബന്ദികളാക്കിയ മൂന്ന് ഇതരസംസ്ഥാന തൊഴിലാളികളും രക്ഷപ്പെട്ടു.\nഇതര സംസ്ഥാന തൊഴിലാളികളെ ബന്ദികളാക്കി: മാവോയിസ്റ്റുകള്‍ക്കായി പോലീസ് അന്വേഷണം ഊര്‍ജിതമാക്കി\nകല്‍പ്പറ്റ: മേപ്പാടിയില് ഇതര സംസ്ഥാന തൊഴിലാളികളെ മാവോയിസ്റ്റുകള് ബന്ദികളാക്കിയ സാഹചര്യത്തില് പോലീസും തണ്ടര്‍ബോള്‍ട്ടും സംയുക്തമായി തെരച്ചില് തുടങ്ങി. എമറാള്‍ഡ് ഗ്രൂപ്പിന്റെ കൈവശം മേപ്പാടി പഞ്ചായത്തിലെ തൊള്ളായിരത്തിലുള്ള ഏലത്തോട്ടത്തില് നിര്‍മാണത്തിലുള്ള കെട്ടിടത്തില് ജോലിയില് ഏര്‍പ്പെട്ടിരുന്ന പശ്ചിമബംഗാള് സ്വദേശികളെയാണ് നാലംഗ സായുധസംഘം ബന്ദികളാക്കിയത്.\n35 അംഗ തണ്ടര്‍ബോള്‍ട്ട് സംഘം രാവിലെ മേപ്പാടിയിലെത്തി. ബന്ധികളാക്കിയിരുന്ന മൂന്ന് ഇതര സംസ്ഥാന തൊഴിലാളികളും രക്ഷപ്പെട്ടിരുന്നു. സായുധസംഘത്തില്‍നിന്നു രക്ഷപ്പെട്ടവര് മേപ്പാടി പോലീസ് സ്റ്റേഷനില് എത്തിയിട്ടുണ്ട്. സായുധസംഘം മാവോവാദികളെങ്കില് രാത്രിതന്നെ വനത്തിലേക്കു കടന്നിരിക്കാമെന്ന നിഗമനത്തിലാണ് പോലീസ്.\nവയനാട് ജില്ലാ ആശുപത്രിയില് ഡയാലിസിസ് യുണിറ്റ് ഉദ്ഘാടനം ചെയ്തു\nreporter\tJuly 19, 2018\nമാനന്തവാടി: കൊയിലേരി ഉദയാ വായനശാലയുടെ ആഭിമുഖ്യത്തില് ജില്ലാ ആശുപത്രിയില് അരുണ് ഗ്രൂപ്പ് ചെയര്‍മാന് ജോയ് അറക്കലിന്റെ നേതൃത്വത്തില് നവീകരിച്ച ഡയാലിസിസ് ഉദ്ഘാടനം ചെയ്തു. 12 ലക്ഷം ചെലവഴിച്ചാണ് നവീകരണം പൂര്‍ത്തിയാക്കിയത്. രോഗികള്‍ക്കും കൂട്ടിരിപ്പുകാര്‍ക്ക് വിശ്രമസ്ഥലം, വയറിംഗ്, പ്ലംബിംഗ് ജോലികള്, എയര്‍കണ്ടീഷന് ചെയ്ത വിശാലമായ ഡയാലിസിസ് ഹാള് എന്നിവയാണ് നിര്‍മ്മിച്ചത്.\nഎട്ട് ലക്ഷം രൂപ മുടക്കി ഒരു ഡയാലിസിസ് മെഷീനുംകൂടി അരുണ് ഗ്രൂപ്പ് ചെയര്‍മാന് ജോയി അറക്കല് നല്‍കും. യൂണിറ്റ് പ്രവര്‍ത്തനം സജ്ജമാകുതോടെ കൂടുതല് ആളുകള്‍ക്ക് ഡയാലിസിസ് ചെയ്യാനാകും. ജില്ലാ പഞ്ചായത്ത് പ്രസിഡന്റ് കെ.ബി. നസീമയ്ക്ക് നവീകരിച്ച ഡയാലിസിസ് കെട്ടിടത്തിന്റെ താക്കോല് ജോയി അറക്കല് കൈമാറി.\nജില്ലാ പഞ്ചായത്ത് വൈസ് പ്രസിഡന്റ് എ. പ്രഭാകരന്, സ്റ്റാന്‍ഡിംഗ് കമ്മിറ്റി ചെയര്‍പേഴ്‌സന്, എ. ദേവകി, ടി. ഉഷാകുമാരി, ഡോ.ജിതേഷ്, ഏച്ചോംഗോപി, ഉഷാ വിജയന്, അരുണ് ഗ്രൂപ്പ് ജോയിന്റ് ചെയര്‍മാന് ജോണി അറക്കല്, കൗണ്‌സിലര്‍മാരായ, ശോഭ രാജന്, കടവത്ത് മുഹമ്മദ്, സാമൂഹ്യ പ്രവര്‍ത്തകരായ ഇ.എം. ശ്രീധരന്, എ.എം. നിഷാന്ത്, പി. ഷംസുദ്ദീന്, ഷാജി തോമസ്, അലക്‌സ് കല്‍പ്പകവാടി, ലാജി ജോണ് പടിയറ, കുഞ്ഞികൃഷ്ണന് കൊയിലേരി, ബാബു ഫിലിപ്പ്, ഇബ്രാഹിം കൈപാണി, ജാഫര് തമ്മട്ടാന്, പി.കെ. റോജി തുടങ്ങിയവര് പ്രസംഗിച്ചു.\nവയനാട് അമ്പലവയല് കാര്‍ഷിക കോളേജിന് മന്ത്രിസഭാ അംഗീകാരം\nതിരുവനന്തപുരം : വയനാട് അമ്പലവയല് കാര്‍ഷിക കോളേജിന് മന്ത്രിസഭാ അംഗീകാരം നല്‍കി. ഈ അദ്ധ്യയന വര്‍ഷം മുതല് പ്രവര്‍ത്തനമാരംഭിക്കുന്ന കോളേജില് ആദ്യഘട്ട പ്രവേശന നടപടികള് 60 സീറ്റുകളിലേക്കാണ് നടക്കുക.\nകുട്ടനാട്ടില് കനത്ത മഴയെ തുടര്‍ന്നുണ്ടായ നാശനഷ്ടങ്ങള്‍ക്ക് ഉടന് പരിഹാരം കാണണമെന്നും ചീഫ് സെക്രട്ടിക്ക് മുഖ്യമന്ത്രി നിര്‍ദ്ദേശം നല്‍കി.\nടെണ്ടര് നടപടികള് ഒഴിവാക്കി മട പുന:നിര്‍മ്മാണത്തിന് പാടശേഖര സമിതിക്ക് ഫണ്ട് അനുവദിക്കുമെന്നും മന്ത്രിസഭാ യോഗത്തില് മുഖ്യമന്ത്രി അറിയിച്ചു. മഴ ശക്തമാകുന്നതിനെ തുടര്‍ന്ന് മഴക്കെടുതികള് സംബന്ധിച്ചുള്ള ചര്‍ച്ചകള് ചീഫ് സെക്രട്ടിയുടെ സാന്നിദ്ധ്യത്തില് സെക്രട്ടറിതല യോഗം ഉടന് വിളിച്ചു ചേര്‍ക്കാനും മന്ത്രി സഭായോഗത്തില് തീരുമായി.\nകെഎസ്ആര്‍ടിസി ബസുകള്‍ക്കിടയില്‍പ്പെട്ട് കാര് തകര്‍ന്നു\nreporter\tJuly 14, 2018\nബത്തേരി: പിന്നില് നിന്നുവന്ന കെഎസ്ആര്‍ടിസി ബസ് ഇടിച്ച കാര് മുന്നിലെ കെഎസ്ആര്‍ടിസി ബസ്സിനിടയില് കയറി തകര്‍ന്നു. ബത്തേരി ട്രാഫിക് ജംഗഷനു സമീപം രാവിലെ 11 മണിയോടെയാണ് സംഭവം. കാറിനു പുറകില് വന്ന കെ. എസ് ആര്.ടി.സി.ബസ് ഡ്രൈവര്‍ക്ക് ദേഹാസ്വസ്ഥ്യം അനുഭവപ്പെട്ട് നിയന്ത്രണം വിട്ട് മുന്നിലുണ്ടായിരുന്ന കാറിനു പുറകിലിടിച്ചാണ് അപകടം. ഇടിയുടെ ആഘാതത്തില് കാറിന്റെ മുന്‍ഭാഗം മുന്നിലുണ്ടായിരുന്ന കെ.എസ്. ആര്.ടി.സി ബസ്സിനിടിയിലേക്ക് ഇടിച്ചു കയറി. കാറിന്റെ ബോണറ്റിനും ബംപറിനും കേടുപാടുകള് സംഭവിച്ചു.അപകടത്തില് ആര്‍ക്കും പരിക്കില്ല. ദേഹാസ്വസ്ഥ്യം അനുഭവപ്പെട്ട കെഎസ്ആര്‍ടിസി ഡ്രൈവറെ ബത്തേരിയിലെ സ്വകാര്യ ആശുപത്രിയില് പ്രവേശിപ്പിച്ചു.\n82 പവന് സ്വര്‍ണം കുഴമ്പുരൂപത്തില് അടിവസ്ത്രത്തിലാക്കി കടത്താന് ശ്രമിച്ച യുവാവ് പിടിയില്\nവയനാട്: മുത്തങ്ങയില് നിന്ന് കുഴമ്പുരൂപത്തിലുള്ള 82 പവന്റെ സ്വര്‍ണം പിടിച്ചെടുത്തു. സംഭവവുമായി ബന്ധപ്പെട്ട് താമരശേരി വാവാട് മനാസ്(24) അറസ്റ്റിലായി. ഖത്തറില് നിന്നാണ് സ്വര്‍ണം കടത്താന് ശ്രമിച്ചിരിക്കുന്നത്. സ്വര്‍ണം അടിവസ്ത്രത്തില് ഒളിപ്പിച്ചായിരുന്നു കടത്താന് ശ്രമിച്ചത്. ബംഗളൂരുവില് നിന്ന് ബസില് വരുന്ന വഴിയാണ് മനാസ് എക്‌സൈസിന്റെ പിടിയിലായത്.\nമാനന്തവാടി പാല്‍ചുരം റോഡ് ഇടിയാന് സാധ്യത\nreporter\tJuly 11, 2018\nമാനന്തവാടി: കനത്ത മഴയെ തുടര്‍ന്ന് മാനന്തവാടി പാല്‍ചുരം കൊട്ടിയൂര് റോഡില് വിള്ളല്. റോഡ് ഇടിയാന് സാധ്യതയുണ്ടെന്ന് കണ്ടതിനാല് ഇതുവഴിയുള്ള യാത്ര ഒഴിവാക്കണമെന്ന് അധികൃതര് നിര്‍ദേശം നല്‍കി. ചുരത്തിലെ രണ്ടാം വളവിലാണ് വിള്ളല് കണ്ടെത്തിയിരിക്കുന്നത്.\nകഴിഞ്ഞ കുറച്ച് ദിവസമായി ശക്തമായ മഴയാണ് വയനാട് ജില്ലയില് അനുഭവപ്പെടുന്നത്.\nകനത്ത മഴയില് വയനാട്ടില് വ്യാപക നാശനഷ്ടം: സ്‌കൂളുകള്‍ക്ക് ഇന്ന് അവധി\nവയനാട്: ഇന്നലെ ഉച്ചയോടെ തുടങ്ങിയ ശക്തമായ മഴയില് വയനാട് ജില്ലയില് വന് നാശനഷ്ടം. താഴ്ന്ന പ്രദേശങ്ങള് പൂര്‍ണമായും വെള്ളത്തിനടിയിലായി. മണിയന്‍കോട് കെ.എസ്.ഇ.ബി സബ് സ്റ്റേഷനില് വെള്ളം കയറി. സബ് സ്റ്റേഷനില് കുടുങ്ങിക്കിടന്ന മൂന്ന് ജീവനക്കാരെ പൊലീസും അഗ്‌നിരക്ഷാ സേനയും ചേര്‍ന്ന് രക്ഷപ്പെടുത്തി. പുറത്ത് കടക്കാന് കഴിയാതെ ജീവനക്കാര് മണിക്കൂറുകളോളമാണ് കുടുങ്ങിയത്. മേപ്പാടിയില് ലത്തീഫിന്റേയും മറ്റൊരാളുടേയും വീടിന് മുകളില് മണ്ണിടിഞ്ഞ് വീണു. വീട്ടിലുണ്ടായിരുന്നവര് പരിക്കേല്‍ക്കാതെ രക്ഷപ്പെട്ടു. പനമരത്ത് പെട്രോള് പമ്ബിന് മുകളില് മണ്ണിടിഞ്ഞ് വീണെങ്കിലും ആളപായമില്ല.\nമാനന്തവാടി വെള്ളിയൂര് കാവും പരിസരങ്ങളും വെള്ളത്തില് മുങ്ങി. വൈത്തിരി താലൂക്കിലാണ് മഴ ഏറ്റവുമധികം ദുരിതം വിതച്ചത്. ദുരിത ബാധിതരെ ഇന്നലെ രാത്രി തന്നെ ദുരിതാശ്വാസ കേന്ദ്രങ്ങളിലേക്ക് മാറ്റി പാര്‍പ്പിച്ചു. നൂറോളം കുടുംബങ്ങളാണ് വിവിധ ക്യാമ്ബുകളിലായി കഴിയുന്നത്. ജില്ലയുടെ പല ഭാഗത്തും ഉരുള്‍പൊട്ടല് മണ്ണിടിച്ചില് ഭീഷണിയിലാണെന്നും ജനങ്ങള് യാത്ര ഒഴിവാക്കണമെന്നും ജില്ലാ ഭരണകൂടം മുന്നറിയിപ്പ് നല്‍കിയിട്ടുണ്ട്.\nവിദ്യാലയങ്ങള്‍ക്ക് ഇന്ന് അവധി നല്‍കി. വെള്ളം കയറി ഒറ്റപ്പെട്ട പ്രദേശങ്ങളെ രക്ഷപ്പെടുത്തി ദുരിതാശ്വാസ ക്യാമ്ബിലെത്തിക്കാനുള്ള പ്രവര്‍ത്തനങ്ങള് തുടരുകയാണ്. പ്രവര്‍ത്തനങ്ങള് ഏകോപിപ്പിക്കുന്നതിനു വേണ്ടി നാല് കണ്‍ട്രോള് റൂമുകള് തുറന്നിട്ടുണ്ട്. കൂടാതെ അഞ്ച് ദുരിതാശ്വാസ ക്യാമ്ബുകളും പ്രവര്‍ത്തിക്കുന്നുണ്ട്.\nവൈദ്യുതി ബന്ധം താറുമാറായിട്ടും പരിമിതമായ സൗകര്യങ്ങള് ഉപയോഗപ്പെടുത്തിയാണ് രാത്രിതന്നെ രക്ഷാപ്രവര്‍ത്തനം നടത്തിയത്.


എൽ.ജെ.പി. തർക്കം നിയമയുദ്ധത്തിലേക്ക് ; പരസിനെ നേതാവായി അംഗീകരിച്ചതിനെതിരേ ചിരാഗ് സ്പീക്കർക്ക് കത്തെഴുതി | 16Jun2021\nഎൽ.ജെ.പി. തർക്കം നിയമയുദ്ധത്തിലേക്ക് ; പരസിനെ നേതാവായി അംഗീകരിച്ചതിനെതിരേ ചിരാഗ് സ്പീക്കർക്ക് കത്തെഴുതി\nതീരുമാനം പാർട്ടിവിരുദ്ധമെന്ന് ചിരാഗ്\nന്യൂഡൽഹി: ലോക് ജനശക്തി പാർട്ടി എം.പിയും തന്റെ ഇളയച്ഛനുമായ പശുപതി കുമാർ പരസിനെ പാർലമെന്ററി പാർട്ടി നേതാവായി വിമത വിഭാഗം തീരുമാനിച്ചതിനെതിരേ ചിരാഗ് പാസ്വാൻ ലോക്‌സഭാ സ്പീക്കർ ഓം ബിർളയ്ക്ക് കത്തെഴുതി. പരസിനെ നേതാവായി പ്രഖ്യാപിച്ച് നേരത്തേ പുറത്തിറക്കിയ ഉത്തരവ് തിരുത്തണമെന്ന് കത്തിൽ ചിരാഗ് ആവശ്യപ്പെട്ടു. വിമത വിഭാഗങ്ങൾക്കെതിരേ നിയമയുദ്ധത്തിന് തയ്യാറാണെന്നും ചിരാഗ് ബുധനാഴ്ച ഡൽഹിയിൽ പത്രസമ്മേളനത്തിൽ പറഞ്ഞു.\nപരസിനെ അഞ്ച് ലോക്‌സഭാംഗങ്ങൾ ചേർന്ന് പാർലമെന്ററി പാർട്ടി നേതാവായി തിരഞ്ഞെടുത്ത നടപടി പാർട്ടിവിരുദ്ധമാണെന്ന് ചൂണ്ടിക്കാട്ടിയാണ് ചിരാഗ് ബുധനാഴ്ച രംഗത്തുവന്നത്. പാർട്ടി ഭരണഘടനയുടെ 26-ാം അനുച്ഛേദം പ്രകാരം ലോക്‌സഭയിലെ നേതാവിനെ നിശ്ചയിക്കാനുള്ള അധികാരം കേന്ദ്ര പാർലമെന്ററി ബോർഡിനാണുള്ളത്. പാർട്ടിയിൽനിന്ന് പരസ് അടക്കം അഞ്ച് എം.പിമാരെ പുറത്താക്കിയ വിവരവും കത്തിൽ അറിയിച്ചിട്ടുണ്ട്.\nവിമത വിഭാഗത്തിന്റെ നീക്കങ്ങൾക്കെതിരേ നീണ്ട നിയമയുദ്ധം ആവശ്യമായാൽ അത് താൻ നടത്തുമെന്ന് പിന്നീട് പത്രസമ്മേളനത്തിൽ ചിരാഗ് പറഞ്ഞു. ചൊവ്വാഴ്ച വരെ അമ്മയും താനും ഇളയച്ഛനോട് സംസാരിക്കാൻ ശ്രമിച്ചു. അദ്ദേഹം തയ്യാറായില്ല. ആവശ്യപ്പെട്ടിരുന്നെങ്കിൽ പാർലമെന്ററി ബോർഡ് നേതാവായി അദ്ദേഹത്തെ നിശ്ചയിക്കാൻ താൻ തയ്യാറായിരുന്നെന്നും ചിരാഗ് മാധ്യമ പ്രവർത്തകരോട് പറഞ്ഞു.\nകഴിഞ്ഞ നിയമസഭാ തിരഞ്ഞെടുപ്പിനുമുമ്പുതന്നെ ഒരു വിഭാഗം പാർട്ടിയെ പിളർത്താൻ ശ്രമിച്ചിരുന്നെന്ന് ജെ.ഡി.യുവിനെയും നിതീഷ് കുമാറിനെയും ലക്ഷ്യമിട്ട് ചിരാഗ് ആരോപിച്ചു. അതേസമയം, എൽ.ജെ.പിയിലെ പ്രതിസന്ധികൾക്ക് കാരണം പാസ്വാനാണെന്ന് പരസ് പട്‌നയിൽ ആരോപിച്ചു. തന്റെ നേതൃത്വത്തിൽ ലോക്‌സഭാ തിരഞ്ഞെടുപ്പിൽ മികച്ചവിജയം നേടിയിട്ടും തന്നെ സംസ്ഥാന അധ്യക്ഷപദവിയിൽനിന്ന് നീക്കി. ബുധനാഴ്ച പട്‌ന വിമാനത്താവളത്തിൽ പരസിന് അനുയായികൾ സ്വീകരണം നൽകി.


എക്‌സിറ്റ് പോളുകളെ വിശ്വസിക്കാമോ? 1998 മുതല് 2014 വരെയുള്ള അഞ്ച് എക്‌സിറ്റ് ഫലങ്ങളും യഥാര്‍ത്ഥ ഫലവും • Suprabhaatham\nMay 19, 2019 | 9:31 pm IST\n2019 ElectionExit Poll\nമുംബൈ: ഓരോ തെരഞ്ഞെടുപ്പിലും ഫലപ്രഖ്യാപനത്തിനു മുന്‍പേ എക്‌സിറ്റ് ഫലങ്ങള് വരാറുണ്ട്. എന്നാല് അവ എത്രമാത്രം ശരിയാവും എന്നതാണ് രാഷ്ട്രീയ നിരീക്ഷകരുടെ ചോദ്യം. മുന് വര്‍ഷങ്ങളിലെ എക്‌സിറ്റ് ഫലങ്ങള് ശ്രദ്ധിച്ചാല് വരാനിരിക്കുന്ന യഥാര്‍ത്ഥഫലങ്ങളുടെ ചെറിയൊരു സൂചന എക്‌സിറ്റ് ഫലങ്ങള് നല്‍കുന്നുവെന്നു വ്യക്തമാവും. ഏറെക്കുറേ യഥാര്‍ത്ഥ ഫലവുമായി ചെറിയവ്യത്യാസം മാത്രമുള്ള വിശ്വസ്തതയേറെയുള്ള സര്‍വേ ഏജന്‍സികളുമുണ്ട്.\n1998 മുതല് 2014 വരെയുള്ള അഞ്ചു ലോക്‌സഭാ തെരഞ്ഞെടുപ്പുകളുടെ എക്‌സിറ്റ് ഫലങ്ങള് പരിശോധിച്ചാല് ഇക്കാര്യം വ്യക്തമാവും. ഈ അഞ്ചു പൊതുതെരഞ്ഞെടുപ്പിന്റെയും ഫലപ്രഖ്യാപനത്തിനു മുന്‍പു പുറത്തുവന്ന എക്‌സിറ്റ് ഫലങ്ങളും യഥാര്‍ത്ഥ ഫലവും തമ്മില് വലിയ അന്തരം ഉണ്ടായിരുന്നില്ല. പൂര്‍ണ്ണമായും പാളിപ്പോവുന്ന പ്രവചനങ്ങളുമുണ്ട്. വോട്ട് രേഖപ്പെടുത്തിയ ശേഷം വോട്ടര്‍മാരുമായി സംസാരിച്ചു തയ്യാറാക്കുന്ന പ്രവചനമാണ് എക്‌സിറ്റ് പോള് ഫലം. കഴിഞ്ഞ അഞ്ചുവര്‍ഷത്തെ എക്‌സിറ്റ് ഫലങ്ങളും ശരിയായ ഫലങ്ങളും താഴെ.\nഏജന്‍സി- ബി.ജെ.പി- കോണ്.- മറ്റുള്ളവര്\nയഥാര്‍ത്ഥം- 252 166- 119\nടൈംസ്‌പോള്- 332- 138 —\nയഥാര്‍ത്ഥം- 296- 134- 113\nയഥാര്‍ത്ഥം- 189- 222- 132\nയഥാര്‍ത്ഥം- 159- 262- 79\nയഥാര്‍ത്ഥം- 282- 44- 217\n(ഫോട്ടോ കടപ്പാട്: ഹിന്ദുസ്ഥാന് ടൈംസ്)


കോവിഡ്-19: പ്രതിദിന വിലയിരുത്തല് - മെയ് 22 – LUCA\nകോവിഡ്-19: പ്രതിദിന വിലയിരുത്തല് – മെയ് 22\nMay 22, 2020 May 24, 2020 1 min read\n2020 മെയ് 22 രാവിലെ വരെ ലഭ്യമായ കണക്കുകൾ\nLast updated : 2020 മെയ് 22 രാവിലെ11 മണി\nവന്‍കര കേസുകള് മരണങ്ങള് 24 മണിക്കൂറിനിടെ മരണം\nആഫ്രിക്ക 101,684 3,115 +105\nതെക്കേ അമേരിക്ക 548,624 28,078 +1,453\nവടക്കേ അമേരിക്ക 1,795,200 109,795 +1,978\nഏഷ്യ 887,257 26,244 +391\nയൂറോപ്പ് 1,848,400 166,805 +1,007\nഓഷ്യാനിയ 8,688 121\n2500 നു മുകളിൽ മരണം നടന്ന രാജ്യങ്ങള്\nയു. എസ്. എ. 1,620,902 96,354 382,169\nറഷ്യ 317,554 3,099 92,681\nബ്രസീല് 310,921 20,082 125,960\nസ്പെയിന് 280,117 27,940 196,958\nയു.കെ. 250,908 36,042\nഇറ്റലി 228,006 32,486 134,560\nഫ്രാന്‍സ് 181,826 28,215 63,858\nജര്‍മനി 179,021 8,309 158,000\nതുര്‍ക്കി 153,548 4,249 114,990\nഇറാന് 129,341 7,249 100,564\nഇന്ത്യ 118,226 3,584 48,553\nപെറു 108,769 3,148 43,587\nചൈന 82,967 4,634 78,249\nകനഡ 81,324 6,152 41,715\nബെല്‍ജിയം 56,235 9,186 14,988\nമെക്സിക്കോ 56,594 6,090 38,876\nനെതര്‍ലാന്റ് 44,700 5,775\nസ്വീഡന് 32,172 3,871 4,971\nഇക്വഡോര് 35,306 2,939 3,557\nലോകത്ത് 24 മണിക്കൂറിനുള്ളിൽ ഒരു ലക്ഷത്തി അയ്യായിരം പുതിയ രോഗികൾ. ഒരു ദിവസത്തെ ഏറ്റവും കൂടിയ രോഗബാധമാണിത്.\nദരിദ്ര രാജ്യങ്ങളെ വൈറസ് സാരമായി ബാധിച്ചേക്കാമെന്നതിൻ്റെ സൂചനയാണ് ഇത് നൽകുന്നതെന്ന് ലോകാരോഗ്യ സംഘടന ഭയക്കുന്നു.\nലോകത്ത് കോവിഡ് രോഗബാധിതരുടെ എണ്ണം 52 ലക്ഷത്തിലേക്ക്. മരണസംഖ്യ മൂന്നൂലക്ഷം കടന്നു.\nഅമേരിക്കയിൽ 96000 ൽ ഏറെ മരണം. ബ്രസീലിൽ കോവിഡ് രോഗികൾ മൂന്നുലക്ഷം കടന്നു.\nസ്പെയിനിൽ മരണസംഖ്യ 27000കടന്നു.\nബ്രസീലിൽ 1153 മരണം കൂടി, ആകെ മരണം 20082\nഉംപുൻ അതിതീവ്ര ചുഴലിക്കാറ്റ്\nബംഗാൾ ഉൾക്കടലിൽ രൂപം കൊണ്ട അതിതീവ്ര ചുഴലിക്കാറ്റ് ഉംപുൻ ഇന്ത്യയിലും ബംഗ്ലാദേശിലുമായി 1.9 കോടി കുട്ടികളെ ദുരിതത്തിലാക്കുമെന്ന് യൂണിസെഫ്. കോവിഡ് മഹാമാരിയുടെ പശ്ചാത്തലത്തിൽ ഇരു രാജ്യങ്ങളിലേയും ദുരിതാശ്വാസ പ്രവർത്തനങ്ങളും മറ്റും കൂടുതൽ മോശമാവുമെന്നും യൂണിസെഫ് ദക്ഷിണ മേഖല ഡ യ രക്ടർ ഴാദ് ഗഫ് പറഞ്ഞു.\nഇന്ത്യയിലെ ഓരോ സംസ്ഥാനത്തെയും രോഗബാധ – സ്ഥിതിവിവരം (മെയ് 21 രാവിലെ)\nമഹാരാഷ്ട്ര 41,642 11,726 1,454\nതമിഴ്നാട് 13,967 6,282 95\nഡല്‍ഹി 11,659 5,567 194\n6,227 3,485 151\n5,981 2,844 271\n5,515 3,204 138\nആന്ധ്രാപ്രദേശ് 2,605 1705\nതെലങ്കാന 1699 1036\nഒഡിഷ 1103 393\nഹരിയാന 1031 681\nചണ്ഡീഗണ്ഢ് 218 178\nഉത്തര്‍ഗണ്ഡ് 146 53\nപുതുച്ചേരി 23 10\nദാദ്ര നഗര്‍ഹവേലി 1 1\nState Unassigned 1620\nഇന്ത്യയിൽ 118452 രോഗബാധിതർ. 24 മണിക്കൂറിനകം മരണപ്പെട്ടത് 132 പേരാണ്. മരണപ്പെട്ടവർ 3584 ആയി.\nഇന്ത്യയുടെ രോഗമുക്തി നിരക്ക് 40.31 % ലേക്ക് ഉയർന്നുവെന്ന് കേന്ദ്ര ആരോഗ്യ മന്ത്രാലയം വ്യക്തമാക്കി. ഇന്നലത്തെ രോഗമുക്തി നിരക്ക് 39.62% ആയിരുന്നു.\nരാജ്യത്താകെ ഇതുവരെ 26,15,920 കോവിഡ് ടെസ്റ്റുകൾ നടത്തിയെന്ന് ഇന്ത്യൻ കൗൺസിൽ ഓഫ് മെഡിക്കൽ റിസർച്ച് 393 സർക്കാർ ലബോറട്ടറികളിലും 173 സ്വകാര്യ ലബോറട്ടറി കളിലുമായാണ് നാളിതുവരെ ഇത്രയും പരിശോധനകൾ നടത്തിയത്. കഴിഞ്ഞ 24 മണിക്കൂറിനുള്ളിൽ നടത്തിയ കോവിഡ് ടെസ്റ്റ് കളുടെ എണ്ണം1,03,532 ആണ്.\nമഹാരാഷ്ട്രയിൽ രോഗബാധിതർ 41642, ഇന്നലെ മാത്രം 64 പേർ മരണപ്പെട്ടു., 2345 പുതിയ രോഗബാധിതർ.\nമുംബൈയിൽ 25,500 രോഗികൾ. ധാരാവിയിൽ ഇന്നലെ 47 പേർ മരണപ്പെട്ടു.\nചെന്നൈയിൽ ഇന്നലെ 567 പേർക്ക് രോഗം ബാധിച്ചു, തമിഴ് നാട്ടിൽ 776 പുതിയ രോഗബാധിതർ.\nഗുജറാത്തിൽ 341 ഉം, മദ്ധ്യപ്രദേശിൽ 248 ഉം, രാജസ്ഥാനിൽ 212 ഉം, ഉത്തര പ്രദേശിൽ 341 ഉം പുതിയ കോവിഡ് രോഗികൾ റിപ്പോർട്ട് ചെയ്തു.\nഗുജറാത്തിൽ രോഗബാധിതർ 12910 ആയി. ഉത്തര പ്രദേശിലെ ബാരാബൻകിയിൽ ഇന്നലെ ഒറ്റ ദിവസം കൊണ്ട് 95 പേർക്ക് കോവിഡ് ബാധിച്ചു, 50 പേരും പുറത്ത് നിന്ന് വന്ന തൊഴിലാളികളാണ്.\nഡൽഹിയിൽ 571 പേർക്ക് പുതുതായി രോഗം ബാധിച്ചു ആകെ രോഗബാധിതർ 11659.’\nരാജ്യത്ത് കർഷകരും, തൊഴിലാളികളൂം കോവിഡിൻ്റെ വ്യാപനത്തെ തുടർന്ന് വലിയ പ്രയാസത്തിലാണ്.\nവേണ്ടത്ര ഭക്ഷണവും ,വെള്ളവും ലഭിക്കാതെ സ്വന്തം ഗ്രാമം ലക്ഷ്യമാക്കി പൊരിവെയിലത്ത് നടന്നു നീങ്ങുന്ന തൊഴിലാളികമുടെ നീണ്ട നിര ഇപ്പോഴും ദൃശ്യമാണ്. കൊറോണയെ തുടർന്നുള്ള ലോക്ഡൗണിനെ തുടർന്ന് പ്രതിസന്ധിയിലായ മഹാരാഷ്ട്രയിലെ കർഷകർ പച്ചക്കറികൾ മണ്ണിൽ കഴിച്ച് മൂടി.\nഭാരത് ബയോടെക്ക് ,ഫിലാഡൽഫിയായിലെ തോമസ് ജെഫെഴ്സൻ യൂണിവേഴ്സിറ്റിയുമായി ചേർന്ന് വികസിപ്പിക്കുന്ന കോവിഡ് 19 പ്രതിരോധ വാക്സിൻ 2021 ജനുവരി / ഫെബ്രുവരി മാസത്തോടെ ലഭ്യമാക്കാൻ കഴിയുമെന്ന് ICMR മുൻ ഡയറക്ടർ ജനറൽ N. K. ഗാംഗുലി\nകോവിഡ് 19 രോഗം സ്ഥിരീകരിച്ച് മരണമടയുന്ന ഒരാളിൻ്റെ ശരീരത്തിൽ എത്ര സമയം കൊറോണ വൈറസ് നിലനിൽക്കുമെന്നും മറ്റുള്ളവർക്ക് പകർന്നു നൽകുന്നതിനുള്ള സാദ്ധ്യത എത്രമാത്രമുണ്ടെന്നും പഠിക്കാൻ ആൾ ഇന്ത്യാ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ് തയ്യാറെടുക്കുന്നു.\nഗർഭിണികളായ സ്ത്രീ ജീവനക്കാരെ ഓഫീസിൽ ഹാജരാകുന്നതിൽ നിന്നും താൽക്കാലികമായി ഒഴിവാക്കി കേന്ദ്ര ഗവൺമെൻ്റ് പേഴ്സണൽ ആൻ്റ് ട്രെയിനിംഗ് ഡിപ്പാർട്ട്മെൻ്റ് സർക്കുലർ പുറപ്പെട്ടുവിച്ചു .\nഭിന്നശേഷിക്കാരായ ജീവനക്കാർക്കും ഈ ആനുകൂല്യം ലഭിക്കുമെന്ന് കേന്ദ്ര മന്ത്രി ഡോ.ജിതേന്ദ്ര സിംഗ് . കേന്ദ്ര ഗവൺമെൻ്റിലെ മറ്റ് വകുപ്പുകളും സംസ്ഥാന ഗവൺമെൻറുകളും ഈ നടപടിയെ സ്വാഗതം ചെയ്യുമെന്നും നടപ്പിലാക്കുമെന്ന് കരുതുന്നുവെന്നും മന്ത്രി പറഞ്ഞു.\nഫലപ്രദമായി കൈകൾ കഴുകുന്നതിനാവശ്യമായ സൗകര്യങ്ങൾ ഇല്ലാത്ത5കോടിയിലധികം ജനങ്ങൾ ഇന്ത്യയിലുണ്ടെന്ന് വാഷിംഗ്ടൺ യൂണിവേഴ്സിറ്റിയിലെ ഹെൽത്ത് മെട്രിക് സ് ആൻ്റ് ഇവാലുവേഷൻ നടത്തിയ പഠനം വ്യക്തമാക്കുന്നു. അവർക്ക് രോഗം ലഭിക്കാനും അവരിൽ നിന്നും പകരാനുമുള്ള വലിയ സാദ്ധ്യതയാണ് നിലനിൽക്കുന്നത്. കൈകൾ കഴുകുന്നതിന് സോപ്പും നല്ല വെള്ളവും ലഭിക്കുന്നില്ല എന്നത് ഗൗരവമായി കാണേണ്ട വിഷയമാണ്.\nഉംപുൻ : ബംഗാളിൽ സർവനാശം ; മാറ്റിപ്പാര്‍പ്പിച്ചത്7ലക്ഷം പേരെ.\nബംഗാളില് 100 വർഷത്തിനിടയിലുണ്ടായ ഏറ്റവും വലിയ ചുഴലിക്കാറ്റാണിത്. കൊൽക്കത്ത നഗരം നിശ്ചലമാണ്. നിരവധി ഗ്രാമങ്ങൾ ഇപ്പോഴും പൂർണമായും വെള്ളത്തിനടിയിലാണ്. അഞ്ചു ലക്ഷത്തോളം പേരെ മാറ്റിപ്പാർപ്പിച്ചെങ്കിലും ആയിരങ്ങൾ അപകടമേഖലയിൽ കുടുങ്ങിക്കിടക്കുകയാണ്. റോഡുകൾപോലും ഒലിച്ചുപോയ പ്രദേശങ്ങളിൽ രക്ഷാപ്രവർത്തകർക്ക് എത്തിച്ചേരാനായില്ല. വൈദ്യുതക്കമ്പികൾ പൊട്ടിവീണാണ് മരണമേറെയും. കോവിഡ് പടർന്നുപിടിക്കുന്നതിനിടെ ചുഴലിക്കാറ്റ് കൂടി എത്തിയതോടെ സംസ്ഥാനത്തിന്റെ പ്രവർത്തനങ്ങൾ കൂടുതൽ പ്രതിസന്ധിയിലായി. ആളുകളെ മാറ്റിത്താമസിപ്പിക്കുമ്പോൾ സാമൂഹിക അകലമടക്കം പാലിക്കാൻ കഴിയാതെ വന്നത് രോഗവ്യാപനം കൂടുതൽ രൂക്ഷമാക്കാനും വഴിയൊരുക്കാനുമുള്ള സാധ്യതയുണ്ട്. ഏറ്റവും കൂടുതൽ കോവിഡ് മരണനിരക്കുള്ള സംസ്ഥാനമാണ് ബംഗാൾ.\nഅതിഥിത്തൊഴിലാളികൾ സാഹസികമായി യമുനാനദി നീന്തിക്കടക്കുന്നു.\nകാതങ്ങള്‍താണ്ടി യുപിയിലേക്കും ബിഹാറിലേക്കുമുള്ള യാത്രയില് സ്‌ത്രീകളും ചെറിയ കുട്ടികളുമടക്കം അതിഥിത്തൊഴിലാളികൾ സാഹസമായി യമുനാനദി നീന്തിക്കടക്കുന്നു. ഹരിയാന–- യുപി അതിർത്തിയിലെ തിരക്കും പരിശോധനയും ഒഴിവാക്കാനാണ് അപകടകരമായ ഈ കുറുക്കുവഴി. ഉപയോഗിച്ചുപേക്ഷിച്ച ടയർ ട്യൂബുകളുടെ സഹായത്താലാണ് രാത്രികളില് യമുന നീന്തിക്കടക്കുന്നത്. ജമ്മു -കശ്‌മീര്, പഞ്ചാബ്, ഹിമാചൽ, ഹരിയാന എന്നിവിടങ്ങളില്‍നിന്നുള്ള തൊഴിലാളികളാണ് സാഹസത്തിനു മുതിരുന്നത്. ഇരുനൂറും മുന്നൂറും രൂപയ്‌ക്ക് തൊഴിലാളികൾക്ക് ട്യൂബുകൾ കൈമാറുന്ന സംഘം യമുന അതിർത്തിമേഖലകളിൽ സജീവമായി.\nഹരിയാനയുമായി അതിർത്തി പങ്കിടുന്ന യുപിയിലെ സഹരൻപുർ, ഷാംലി, ബാഗ്‌പത്ത് ജില്ലകളിലേക്കാണ് തൊഴിലാളികൾ നദി കടന്നെത്തുന്നത്. ഈ മേഖലയിൽ ഏതാണ്ട് 70 കിലോമീറ്റർ ദൂരം യമുനാനദിയാണ് യുപിയുടെയും ഹരിയാനയുടെയും അതിർത്തി. പഞ്ചാബിലെ അംബാലയിൽനിന്ന് സഹരൻപ്പുർവഴി ഉത്തരാഖണ്ഡിലെ റൂർക്കിയിലേക്കുള്ള ദേശീയപാതവഴിയാണ് തൊഴിലാളികൾ നടന്നെത്തുന്നത്. ഹരിയാനയിലെ യമുനാനഗറിനെയും സഹരൻപ്പുരിനെയും ബന്ധിപ്പിച്ചുള്ള പാലം കടന്നുവേണം ഇവർക്ക് യുപിയിലേക്ക് പ്രവേശിക്കാൻ. അതിർത്തിയിലെ പരിശോധനയും മറ്റും പൂർത്തീകരിക്കാൻ മണിക്കൂറുകൾ കാത്തുനില്‍ക്കണം. പാസ് ഇല്ലാത്തവർക്ക് മടങ്ങേണ്ടിവരും. ഇതൊഴിവാക്കാനാണ് നീന്തല്.\nരോഗവ്യാപനം – ലിംഗ, പ്രായ അനുപാതം\nഹോട്ട്സ്പോട്ടുകള് തിരിച്ചുള്ള ഭൂപടം\nആശുപത്രി നിരീക്ഷണം 527\nഹോം ഐസൊലേഷന് 79611\nHospitalized on 21-05-2020 153\nടെസ്റ്റുകള് നെഗറ്റീവ് പോസിറ്റീവ് റിസല്‍റ്റ് വരാനുള്ളത്\n49833 48276 690 867\nകണ്ണൂര് 138 119 19\n24 37 1\nകോഴിക്കോട് 36 25 11\nഎറണാകുളം 27 2241\nഇടുക്കി 26 24 2\nകോട്ടയം 27 21 6\nപത്തനംതിട്ട 24 17 7\nതിരുവനന്തപുരം 22 1651\nആലപ്പുഴ 1358\nആകെ 690 510 177 4\nമെയ് 21ന് 24 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം ജില്ലയില് നിന്നുള്ള5പേര്‍ക്കും കണ്ണൂര് ജില്ലയില് നിന്നുള്ള4പേര്‍ക്കും കോട്ടയം, തൃശൂര് ജില്ലകളില് നിന്നുള്ള3പേര്‍ക്ക് വീതവും തിരുവനന്തപുരം, കൊല്ലം, ആലപ്പുഴ ജില്ലകളില് നിന്നുള്ള2പേര്‍ക്ക് വീതവും ഇടുക്കി, പാലക്കാട്, കാസര്‍ഗോഡ് ജില്ലകളില് നിന്നുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില് 14 പേര് വിദേശത്തു നിന്നും (യു.എ.ഇ.-8, കുവൈറ്റ്-4, ഖത്തര്-1, മലേഷ്യ-1) 10 പേര് മറ്റ് സംസ്ഥാനങ്ങളില് നിന്നും (മഹാരാഷ്ട്ര-5, തമിഴ്‌നാട്-3, ഗുജറാത്ത്-1, ആന്ധ്രാപ്രദേശ്-1) വന്നതാണ്.\nഅതേസമയം രോഗം സ്ഥിരികരിച്ച് ചികിത്സയില് ആയിരുന്ന 8 പേരുടെ പരിശോധനാഫലം നെഗറ്റീവ് ആയി. വയനാട് ജില്ലയില് നിന്നും5പേരുടെയും (1 മലപ്പുറം സ്വദേശി), കോട്ടയം, എറണാകുളം (മലപ്പുറം സ്വദേശി), കോഴിക്കോട് ജില്ലകളില് നിന്നും ഒരാളുടെ വീതവും പരിശോധനാഫലമാണ് നെഗറ്റീവ് ആയത്. ഇതോടെ 177 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 510 പേര് ഇതുവരെ കോവിഡില് നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 80,138 പേര് നിരീക്ഷണത്തിലാണ്. ഇവരില് 79,611 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 527 പേര് ആശുപത്രികളിലും നിരീക്ഷണത്തിലാണ്. 153 പേരെയാണ് ഇന്ന് ആശുപത്രിയില് പ്രവേശിപ്പിച്ചത്. ഇതുവരെ 49,833 വ്യക്തികളുടെ (ഓഗ്‌മെന്റഡ് സാമ്പിള് ഉള്‍പ്പെടെ) സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 48,276 സാമ്പിളുകളുടെ പരിശോധനാഫലം നെഗറ്റിവ് ആണ്. ഇതുകൂടാതെ സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 6540 സാമ്പിളുകള് ശേഖരിച്ചതില് 6265 സാമ്പിളുകള് നെഗറ്റീവ് ആയി. കഴിഞ്ഞ 24 മണിക്കൂറിനുള്ളില് 1798 സാമ്പിളുകളാണ് പരിശോധിച്ചത്.\nകേരളത്തിൽ ഒരു കോവിഡ് മരണംകൂടി. മുംബൈയിൽ നിന്നെത്തിയ തൃശ്ശൂർ ചാവക്കാട് സ്വദേശി ഖദീജയാണ് (73)മരണപ്പെട്ടത്.\nപുതുതായി3ഹോട്ട്സ്‌പോട്ട്\nഇന്ന് പുതുതായി3പ്രദേശങ്ങളെക്കൂടി ഹോട്ട് സ്‌പോട്ടിലാക്കിയിട്ടുണ്ട്. പാലക്കാട് ജില്ലയിലെ തൃക്കടീരി, ശ്രീകൃഷ്ണപുരം, കണ്ണൂര് ജില്ലയിലെ ധര്‍മ്മടം എന്നിവയാണ് പുതിയ ഹോട്ട് സ്‌പോട്ടുകള്. അതേ സമയം 8 പ്രദേശങ്ങളെ ഹോട്ട് സ്‌പോട്ടില് നിന്നും ഒഴിവാക്കിയിട്ടുണ്ട്. നിലവില് ആകെ 28 ഹോട്ട് സ്‌പോട്ടുകളാണ് ഉള്ളത്.\nകോവിഡ് 19-മായി ബന്ധപ്പെട്ട് ലൂക്കയില് ഇതുവരെ പ്രസിദ്ധീകരിച്ച നൂറിലേറെ ലേഖനങ്ങള് കാണാന് ഇവിടെ ക്ലിക്ക് ചെയ്യുക\nഇന്ന് KSSP DIALOGUE ല് സുമ ടി.ആര് സംസാരിക്കുന്നു\nകേരള ശാസ്ത്രസാഹിത്യ പരിഷത്ത് സംഘടിപ്പിക്കുന്ന KSSP Dialogue ല് ഇന്ന് മെയ് 22ന് രാത്രി 7.30 ന് സുമ ടി.ആര്– കോവിഡ്കാലവും പാര്‍ശ്വവത്കൃത സമൂഹവും എന്ന വിഷയത്തില് അവതരണം നടത്തും. നിങ്ങള്‍ക്കും ചോദ്യങ്ങള് ചോദിക്കാം. എല്ലാ ലൂക്ക വായനക്കാരും പങ്കെടുക്കുമല്ലോ?\nആഭ്യന്തര തൊഴിൽ കുടിയേറ്റവും പ്രതിസന്ധികളും\nയുവസമിതി Discord App ൽ സംഘടിപ്പിക്കുന്ന സലോസ വർത്തമാനങ്ങൾ\nരാത്രിക്കൂട്ടത്തിൽ നാൽപത്തി നാലാമത് അവതരണം. മെയ് 22 വെള്ളിയാഴ്ച രാത്രി 8.30 ന് ബിനോയ് പീറ്റർ അവതരിപ്പിക്കുന്നു. ഫോണിലോ കമ്പ്യൂട്ടറിലോ discord app ഇൻസ്റ്റാൾ ചെയ്തതിനു ശേഷം ചുവടെ ചേർത്ത link വഴി സെർവർ റൂമിൽ അംഗമാവാം. https://discord.gg/esAv5d\nKSSP DIALOGUE – അവതരണങ്ങള് Youtube ല് കാണാം\nഡോ.കെ.എന് ഗണേഷ് – കൊറോണക്കാലവും കേരളത്തിന്റെ ഭാവിയും\n2. ഡോ. കെ.പി.എന്.അമൃത- ജെന്റര് പ്രശ്നങ്ങള് കോവിഡുകാലത്തും ശേഷവും\n3. പ്രൊഫ.ടി.പി.കുഞ്ഞിക്കണ്ണന് – കോവിഡും കേരളത്തിന്റെ സാമ്പത്തിക പ്രതിസന്ധിയും\n4. പ്രൊഫ.കെ.പാപ്പൂട്ടി – കൊറോണക്കാലവും ശാസ്ത്രബോധവും\n5.റിവേഴ്സ് ക്വാറന്റൈന് – ഡോ. അനീഷ് ടി.എസ്.\n6.കേരളവും മാലിന്യസംസ്കരണവും : ഡോ. അജയ്കുമാര് വര്‍മ്മ\n7. ലോക്ക്ഡൗൺ പിൻവലിക്കുമ്പോൾ ശ്രദ്ധിക്കേണ്ട കാര്യങ്ങൾ\nകോവിഡുമായി ബന്ധപ്പെട്ട് ശാസ്ത്രസാഹിത്യ പരിഷത്ത് സംഘടിപ്പിച്ച 50ലധികം വരുന്ന ഫേസ്ബുക്ക് ലൈവ് അവതരണങ്ങള് കാണാന് ക്ലിക്ക് ചെയ്യുക\nജയ്സോമനാഥന്, ജി. രാജശേഖരന് എന്നിവര്‍ക്ക് കടപ്പാട്\nവജ്രം – മാന്റിലിൽ നിന്നുള്ള അതിഥി\nഓപ്പൺ സോഴ്സ് കോവിഡ് പ്രസ്ഥാനം: കോവിഡ് നിയന്ത്രണത്തിന് മുതലാളിത്തേതര ബദൽ


അറിയാതെ പോകരുത് ചീരയുടെ ഈ ഗുണങ്ങൾ... | Reasons Why Spinach isaHealthiest Leafy Greens\nThiruvananthapuram, First Published 3, Jul 2020, 8:09 PM\nവിറ്റാമിനുകള് ധാരാളം അടങ്ങിയ ചീരയുടെ ഗുണങ്ങള് എന്തൊക്കെയാണെന്ന് നോക്കാം.\nഭക്ഷണത്തില് നമ്മള് സ്ഥിരമായി ഉള്‍പ്പെടുത്തുന്ന ഒരു ഇലക്കറിയാണ് ചീര. ശരീരത്തിന് ആവശ്യമായ ധാരാളം പോഷകഗുണങ്ങളുള്ള ഇലക്കറിയാണ് ഇവ.\nശ്വാസകോശസംബന്ധമായ അസുഖങ്ങൾ അകറ്റാനും പ്രതിരോധശേഷി നിലനിര്‍ത്താനും ചീര കഴിക്കുന്നത് വളരെ നല്ലതാണ്. വിറ്റാമിനുകള് ധാരാളം അടങ്ങിയ ചീരയുടെ ആരോഗ്യ ഗുണങ്ങള് എന്തൊക്കെയാണെന്ന് നോക്കാം.\nവിറ്റാമിന് എ, സി, ഇ, കെ, പൊട്ടാസ്യം, കാത്സ്യം തുടങ്ങിയ ഒട്ടേറെ ഘടകങ്ങള് അടങ്ങിയതാണ് ചീര. ഒപ്പം ചീരയിൽ അയൺ ധാരാളം അടങ്ങിയിട്ടുണ്ട്. അതിനാല് വിളർച്ച കുറയ്ക്കാൻ ഇവ സഹായിക്കുന്നു.\nധാരാളം ആന്‍റിഓക്സിഡന്‍റുകള്, ധാതുക്കൾ, പ്രോട്ടീൻ, നാരുകൾ എന്നിവയാൽ സംപുഷ്ടമായ ചീര ദഹനത്തിന് ഏറേ നല്ലതാണ്.\nഅമിതവണ്ണം കുറയ്ക്കാന് ആഗ്രഹിക്കുന്നവര്‍ക്ക് ഡയറ്റില് ഉള്‍പ്പെടുത്താവുന്ന ഭക്ഷണമാണ് ചീര. ഒരു കപ്പ് ചീര അവിച്ചതില് ധാരാളം ഫൈബറും വെള്ളവും അടങ്ങിയിട്ടുണ്ട്. ഇത് നിങ്ങളുടെ വിശപ്പ് കുറയ്ക്കുകയും ശരീരഭാരം കൂടാതിരിക്കാന് സഹായിക്കുകയും ചെയ്യും.\nരക്തസമ്മർദ്ദം നിലനിർത്തുന്നതിൽ പൊട്ടാസ്യം ഒരു പ്രധാന പങ്ക് വഹിക്കുന്നു. രക്തസമ്മർദ്ദം നിയന്ത്രിക്കാൻ പൊട്ടാസ്യം അടങ്ങിയ ഭക്ഷണങ്ങൾ ഉൾപ്പെടുത്താൻ വിദഗ്ധർ തന്നെ നിർദ്ദേശിക്കുന്നുണ്ട്. അതുകൊണ്ടുതന്നെ പൊട്ടാസ്യം ധാരാളം അടങ്ങിയ ചീര ഡയറ്റില് ഉള്‍പ്പെടുത്തുന്നത് രക്തസമ്മര്‍ദ്ദം കുറയ്ക്കാന് സഹായിക്കും.\nആന്‍റിഓക്സിഡന്‍റുകളും നാരുകളും അടങ്ങിയ ചീര പ്രമേഹരോഗികള്‍ക്കും ഭക്ഷണത്തില് ഉള്‍പ്പെടുത്താവുന്നതാണ്. പ്രമേഹം മൂലമുള്ള ക്ഷീണം ഒഴിവാക്കാനും ചീര സഹായിക്കും.\nകാത്സ്യം, വിറ്റമിൻ കെ എന്നിവ ധാരാളമടങ്ങിയ ചീര എല്ലുകളുടെയും പല്ലുകളുടെയും ബലം നിലനിർത്താൻ സഹായിക്കും.\nശരീരത്തിന് മാത്രമല്ല, ചര്‍മ്മത്തിന്‍റെ ആരോഗ്യത്തിനും തലമുടിയുടെ ആരോഗ്യത്തിനും ചീര നല്ലതാണ്. ചീരയില് അടങ്ങിയിരിക്കുന്ന വിറ്റാമിന് എ, സി, അയണ് എന്നിവയാണ് ഇതിന് സഹായിക്കുന്നത്. വിറ്റാമിൻ സി 'കൊളീജിൻ' ഉത്പാനം വർധിപ്പിക്കുന്നു. ഇത് തലമുടിയുടെ വളർച്ചയ്ക്ക് സഹായകരമാണ്. ഇവയില് അടങ്ങിയിരിക്കുന്ന ആന്റിഓക്സിഡന്‍റുകള് മുടി കൊഴിച്ചിലിനെയും തടയും.\nAlso Read: നിസാരക്കാരനല്ല ഞാവൽപ്പഴം; അറിയാം ഈ ഗുണങ്ങള്...\nLast Updated 3, Jul 2020, 8:17 PM


മനുഷ്യന്റെ ബലഹീനതയെ ചൂഷണം ചെയ്യുന്ന മദ്യനയം തിരുത്തണം: കെ.സി ബി സി മദ്യവിരുദ്ധ സമിതി\nവിനാശകരമമായ മദ്യനയം തിരുത്തണമെന്നാവശ്യപ്പെട്ട് കെ.സി ബി സി മദ്യവിരുദ്ധ സമിതിയും . കേരള മദ്യ വിരുദ്ധ ഏകോപന സമിതിയും സംയുക്തമായി സംഘടിപ്പിച്ച പ്രതിഷേധ ധർണ്ണ കാലടി പെരിയാർ കടവിൽ സംസ്ഥാന വക്താവ് അഡ്വ. ചാർളി പോൾ ഉദ്ഘാടനം ചെയ്യുന്നു. കെ.എ പൗലോസ്, എം.പി ജോസി, ഷൈബി പാപ്പച്ചൻ , ടി.എം വർഗീസ്, ചെറിയാൻ മുണ്ടാടൻ , റോയി പടയാട്ടി, സാബു ആന്റണി, തോമസ് മറ്റപ്പിള്ളി എന്നിവർ സമീപം.\n15 Apr, 2022, 9:42 pm\nമനുഷ്യന്റെ ബലഹീനതയെ ചൂഷണം ചെയ്ത് സാമ്പത്തിക വരുമാനം വർദ്ധിപ്പിക്കുന്ന സർക്കാർ മദ്യനയം തിരുത്തണമെന്ന് കെ സി ബി സി മദ്യ വിരുദ്ധ സമിതി സംസ്ഥാന വക്താവ് അഡ്വ. ചാർളി പോൾ ആവശ്യപ്പെട്ടു.\nകാലടി പെരിയാർ വെട്ടുവഴിക്കടവിൽ കഴുത്തറ്റം വെള്ളത്തിൽ ഇറങ്ങി നിന്ന് നടത്തിയ പ്രതിഷേധ ധർണ്ണ ഉദ്ഘാടനം ചെയ്ത് സംസാരിക്കുകയായിരുന്നു അദ്ധേഹം. വ്യക്തികൾ നശിച്ചാലും സമൂഹം മുടിഞ്ഞാലും ഖജനാവ് നിറയണം എന്ന ചിന്ത ഒരു ജനാധിപത്യ സർക്കാരിന് ഭൂഷണമല്ല. മദ്യ ലഭ്യത വർദ്ധിപ്പിച്ചു കൊണ്ട് മദ്യാസക്തരെ ഉപദേശിച്ചു മാറ്റാമെന്ന വിചിത്ര ന്യായം ഇ നിയെങ്കിലും സർക്കാർ തിരുത്തണം.\nതൊഴിലിടങ്ങൾ മദ്യവത്ക്കരിക്കുന്നത് സാമൂഹ്യ അരാജകത്വം സൃഷ്ടിക്കും. മദ്യ വത്കരിച്ച് തൊഴിലാളി കളുടെ കാര്യക്ഷത വർദ്ധിപ്പിക്കാൻ സാധ്യമല്ല. വീര്യം കുറഞ്ഞ മദ്യമെന്നത് കെണിയാണ് കൂടുതൽ മദ്യപരെ സൃഷ്ടിക്കുക ,വരുമാനം കൂട്ടുക എന്നതാണ് സർക്കാർ നയം. മദ്യം കുടിക്കാത്തവരെ ആകർഷിച്ച് മുഴു ക്കുടിയനാക്കുക എന്നതാണ് വീര്യം കുറഞ്ഞ മദ്യത്തിലൂടെ ലക്ഷ്യം വയ്ക്കുന്നത്. ഇതിന്റെ ഫലമായി സ്ത്രീകളും കുട്ടികളും മദ്യപരായി മാറാം. ലഹരിമുക്തനവകേരളം എന്നത് ലഹരിയാസക്ത നവകേരളം മാക്കി സർക്കാർ മാറ്റുകയാണ് കെ സി ബി സി കുറ്റപ്പെടുത്തി.\nകെ സി ബി സി മദ്യ വിരുദ്ധ സമിതിയുടെയും കേരള മദ്യ വിരുദ്ധ ഏകോപന സമിതിയുടെയും നേതൃത്വത്തിൽ നടന്ന ധർണ്ണ സംസ്ഥാന വക്താവ് അഡ്വ. ചാർളി പോൾ ഉദ്ഘാടനം ചെയ്തു. ഫാ.ജോൺ പുതുവ , കെ എ പൗലോസ്, ഷൈബി പാപ്പച്ചൻ , ടി.എം വർഗീസ്, എം.പി ജോസി,ചെറിയാൻ മുണ്ടാടൻ, തോമസ് മറ്റപ്പിള്ളി, പി.ഐ നാദിർ ഷ, റോയി പടയാട്ടി, സാബു ആന്റണി, ആൻറണി വടക്കുഞ്ചേരി, ഔസേഫ് വരേകുളം, ജോസ് മാങ്കായി . ബിജു മാടൻ, എം ഡി ലോനപ്പൻ തുടങ്ങിയവർ പ്രസംഗിച്ചു.\nkcbc madhya virudha samithi


നീറ്റും നെറ്റും ഇനി വർഷത്തിൽ രണ്ട് തവണ നടത്തും; പ്രവേശന പരീക്ഷ നടത്താൻ പുതിയ ഏജൻസി |\n7th July 2018 MJnewsDesk0Comments\nനീറ്റ്, നെറ്റ് പരീക്ഷകൾ ഇനി മുതൽ വർഷത്തിൽ രണ്ടെണ്ണം നടത്തും. വിദ്യാർഥികൾക്ക് രണ്ട് പരീക്ഷകളും എഴുതാം. ഇതിൽ ഉയർന്ന സ്‌കോറും പരിഗണിക്കും. ഉന്നതവിദ്യാഭ്യാസ സ്ഥാപനങ്ങളിലേക്കുള്ള പ്രവേശന പരീക്ഷകൾ ഈ വർഷം മുതൽ എൻടിഎയാകും നടത്തുക.\nനീറ്റ്, ജെഇഇ, നെറ്റ്, സിമാറ്റ്, ജിപാറ്റ് പരീക്ഷകൾ നാഷണൽ ടെസ്റ്റിംഗ് ഏജൻസി നടത്തും. തെരഞ്ഞെടുത്ത കമ്പ്യൂട്ടർ സെന്ററുകളിലായിരിക്കും പരീക്ഷ. അതേസമയം സിലബസ്, ഫീസ് എന്നിവയിൽ മാറ്റമില്ല.\nജെഇഇ പരീക്ഷ ജനുവരി, ഏപ്രിൽ മാസങ്ങളിലും നീറ്റ് പരീക്ഷ ഫെബ്രുവരിയിലും മെയ് മാസത്തിലും രണ്ട് തവണകളായി നടക്കും. വിദ്യാർഥികൾക്ക് പരീക്ഷ നഷ്ടപ്പെട്ട് പോകുന്നതു കൊണ്ടാണ് രണ്ട് തവണയായി പരീക്ഷ നടത്തുന്നത്.\n← കല്ലേറുകാർക്കെതിരെ സൈന്യം വെടിയുതിർത്തു; കാശ്മീരിൽ 16കാരി അടക്കം മൂന്ന് പേർ മരിച്ചു\nദൈവമുണ്ടെന്ന് തെളിയിക്കു; എന്നാൽ രാജിവെക്കാമെന്ന് ഫിലിപ്പീൻസ് പ്രസിഡന്റ് →


നിപ്പ സംഘത്തിലെ രണ്ട് നഴ്സുമാർക്ക് കൂടി പനി; ആശങ്ക ഒഴിയാതെ പ്രദേശം | Nipah Virus | Fever | Kerala\nനിപ്പ സംഘത്തിലെ രണ്ട് നഴ്സുമാർക്ക് കൂടി പനി; ആശങ്ക ഒഴിയാതെ പ്രദേശം\nസ്വന്തം ലേഖകൻ May 21, 2018 03:13 PM IST\nകോഴിക്കോട് പേരാമ്പ്ര താലൂക്ക് ആശുപത്രിയിലെ രണ്ട് നഴ്സുമാർ കൂടി പനി ബാധിച്ചതിനെ തുടർന്ന് ചികിത്സ തേടി. വിദഗ്ധ ചികിത്സയ്ക്കായി ഇവരെ കോഴിക്കോട് മെഡിക്കൽ കോളജ് ആശുപത്രിയിലേക്ക് മാറ്റി. പനി കുറയാത്ത സാഹചര്യത്തിലാണ് വിദഗ്ധ ചികില്‍സ തേടിയത്. നിപ്പ വൈറസ് ബാധിച്ചവരെ ചികില്‍സിച്ച സംഘത്തി‍ല് ഈ നഴ്സുമാരുമുണ്ടായിരുന്നു.\nനിപ്പാവൈറസ് പടര്‍ന്നുപിടിക്കുന്ന കോഴിക്കോട് പനി ബാധിച്ച രോഗിയെ ശുശ്രൂഷിച്ചിരുന്ന പേരാമ്പ്ര താലൂക്ക് ആശുപത്രിയിലെ നഴ്സ് ലിനി ഇന്നലെ മരിച്ചിരുന്നു. ഇതോടെ കോഴിക്കോട്ടും മലപ്പുറത്തുമായി മരണം പത്തായി. മരിച്ച ലിനിയുടെ മൃതദേഹം ബന്ധുക്കള്‍ക്ക് വിട്ടുകൊടുത്തില്ല. അടുത്ത ബന്ധുക്കളെ കാണാന് അനുവദിച്ചശേഷം രാത്രി തന്നെ വൈദ്യുതി ശ്മശാനത്തില് സംസ്കരിക്കുകയായിരുന്നു. വൈറസ് പടരുന്നത് തടയാനായിരുന്നു ആരോഗ്യ വകുപ്പിന്റെ തിടുക്കത്തിലുള്ള നടപടി.\nകൂടുതൽ സുരക്ഷാ മുൻകരുതലുകളുടെ ഭാഗമായി കോഴിക്കോട് മെഡിക്കൽ കോളെജിൽ രണ്ട് വെന്റിലേറ്റർ കൂടി സ്ഥാപിച്ചിട്ടുണ്ട്. ജില്ലയിൽ രണ്ട് കൺട്രോൾ റൂമുകൾ തുറന്നതായി ആരോഗ്യമന്ത്രി അറിച്ചു. കിണറിലെ വെള്ളത്തിൽ നിന്നാണ് വൈറസ് പടർന്നതെന്നാണ് ആരോഗ്യ വിദഗ്ധരുടെ കണ്ടെത്തൽ. പനിബാധിച്ച് സഹോദരങ്ങൾ മരിച്ച വീട്ടിലെ കിണറ്റിൽ നിരവധി വവ്വാലുകളെ കണ്ടത്തിയിരുന്നു. വവ്വാലുകൾ പുറത്തു പോകാതിരിക്കാൻ കിണർ മൂടുകയും ചെയ്തു. കിണറ്റിലെ വവ്വാലുകളെ പരിശോധനയ്ക്ക് അയച്ചിട്ടുമുണ്ട്.


ലൈഫില് ചെന്നിത്തലയ്ക്കും കിട്ടി കമ്മീഷന്; നല്‍കിയത് ഐഫോണ് എന്ന് യൂണിടാക് എംഡി |unitac-md-says-they-have-gifted-a-phone-to-ramesh-chennithala\nHome News Kerala ലൈഫില് ചെന്നിത്തലയ്ക്കും കിട്ടി കമ്മീഷന്; നല്‍കിയത് ഐഫോണ് എന്ന് യൂണിടാക് എംഡി\nOctober 1, 2020, 6:06 pm\nകൊച്ചി: ലൈഫില് കമ്മീഷന് ആയി 4.48 കോടി രൂപ നല്‍കിയെന്ന് യൂണിടാക് എംഡി സന്തോഷ് ഈപ്പന് ഹൈക്കോടതിയില്. സിബിഐയുടെ എഫ്‌ഐആര് റദ്ദാക്കണം എന്നാവശ്യപ്പെട്ട് സന്തോഷ് ഈപ്പന് നല്‍കിയ ഹരജിയിലാണ് വെളിപ്പെടുത്തല്. 3.80 കോടി രൂപ കോണ്‍സുലേറ്റ് ഉദ്യോഗസ്ഥന് ഖാലിദിന് നല്‍കി. കോണ്‍സുലേറ്റ് വാഹനത്തിലെത്തിയാണ് ഖാലിദ് പണം വാങ്ങിയത്. 68 ലക്ഷം രൂപ സന്ദീപ് നായര്‍ക്ക് നല്‍കിയെന്നും ഹര്‍ജിയിലുണ്ട്.\nപ്രതിപക്ഷ നേതാവിന് ഫോണ് വാങ്ങി നല്‍കിയെന്നും ഹരജിയില് പറയുന്നു. സ്വപ്‌ന ആവശ്യപ്പെട്ടത് അനുസരിച്ച് അഞ്ച് ഐഫോണ് വാങ്ങിയെന്നും ഇതിലൊന്ന് ചെന്നിത്തലയ്ക്ക് നല്‍കിയെന്നുമാണ് വെളിപ്പെടുത്തല്. ഫോണ് വാങ്ങിയതിന്റെ ബില് കോടതിക്ക് കൈമാറി.\nയുഎഇ ദേശീയ ദിന പരിപാടിയില് പങ്കെടുക്കുന്നവര്‍ക്ക് നല്‍കാനാണ് ഫോണ് എന്നാണ് സ്വപ്‌ന പറഞ്ഞത്. 2019 ഡിസംബര് രണ്ടിന് നടന്ന പരിപാടിയില് പ്രതിപക്ഷ നേതാവായിരുന്നു മുഖ്യാതിഥി. ഈ ചടങ്ങിലാണ് ഫോണ് കൈമാറിയതെന്ന് സന്തോഷ് ഈപ്പന് പറയുന്നു. നവംബര് 29 നാണ് കൊച്ചിയിലെ ഷോപ്പിങ് സെന്ററില് നിന്ന് ഫോണ് വാങ്ങിയത്.\nPrevious articleസംസ്ഥാനത്ത് ഒക്ടോബര്3മുതല് നിരോധനാജ്ഞ; അഞ്ച് പേരില് കൂടുതല് കൂട്ടംകൂടരുത്\nNext articleഗ്ലോബൽ വില്ലേജ് 25ന് തുറക്കും: പ്രത്യേക ആപ്പിലൂടെ തത്സമയ വിവരങ്ങൾ; ടിക്കറ്റ് നാളെ മുതൽ


Selja And Randeep Surjewala Joind Hands In Haryana Congress | കോണ്‍ഗ്രസിന് പുതിയ ടീം; ജനകീയനായി സുര്‍ജേവാല; ഔട്ടായി കോണ്‍ഗ്രസിലെ ഈ നേതാവ് - Malayalam Oneindia\n6 min ago തദ്ദേശ തെരഞ്ഞെടുപ്പ്: സർവ്വ സജ്ജമായി തിരുവനന്തപുരം ജില്ലാ ഭരണകൂടം, ആവേശം അതിര് വിടരുതെന്ന് കളക്ടർ\nUpdated: Mon, Jun 1, 2020, 17:50 [IST]\nചണ്ഡീഗഢ്: ഹരിയാന കോണ്‍ഗ്രസില് പലപ്പോഴും അഭിപ്രായ ഭിന്നതകളും തര്‍ക്കങ്ങളും ഉടലെടുക്കുകയും ഇത് വലിയ രാഷ്ട്രീയ പ്രതിസന്ധികളിലേക്കും വഴി വെച്ചിരുന്നു. പൗരത്വഭേദഗി നിയമത്തില് മുതിര്‍ന്ന നേതാവ് ഭൂപീന്ദര് ഹൂഡയുടെ നിലപാട്, ഹൈക്കമാന്റിനെിരെ അശോക് തന്‍വര് പരസ്യമായി തന്നെ പ്രതിഷേധം നടത്തിയത്, രാജ്യസഭാ തെരഞ്ഞെടുപ്പുമായി ബന്ധപ്പെട്ട ഉടലെടുത്ത പ്രശ്‌നങ്ങള് അടക്കം വലിയ ചര്‍ച്ചകള്‍ക്കും വിമര്‍ശനങ്ങള്‍ക്കും വിധേയമായിട്ടുണ്ട്. ഇപ്പൊഴിത കൊവിഡ് പ്രതിസന്ധിയും കോണ്‍ഗ്രസില് വലിയ പ്രതിസന്ധിയും പ്രശ്‌നങ്ങളും നിലനില്‍ക്കുകയാണ്.\nരാജ്യസഭ തെരഞ്ഞെടുപ്പ് സീറ്റ് സംബന്ധിച്ചായിരുന്നു ഹരിയാനയില് വീണ്ടും പ്രതിസന്ധിക്ക് തുടക്കമിട്ടത്. ഭൂപീന്ദര് ഹൂഡയുടെ മകനും മൂന്ന് തമണ എംപിയുമായിരുന്ന ദിപീന്ദര് ഹൂഡക്ക് സീറ്റ് നല്‍കുന്നത് സംബന്ധിച്ചാണ് പ്രശ്‌നങ്ങള് ഉടലെടുത്തത്. സംസ്ഥാന കോണ്‍ഗ്രസ് അധ്യക്ഷ സെല്‍ജയും ഭൂപീന്ദര് ഹൂഡയും തമ്മിലുള്ള ഈ പ്രശ്‌നം പിന്നാലെ ്പാര്‍ട്ടിയില് വിള്ളലുണ്ടാക്കി. ഇപ്പോഴിത മറ്റൊരു സഖ്യത്തിന് തുടക്കം കുറിച്ചിരിക്കുകയാണെന്ന് വേണം പറയാന്.\nഹൂഡയുമായുള്ള പ്രശ്‌നങ്ങള്‍ക്ക് പിന്നാലെ കോണ്‍ഗ്രസ് മാധ്യമ വിഭാഗം ചുമതലയുള്ള രണ്‍ദീപ് സിംഗ് സുര്‍ജ്ജേവാലയുമായി കൈകോര്‍ത്തിരിക്കുകയാണ് സെല്‍ജ. സെല്‍ജയും സുര്‍ജ്ജേവാലയും നേരത്തെ തന്നെ നല്ല രാഷ്ട്രീയ ബന്ധം പുലര്‍ത്തിയിരുന്ന നേതാക്കളായിരുന്നു. എന്നാല് ഇവര് പുതിയ സഖ്യത്തിനൊരുങ്ങുകയാണെന്ന ചര്‍ച്ചകളാണ് നടക്കുന്നത്.\nസംസ്ഥാന സര്‍ക്കാരിന്റെ കൊവിഡ് പ്രതിരോധ പ്രവര്‍ത്തനങ്ങളില് ഉണ്ടായ വീഴ്ച്ചക്കെതിരെ സല്‍ജയും സുര്‍ജേവാലയും സംയുക്തമായി പത്ര സമ്മേളനം സംഘടിച്ചിപ്പതോടെയാണ് ഇത്തരം ചര്‍ച്ചകള്‍ക്ക് തുടക്കമായത്. കൊവിഡ് പ്രതിരോധ പ്രവര്‍ത്തനങ്ങളിലെ കേന്ദ്രസര്‍ക്കാര് വീഴ്ച്ചകള് ചൂണ്ടികാട്ടി നേരത്തെ തന്നെ രംഗത്തെത്തിയ നേതാവാണ് സുര്‍ജ്ജേവാല. ഈ സമയും ഭൂപേന്ദര് സിംഗ് ഹൂഡയും മകനും കാര്‍ഷിക മേഖലയിലെ പ്രതിസന്ധികളും വെല്ലുവിളികളും ഉയര്‍ത്തുകയാണ്.\nനേരത്തെ രാജ്യസഭാ എംപിയായിരുന്നു സെല്‍ജ നിയമസഭാ തെരഞ്ഞെടുപ്പിന് തൊട്ട് മുന്നോടിയായാണ് സംസ്ഥാന കോണ്‍ഗ്രസ് അധ്യക്ഷ സ്ഥാനത്തേക്കെത്തുന്നത്. ഹുഡയുടെ മികച്ച പിന്തുണയും സെല്‍ജക്ക് ലഭിച്ചിരുന്നു. പിന്നീട് സെല്‍ജ വീണ്ടും രാജ്യസഭയിലേക്ക് മത്സരിക്കാന് തീരുമാനമെടുക്കുകയായിരുന്നു. എന്നാല് അവസാന ഘട്ടത്തില് പാര്‍ട്ടി രാജ്യസഭാ ടിക്കറ്റ് ദിപീന്ദര് ഹൂഡക്ക് നല്‍കിയതോടെ സെല്‍ജ നിരാശയാവുകയാവുകയും ഇത് പ്രശ്‌നങ്ങള്‍ക്ക് വഴിവെക്കുകയുമായിരുന്നു.\nദിപീന്ദര് ഹൂഡ നാമനിര്‍ദേശ പത്രിക സമര്‍പ്പിക്കുന്ന സമയത്തോ രാജ്യസഭയിലേക്ക് തെരഞ്ഞെടുക്കപ്പെട്ട ദിവസങ്ങളിലോ സെല്‍ജ പങ്കെടുത്തിരുന്നില്ല. ഈ അസാനിധ്യം ഇത്തരം ചര്‍ച്ചകള്‍ക്കും നിഗമനങ്ങള്‍ക്കും ആക്കം കൂട്ടുന്നതായിരുന്നു. എന്തിരുന്നാലും അപ്പോഴെല്ലാം നേതാക്കള്‍ക്കിടയില് യാതൊരു പ്രശ്‌നങ്ങളും ഇല്ലെന്ന് ഹൂഡ ആവര്‍ത്തിച്ചു.\nലോക്ക്ഡൗണിന് ശേഷം നേരിടാന് പോകുന്ന കാര്‍ഷിക പ്രതിസന്ധികള്‍ക്കെതിരെ ഹൂഡ പ്രതിഷേധത്തിന് ആഹ്വാനം ചെയ്തിരിക്കുകയാണ്. എന്നാല് അതേസമയത്ത് സുര്‍ജേവാല കര്‍ഷകര്‍ക്കിടയില് ഇറങ്ങി പ്രശ്‌നങ്ങള് മനസിലാക്കുകയും പ്രതിഷേധങ്ങള് സംഘടിപ്പിക്കുന്നതും അടക്കം ജനകീയമായ ഇടപെടലുകളാണ് നടത്തികൊണ്ടിരിക്കുന്നത്. ഒപ്പം കൊവിഡ് പ്രതിരോധവുമായി ബന്ധപ്പെട്ട് കേന്ദ്രസര്‍ക്കാരിന്റെ പല നിലപാടുകള്‍ക്കെതിരേയും രൂക്ഷ വിമര്‍ശനവുമായി രംഗത്തെത്തിയിരുന്നു.\nഒപ്പം തന്നെ സുര്‍ജേവാല ആശുപത്രകള് സന്ദര്‍ശിക്കുകയും കൊവിഡ് പ്രതിരോധത്തിനായി പിപിഇ കിറ്റുകളും മാസ്‌കും വിതരണം ചെയ്യുകയും വാര്‍ത്താ സമ്മേളനങ്ങള് നടത്തുകയും ചെയ്തു. സംസ്ഥാനത്തെ ആരോഗ്യ പ്രവര്‍ത്തകര് നേരിടുന്ന പ്രതിസന്ധിയിലും അദ്ദേഹം ഇടപെട്ടിരുന്നു. പൊലീസുകാര്‍ക്കും ശുചീകരണ തൊളിലാളികള്‍ക്കും മറ്റ് സര്‍ക്കാര് ജീവനക്കാര്‍ക്കും സുരക്ഷാ സാമഗ്രികള് വിതരണം ചെയ്യുകയും ചെയ്തു.\nനിയമസഭാ തെരഞ്ഞെടുപ്പിന് മുമ്പുതന്നെ സുര്‍ജേവലയെ സംസ്ഥാന രാഷ്ട്രീയത്തില് ഉയര്‍ത്തിക്കൊണ്ടുവരണമെന്ന രാഹുല്‍ഗാന്ധിയുടെ നിര്‍ദ്ദേശ പ്രകാരം ഉപതെരഞ്ഞടുപ്പില് സുര്‍ജേവാല മത്സരിച്ചിരുന്നെങ്കിലും പരാജയപ്പെടുകയായിരുന്നു. തുടര്‍ന്ന് നടന്ന നിയമസഭാ തെരഞ്ഞെടുപ്പില് സ്വന്തം സിറ്റിങ് സീറ്റിലും സുര്‍ജേവാലയ്ക്ക് വിജയിക്കാനായില്ല. തിരിച്ചുവരവിന് ഒരുങ്ങുന്നതിന്റെ ഭാഗമായാണ് സുര്‍ജേവാല സെല്‍ജയുമായി കൈ കോര്‍ക്കുന്നതെന്നാണ് സൂചന.\ncongress haryana കോണ്‍ഗ്രസ് ഹരിയാണ politics\nSelja And Randeep Surjewala Joind Hands In Haryana Congress


Emalayalee.com - തമിഴ്‌നാട്ടില് വീണ്ടും കസ്റ്റഡി കൊലപാതകം\nതമിഴ്‌നാട്ടില് വീണ്ടും കസ്റ്റഡി കൊലപാതകം\nചെന്നൈ: തൂത്തുക്കുടിയില് അച്ഛനും മകനും കസ്റ്റഡിയില് കൊല്ലപ്പെട്ടതിന് പിന്നാലെ തമിഴ്‌നാട്ടില് വീണ്ടും കസ്റ്റഡി മരണം.\nപോലീസ് കസ്റ്റിയില് ക്രൂരമായി പീഡിപ്പിക്കപ്പെട്ടതിനെ തുടര്‍ന്ന് ഗുരുതരാവസ്ഥയില് ആശുപത്രിയില് പ്രവേശിപ്പിച്ചിരുന്ന ഓട്ടോ ഡ്രൈവര് മരിച്ചു. പതിനഞ്ച് ദിവസമായി ചികിത്സയിലായിരുന്ന കുമരേശന് എന്ന ഓട്ടോ ഡ്രൈവറാണ് മരിച്ചത്.\nവസ്തു തര്‍ക്കവുമായി ബന്ധപ്പെട്ട കോസില് ചോദ്യം ചെയ്യുന്നതിനാണ് പോലീസ് കുമരേശനെ വിളിപ്പിച്ചത്. ചോദ്യം ചെയ്യല് കഴിഞ്ഞ് വീട്ടില് തിരികെയെത്തിയ കുമരേശന് വീട്ടുകാരോട് അധികം സംസാരിച്ചിരുന്നില്ല.\nപിന്നാലെ രക്തം ഛര്‍ദ്ദിക്കാന് തുടങ്ങിയ കുമരേശനെ സുരണ്ടായിലെ ആശുപത്രിയിലേക്ക് കൊണ്ടുപോയി. തുടര്‍ന്ന് അവിടെ നിന്ന തിരുനെല്‍വേലിയിലെ സര്‍ക്കാര് ആശുപത്രിയിലേക്ക് മാറ്റി. കുമരേശന്‍െ്‌റ വൃക്ക ഉള്‍പ്പെടെയുള്ള ആന്തരികാവയവങ്ങള്‍ക്ക് പരുക്കേറ്റിരുന്നതായി ഡോക്ടര്‍മാര് വ്യക്തമാക്കി.\nഅപ്പോഴാണ് പോലീസ് സ്‌റ്റേഷനില് വച്ച് ക്രൂര മര്‍ദ്ദനത്തിന് ഇരയായതായി കുമരേശന് വെളിപ്പെടുത്തിയത്. നടന്ന സംഭവങ്ങള് പുറത്തുപറഞ്ഞാല് കൊല്ലുമെന്നും പിതാവിനെ ഉപദ്രവിക്കുമെന്നും പോലീസുകാര് ഭീഷണിപ്പെടുത്തിയിരുന്നതായി കുമരേശന് വെളിപ്പെടുത്തി.\nസംഭവത്തില് പ്രതിഷേധം ശക്തമായതിനെ തുടര്‍ന്ന് സബ് ഇന്‍സ്‌പെക്ടര് ചന്ദ്രശേഖര്, കോണ്‍സ്റ്റബിള് കുമാര് എന്നിവര്‍ക്കെതിരെ കേസെടുത്തിട്ടുണ്ട്.\nതൂത്തുക്കുടിയില് ഇക്കഴിഞ്ഞ ആഴ്ചയാണ് അച്ഛനെയും മകനെയും ക്രൂരമായി പീഡിപ്പിച്ച് കൊന്നത്. തൂത്തുക്കുടിയിലെ സാത്താക്കുളത്ത് വ്യാപാര സ്ഥാപനം നടത്തുന്ന ജയരാമന് (58), മകന് ബെന്നിക്‌സ് (31) എന്നിവരാണ് മരിച്ചത്. ക്രൂരമായി മര്‍ദ്ദിച്ചും മലദ്വാരത്തിലൂടെ കമ്ബിയും മറ്റും കയറ്റിയുമാണ് പോലീസ് ഇവരെ പീഡിപ്പിച്ചത്.


ഫുട്ബോള് പാസ്‌പോര്‍ട്ടില്, ഡയസ്‌പോറ വേദനകളില് ബീഫിസ്ഥാന്-4 -വി. മുസഫര് അഹമ്മദ് | TrueCopy Think | V Muzafar Ahamed's about Malappuram Life - Beefistan part 4\nമലബാര് കലാപത്തില് പങ്കെടുത്ത് പോര്‍ട്ട് ബ്ലേയര് സെല്ലുലാര് ജയിലില് അടക്കപ്പെട്ടവരും അവരുടെ പിന്‍തലമുറയുമാണ് അന്തമാന് മലപ്പുറം ഡയസ്‌പോറ. ജയിലില് നിന്നും ദ്വീപിലേക്ക് തുറന്നുവിടപ്പെട്ട അവര് തിരൂരും, വണ്ടൂരും, മഞ്ചേരിയും, നിലമ്പൂരുമൊക്കെ സൃഷ്ടിച്ച് അവിടെ അതിജീവിച്ചു. മലപ്പുറം ചരിത്രത്തില് നിന്ന് സ്ത്രീകള് അദൃശ്യരാക്കപ്പെട്ടപ്പോലെ, മലപ്പുറത്തുകാരുടെ പാക്കിസ്ഥാന് ജീവിതം പോലെ, അവരുടെ അന്തമാന് ജീവിതവും ചരിത്ര-സാംസ്‌ക്കാരിക പഠനത്തില് കടന്നു വരുന്നില്ല. മലപ്പുറം അപരവല്‍ക്കരണത്തെ സൂക്ഷ്മതലത്തില് പരിശോധിക്കുകയാണ് ലേഖകന്\n15 Jul 2020, 11:05 AM\nനാഗകള് സ്വന്തം രാജ്യമെന്ന ആശയവുമായി പ്രവര്‍ത്തിക്കാനും പൊരുതാനും തുടങ്ങിയിട്ട് ഏറെക്കാലമായി. പരിഹാരം കാണാനാകാത്ത ഏഷ്യയിലെ ഏറ്റവും വലുതും നീണ്ടുനില്‍ക്കുന്നതുമായ വിഘടനവാദ പ്രവര്‍ത്തനമെന്നാണ് നാഗാലാന്റ് പ്രസ്ഥാനം മുഖ്യധാരയില് അടയാളപ്പെട്ടിരിക്കുന്നത്. അങ്ങനെ നാഗ കലാപം കത്തിക്കയറിയ എഴുപതുകളില് കലാപകാരികളെ അടിച്ചമര്‍ത്താന് ചെന്ന വിവിധ ഏജന്‍സികളിലൊന്ന് എം.എസ്.പിയായിരുന്നു. അതെ, മലബാര് കലാപത്തെ അടിച്ചമര്‍ത്താന് ബ്രിട്ടീഷുകാര് രൂപീകരിച്ച, ഇന്നും അതേ പേരില് തുടരുന്ന പൊലീസ് സേന. നാഗന് പറഞ്ഞുതന്നു. മലപ്പുറം എന്നാല് നാഗന്‍മാര്‍ക്ക് ഈ പൊലീസ് സേനയാണ്. ആ സേനയുടെ നാട്ടില് നിന്നുള്ളയാളെന്ന നിലക്ക് നാഗന്‍മാര്‍ക്കും മലപ്പുറം "നരക ലോകം' തന്നെ. പക്ഷെ അയാള് എന്നോട് ചോദിച്ചു, ശരിക്കും നിങ്ങള് പന്തുകളിക്കാരാണല്ലേ? അന്ന് ആ നാഗഗ്രാമത്തില് അന്തിയുറങ്ങാന് കഴിഞ്ഞത് മലപ്പുറത്തിന്റെ ഫുട്ബോള് പെരുമ തന്ന പാസ്‌പോര്‍ട്ടിലായിരുന്നു.\nബ്രിട്ടീഷ് പട്ടാളക്കാരെപ്പോലെ പന്തു വാങ്ങാനോ ബൂട്ടു കെട്ടാനോ നാട്ടുകാര്‍ക്ക് സാധിക്കുമായിരുന്നില്ല. അതിനാല് അവര് പഴന്തുണിയും നാരും കൊണ്ടുള്ള കെട്ടു പന്തുകള് നിര്‍മ്മിച്ചു കളിക്കാന് തുടങ്ങി.\nമലബാര് കലാപത്തിനു മുമ്പ് മലപ്പുറത്ത് സംഘടിതമായ രീതിയിലുള്ള ഫുട്ബോള് കളിയുണ്ടായിരുന്നില്ലെന്ന് നാട്ടുകഥകളില് കേട്ടിട്ടുണ്ട്. കലാപത്തിനു ശേഷം മലപ്പുറത്തെ ജനങ്ങളും ബ്രിട്ടീഷ് സര്‍ക്കാരും തമ്മിലുള്ള അകല്‍ച്ച അതിഭീകരമായി വളര്‍ന്നു. സര്‍ക്കാര് പ്രതിനിധികളുമായി ഒരു തരത്തിലുള്ള വിനിമയത്തിനും നാട്ടുകാര് തയ്യാറായിരുന്നില്ല. തങ്ങളുടെ നേതാക്കളേയും അസംഖ്യം സാധാരണക്കാരേയും നിഷ്ഠൂരമായി കൊന്നുതള്ളിയ ബ്രിട്ടീഷുകാരെ മനുഷ്യരായി കാണുകയെന്നത് മലപ്പുറത്തുകാര്‍ക്ക് സാധ്യമായിരുന്നില്ല. മലബാര് കലാപത്തെ നേരിടാനാണ് ബ്രിട്ടീഷുകാര് മലബാര് സ്‌പെഷല് പൊലീസുണ്ടാക്കിയത്. കലാപകാരികളെ നേരിടാനായി രൂപീകരിക്കപ്പെട്ട പ്രത്യേക സേന.\nഇതിനിടയിലാണ് ബ്രിട്ടീഷുകാരുടെ ഫുട്‌ബോള് കളി കടന്നുവരുന്നത്. മലപ്പുറത്തെ കവാത്ത് പറമ്പില് (ഇന്നത്തെ കോട്ടപ്പടി ഗ്രൗണ്ട്- പട്ടാളക്കാര് കവാത്ത് നടത്തിയിരുന്നത് ഇതേ സ്ഥലത്തുതന്നെയായിരുന്നു) ബ്രിട്ടീഷുകാര് ക്രിക്കറ്റും ബാസ്‌ക്കറ്റും വോളി ബോളും ഫുട്‌ബോളും കളിക്കും. മറ്റുകളികളില് താല്‍പര്യമുണ്ടായിരുന്നില്ലെങ്കിലും ഫുട്‌ബോള് മലപ്പുറത്തുകാരെ അന്നേ ആകര്‍ഷിച്ചിരുന്നു. ആദ്യം അവരത് അവഗണിച്ചെങ്കിലും പിന്നെ പിന്നെ കളി കണ്ടു നില്‍ക്കാന് തുടങ്ങി. പുറത്തേക്ക് തെറിച്ചു പോകുന്ന പന്തെടുത്ത് കളിക്കുന്നവര്‍ക്ക് എറിഞ്ഞു കൊടുത്തു. ബ്രിട്ടീഷ് പട്ടാളക്കാരെപ്പോലെ (അതില് മലയാളികളും അംഗങ്ങളായിരുന്നു) പന്തു വാങ്ങാനോ ബൂട്ടു കെട്ടാനോ നാട്ടുകാര്‍ക്ക് സാധിക്കുമായിരുന്നില്ല. അതിനാല് അവര് പഴന്തുണിയും നാരും കൊണ്ടുള്ള കെട്ടുപന്തുകള് നിര്‍മ്മിച്ചു കളിക്കാന് തുടങ്ങി. അതിനു മുമ്പ് വാഴയില പന്തുകളാണുണ്ടായിരുന്നത്. ഒരു ഫുട്‌ബോളിന്റെ വലുപ്പത്തില് വാഴയില കുത്തിനിറക്കും, അതിനു പുറമെ വാഴപ്പോള വരിഞ്ഞു ചുറ്റും. ഇങ്ങിനെയുണ്ടാക്കുന്ന പന്ത് ഇട്ടാല് പൊന്തും, ശരീരത്ത് തട്ടിയാല് വേദനിക്കുകയുമില്ല. പ്രഭാത പ്രാര്‍ഥനക്കു (സുബ്ഹി) പോകുമ്പോഴാണ് പന്തുണ്ടാക്കാനുള്ള വാഴയിലെ ശേഖരിക്കുക. പുലര്‍കാലത്തെ മഞ്ഞോ നനവോ വീണ വാഴയില ചുരുട്ടാന് എളുപ്പമാണ്, ഇല വാട്ടുന്നതു പോലെ ആയിക്കിട്ടും. ഇങ്ങനെയുണ്ടാക്കിയ പന്തുമായി പാടത്തും പറമ്പുകളിലും മലപ്പുറത്തുകാര് കളിച്ചു തുടങ്ങി.\nഒടുവില് ബ്രിട്ടീഷ് പട്ടാളക്കാരും നാട്ടുകാരും തമ്മില് മാച്ചുകള് ഉണ്ടായതായും പഴയ കളിക്കാരുടെ തലമുറയില് നിന്നു പകര്‍ന്നു കിട്ടിയ വിവരങ്ങള് പറയുന്നു. പട്ടാളക്കാര് ബൂട്ടിട്ടു കളിച്ചു, നാട്ടുകാര് നഗ്‌നപാദരായും. ആ കളികളില് നാട്ടുകാര് ജയിച്ചിട്ടുണ്ട്. പട്ടാളച്ചിട്ടയെ അട്ടിമറിച്ചു കൊണ്ടുള്ള ഒരു പ്രവര്‍ത്തനം, അത് കളിക്കളത്തില് മാത്രം സാധ്യമാകുന്ന അട്ടിമറികള്, വൈകാതെ ബ്രിട്ടീഷിന്ത്യയില് നടക്കാന് പോകുന്ന മാറ്റത്തിന്റെ സൂചനകളെ സംവഹിച്ചിരുന്നുവെന്ന് കരുതേണ്ടിയിരിക്കുന്നു. ഇതിലൂടെ നാട്ടുകാരും ബ്രിട്ടീഷുകാരും സൗഹൃദത്തിലായി എന്ന് കരുതേണ്ട, അവര് കളിക്കളത്തെ മുഖാമുഖം കാണാനുള്ള ഒരിടമാക്കി, രണ്ടു കൂട്ടരും തങ്ങളുടേതായ രീതിയിലുള്ള, സവിശേഷമായ പന്തുകളി തുടര്‍ന്നുകൊണ്ടിരുന്നു. 1930കളില് ആയിരിക്കാം ഇങ്ങനെ നടന്നത്. കലാപം കഴിഞ്ഞ് എട്ടോ ഒമ്പതോ കൊല്ലത്തിനു ശേഷം. നാട്ടുകാര് ബൂട്ടു കെട്ടാതെ (ബെയര് ഫൂട്ട്) ബ്രിട്ടീഷുകാരുമായി നടത്തിയ ഫുട്ബോള് മല്‍സരത്തിന്റെ ഓര്‍മക്കായി കളിക്കളത്തിലിറങ്ങുന്ന ഒരു ടൂര്‍ണമെന്റ് അടുത്ത കാലം വരെ മലപ്പുറം ഹാജിയാര് പള്ളിയില് നടത്തിയിരുന്നു.\nമുപ്പതുകളുടെ ഒടുവിലും നാല്‍പ്പതുകളുടെ തുടക്കത്തിലുമായി അരീക്കോട്ടു നിന്ന് മലപ്പുറത്ത് പഠിക്കാനെത്തുകയും പില്‍ക്കാലത്ത് പ്രസിദ്ധമായിത്തീര്‍ന്ന അരീക്കോട് സോക്കറിന്റെ സ്ഥാപകന് എന്ന ബഹുമതിക്ക് അര്‍ഹനാവുകയും ചെയ്ത കാഞ്ഞിരാല മുഹമ്മദലിയുടെ ഓര്‍മ്മകളിലാണ് ബ്രിട്ടീഷുകാരും നാട്ടുകാരും തമ്മിലുണ്ടായ പന്തുകളികളുടെ വിവരങ്ങളും ചിത്രങ്ങളും പച്ച പിടിച്ചു നിന്നിരുന്നത്. അദ്ദേഹം മരിച്ചിട്ട് 16 വര്‍ഷം കഴിഞ്ഞു, 2004 ആഗസ്റ്റ് 22നായിരുന്നു മരണം. ഒരിക്കല് മലപ്പുറത്ത് സ്റ്റോറില് പട്ടാളക്കാര് ഉപയോഗിച്ചതിനു ശേഷം വില്‍ക്കുന്ന ചില സാധനങ്ങളുടെ ലേലം നടന്നു. ആ ലേലത്തില് ഒരു ഫുട്‌ബോളും കാറ്റടിക്കുന്ന പമ്പും കാഞ്ഞിരാല മുഹമ്മദലി സ്വന്തമാക്കി. അതുമായി അരീക്കോട്ടെത്തി. ടീമുകളെയുണ്ടാക്കി പന്തുകളി തുടങ്ങി. പില്‍ക്കാലത്ത് ഖ്യാതി നേടിയ ഫുട്‌ബോളിലെ "അരീക്കോട് സ്‌കൂളിന്റെ' തുടക്കം യഥാര്‍ഥത്തില് അവിടെ നിന്നാണ്. അദ്ദേഹം മലപ്പുറം സ്‌കൂള്, പാലക്കാട് ഗവ. വിക്‌ടോറിയാ കോളേജ് എന്നീ ടീമുകളുടെ ക്യാപ്റ്റനായിരുന്നു.\nനാഗനോട് മലപ്പുറത്തെ പന്തുകളിയെക്കുറിച്ച് പറഞ്ഞപ്പോള് മുമ്പൊരിക്കല് എഴുതിയ ഒരു "ജിന്നി'നെക്കുറിച്ച് കൂടി ഓര്‍ത്തു. ഒരിക്കല് ആ ജിന്നിനെക്കുറിച്ചെഴുതിയ വരികള് ഇങ്ങിനെയാണ്:\nജിന്നു മൊയ്തീന് മലപ്പുറം ഫുട്‌ബോള് ലോറിലെ ഒരു മാര്‍കേസ് കഥാപാത്രമാണ്. എത്രയോ കാലങ്ങള്‍ക്കു ശേഷവും ഇന്നും പഴയ മലപ്പുറത്തിന്റെ ഫുട്‌ബോള് കഥകളിലേക്ക് പോകുമ്പോള് ഇതിഹാസ സമാനമായ കഥാപാത്രത്തെപ്പോലെ മൊയ്തീന് ഉയര്‍ത്തെഴുല്‍ക്കും. മലപ്പുറം ഫുട്‌ബോളില് ഇന്നും പ്രവര്‍ത്തിച്ചുകൊണ്ടിരിക്കുന്ന മിത്തുവല്‍ക്കരണത്തിന്റെ വേരുകള് തേടുമ്പോള് ഒരു മനുഷ്യനെ ജിന്നായി പരിവര്‍ത്തിപ്പിച്ച മലപ്പുറം ഭാവനയുടെ സര്‍ഗാത്മക വിസ്‌ഫോടനം നമുക്കു കാണാന് കഴിയും. മൊയ്തീന്റെ പാസുകള്, ഡ്രിബിളിംഗുകള്, ഹെഡ്ഡറുകള്, ഷോട്ടുകള്, റിവേഴ്‌സ് കിക്കുകള് ഒന്നും എതിരാളികള്‍ക്ക് കാണാന് കഴിയുമായിരുന്നില്ലത്രെ. മൊയ്തീന് അദൃശ്യനായി മാറി പന്തുകളിക്കുന്ന ഒരവസ്ഥ. വല കുലുങ്ങുമ്പോള് മാത്രം, അതാ മൊയ്തീന് ഗോളടിച്ചിരിക്കുന്നു എന്ന് കാണികളും എതിര്‍ടീമും എന്തിന് മൊയ്തീന്റെ സ്വന്തം ടീം പോലും തിരിച്ചറിയുകയുള്ളൂ. അത്തരത്തിലുള്ള അവിശ്വസനീയമായ പന്തടക്കം, ഒരു തരം കണ്‍കെട്ട്, ഒടിമറിച്ചില്, ഒടുവില് ഗോള്: കുറേക്കാലം കഴിഞ്ഞ് മലപ്പുറത്ത് ജിന്നു മൊയ്തീന് രണ്ടാമനും ഉണ്ടായി. പന്തുകളിയുടെ കഥകളില് അവിശ്വനീയതകളുണ്ട്, മലപ്പുറത്തിന്റെ ചരിത്രത്തിലുള്ളതുപോലെ.\nപൊതുവില് വെള്ളക്കാച്ചുടുക്കുന്ന (വെള്ളത്തുണി) മാപ്പിള സ്ത്രീകള്‍ക്കിടയില് കണ്ട കറുത്ത സൂരിത്തുണിയുടുത്ത സ്ത്രീയെ പുരുഷനാണെന്ന് തെറ്റിദ്ധരിച്ച് ബ്രിട്ടീഷുകാര് വെടിവെച്ചു കൊന്ന ഒരു വാമൊഴിക്കഥ ഷംസാദ് രേഖപ്പെടുത്തിയിട്ടുണ്ട്.\nഷഹബാസ് അമന് ഒരിക്കല് എഴുതി, വീട്ടിലെ പന്തുകളിക്കാരായ ആണ്‍കുട്ടികളുടെ ജഴ്‌സികള് പുലര്‍ച്ചെ അലക്കി തോരയിടുന്ന ഉമ്മമാരെക്കുറിച്ചും പെങ്ങമ്മാരെക്കുറിച്ചും. അവര് ഗ്യാലറികളില് വന്നിരുന്ന് കളികള് കണ്ടിരുന്നവരായിരുന്നില്ല. എന്നാല് എനിക്കു തോന്നിയിട്ടുണ്ട്, അവരോട് ആരെങ്കിലും പന്തുകളിയെക്കുറിച്ച്, അതിന്റെ അവരുടെ അനുഭവങ്ങളെക്കുറിച്ച് ചോദിച്ചിട്ടുണ്ടെങ്കില്, ആ വാമൊഴി മറ്റൊരു ചരിത്രമായേനേ. മലബാര് കലാപകാലത്തെ പെണ്‍വാമൊഴിയന്വേഷിച്ച ഷംസാദ് ഹുസൈന് രേഖപ്പെടുത്തിയ ആഖ്യാനങ്ങള് വായിക്കുമ്പോള് മലപ്പുറം ചരിത്രത്തില് എങ്ങിനെയാണ് സ്ത്രീകള് അദൃശ്യരാക്കപ്പെട്ടത് എന്ന് എളുപ്പത്തില് മനസ്സിലാക്കാം. മലപ്പുറത്തെ ബ്രിട്ടീഷ് വിരുദ്ധ പോരാട്ട ചരിത്രത്തില് സ്ത്രീകള് എങ്ങിനെ പങ്കെടുത്തുവെന്ന് ആ വാമൊഴി ആഖ്യാനങ്ങളില് നിന്നും മനസ്സിലാക്കാം. പൊതുവില് വെള്ളക്കാച്ചുടുക്കുന്ന (വെള്ളത്തുണി) മാപ്പിള സ്ത്രീകള്‍ക്കിടയില് കണ്ട കറുത്ത സൂരിത്തുണിയുടുത്ത സ്ത്രീയെ പുരുഷനാണെന്ന് തെറ്റിദ്ധരിച്ച് ബ്രിട്ടീഷുകാര് വെടിവെച്ചു കൊന്ന ഒരു വാമൊഴിക്കഥ ഷംസാദ് രേഖപ്പെടുത്തിയിട്ടുണ്ട്. അതെ ബ്രിട്ടീഷുകാരെ ഫുട്ബോളില് തോല്‍പ്പിച്ച തങ്ങളുടെ ആണ്‍മക്കളെ ഉമ്മമാരും പെങ്ങന്‍മാരും എങ്ങിനെ വിലയിരുത്തി എന്ന് കളി എഴുത്തുകാരൊന്നും അന്വേഷിച്ചിട്ടില്ല, തീര്‍ച്ചയായും മലപ്പുറം അനുകൂലികളും വിരുദ്ധരും ഇക്കാര്യത്തില് തല്‍പരരായിരുന്നില്ല.\nമുഖ്യധാര സാഹിത്യ ലോകം, എന്തിന് മാപ്പിളപ്പാട്ട് പഠിതാക്കള് പോലും ശ്രദ്ധിക്കാത്ത ഈ വരികളില് മലപ്പുറം പെണ്ണിന്റെ ആണധികാര ലോകത്തോടുള്ള വിമര്‍ശനമുണ്ട്. മലബാര് കലാപ കാലത്ത് ജീവിച്ച മാപ്പിളപ്പാട്ട് കവയിത്രി പുത്തൂര് ആമിനയുടേതാണ് ഈ വരികള്.\nമട്ടില് കിട്ടും വരേക്കും\nമാനേ തേനേ വിളിക്കും\nമറ്റു ലോഗിയം ഉറ്റിടും\nപലേ ചക്കര വാക്കും\n(ഷംസാദ് ഹുസൈന്റെ പ്രഭാഷണം, ഡോ.കെ.പി.യാസര് അറഫാത്തിന്റെ ലേഖനം എന്നിവ ഈ വരികള് കണ്ടെത്താന് സഹായിച്ചു). ഒരു പക്ഷെ മാപ്പിളപ്പെണ്ണ് പറയാന് ആഗ്രഹിച്ച വിമര്‍ശനമാണ് ഈവരികളിലുള്ളത്. സ്തീകള് എന്തു പറഞ്ഞു, എന്താലോചിച്ചു എന്നു രേഖപ്പെടുത്താത്ത രീതി എവിടെയുമെന്ന പോലെ മലപ്പുറത്തുമുണ്ട്. ഈ വരികള് ഇന്ന് വായിക്കുമ്പോള്\nമലപ്പുറം സ്ത്രീവാദത്തിന്റെ തീയും ചൂടും നാം അനുഭവിക്കുന്നു).\nമലപ്പുറത്തെ ഫുട്ബാള് കളിക്കാരെക്കുറിച്ച് പറയുമ്പോള് പാക്കിസ്ഥാന് ഫുട്ബോള് ടീമിന്റെ നായകനായി മാറിയ ഇരുമ്പന് മൊയ്തീന്‍കുട്ടിയെക്കുറിച്ചും പറയേണ്ടതുണ്ട്. മലപ്പുറം ഫുട്‌ബോളില് നിന്ന് പാക്കിസ്ഥാന് ഫുട്‌ബോളിലേക്കും കൈവഴികള് വെട്ടപ്പെട്ടു. മേല്‍മുറി സ്വദേശി കുഴിമാട്ടക്കളത്തില് മൊയ്തീന്‍കുട്ടി എന്ന ഇരുമ്പന് മൊയ്തീന്‍കുട്ടി എന്ന മലപ്പുറം കുട്ടി (മലപ്പുറത്ത് അദ്ദേഹം ഇരുമ്പന് എന്നും പാക്കിസ്ഥാനില് മലപ്പുറം കുട്ടി\nഎന്നും അറിയപ്പെട്ടു) മലപ്പുറത്തെ ത്രസിപ്പിച്ച കളിക്കാരനായിരുന്നു. മലപ്പുറത്തെ വിവിധ ക്ലബ്ബുകള്‍ക്കുവേണ്ടി കളിച്ച മൊയ്തീന്‍കുട്ടി 1944ല് ഇന്ത്യന് റോയല് എയര്‍ഫോഴ്‌സില് ചേര്‍ന്നു. വിഭജനത്തെത്തുടര്‍ന്ന് പാക്കിസ്ഥാനിലേക്ക് പോയി. 1968വരെ പാക്കിസ്ഥാന് എയര്‍ഫോഴ്‌സ് ടീമില്. 1954ല് ഫിലിപ്പൈന്‍സിലെ മനിലയില് നടന്ന രണ്ടാമത് ഏഷ്യന് ഗെയിംസില് പാക്കിസ്ഥാന് ടീമിന്റെ ക്യാപ്റ്റനായി. സിംഗപ്പൂരിനെതിരെ നടന്ന മല്‍സരത്തില് പാക്കിസ്ഥാന് 6-2ന് ജയിച്ചു. അതില് ഒരു ഗോള് സ്‌കോര് ചെയ്തത് ഇരുമ്പനായിരുന്നു.\nഉര്‍വശി ബൂട്ടാലിയയുടെ മൗനത്തിന്റെ മറുപുറം-കവര്\nപാക്കിസ്ഥാന് എയര്‍ഫോഴ്‌സില് നിന്നു വിരമിച്ച ശേഷം 15 വര്‍ഷം പാക്കിസ്ഥാന് ടീമിന്റെ കോച്ചായിരുന്നു. ബെസ്റ്റ് സ്‌പോര്‍ട്‌സ് പേഴ്‌സണ് അവാര്‍ഡ് ജനറല് യഹിയാഖാനില് നിന്നും ലഭിച്ചു. 81-ാം വയസ്സില് (2005, ഡിസംബര് 20) കറാച്ചിയില് മരിച്ചു. വണ്ടൂര് സ്വദേശിയായ അന്‍വര് എന്നൊരു കളിക്കാരനും പാക്കിസ്ഥാന് ടീമില് അംഗമായിരുന്നു. ഇദ്ദേഹത്തെക്കുറിച്ചുള്ള കൂടുതല് വിവരങ്ങള് ലഭ്യമല്ല.\nമലപ്പുറത്ത് നിന്നും വിഭജനകാലത്ത് എത്ര പേര് പാക്കിസ്ഥാനിലേക്ക് പോയി എന്ന ചോദ്യത്തിനുള്ള ഉത്തരം കൂടി ഇരുമ്പന്റെ കഥയിലുണ്ട്. മലബാര് കലാപമുണ്ടാക്കിയ അനാഥത്വം മലപ്പുറത്തുകാരെ നാടുവിട്ട് അന്നം തേടുവരാക്കിയിരുന്നു. വിഭജനത്തിനു മുമ്പെ പാക്കിസ്ഥാനിലേക്കുള്ള കുടിയേറ്റം നടക്കുന്നത് അങ്ങിനെയാണ്. വെറ്റിലക്കച്ചവടം, ചെറുകിട ഹോട്ടല് നടത്തിപ്പ്, കൂലിപ്പണി ഇങ്ങിനെയുള്ള ജോലികള്‍ക്കായാണ് മലപ്പുറത്തുകാര് പ്രധാനമായും പോയത്. വിഭനത്തെത്തുടര്‍ന്ന് എത്ര പേര് പാക്കിസ്ഥാനിലേക്കു പോയി? എല്ലാവരും കൂട്ടത്തോടെ പാക്കിസ്ഥാനികളാകുമെന്നായിരുന്നു പലരുടേയും കണക്കു കൂട്ടല്. എന്നാല് വളരെച്ചെറിയ, അതിതുച്ഛമായ ഒരു വിഭാഗം മാത്രമാണ് പാക്കിസ്ഥാന് തിരഞ്ഞെടുത്തത്. അതില് മഹാഭൂരിഭാഗവും വിഭജനത്തിനു മുമ്പെ\nഇരുമ്പന് മൊയ്തീന്‍കുട്ടിയുടെ യൗവ്വനകാല ചിത്രം\nപാക്കിസ്ഥാനിലേക്ക് കുടിയേറിയ കുടുംബങ്ങളിലെ അംഗങ്ങളോ പിന്‍തലമുറക്കാരോ ആയിരുന്നു. പക്ഷെ, മലപ്പുറത്തുകാരുടെ പാക്കിസ്ഥാന് ജീവിതവും മറ്റു പല കാര്യങ്ങളുമെന്ന പോലെ പഠിക്കപ്പെട്ടില്ല. ഉര്‍വശി ബൂട്ടാലിയയുടെ "മൗനത്തിന്റെ മറുപുറം' പോലെയുള്ള ഒരു പുസ്തകവും അതിനാല് മലയാളത്തില് പിറന്നതുമില്ല.\nതിരൂര് സ്വദേശി ബി.എം.കുട്ടി പാക്കിസ്ഥാനിലേക്ക് കുടിയേറുകയും അവിടെ രാഷ്ട്രീയ-സാമൂഹിക-മാധ്യമപ്രവര്‍ത്തന രംഗത്ത് നിറഞ്ഞു നില്‍ക്കുകയും ചെയ്തയാളാണ്. അദ്ദേഹത്തിന്റെ "മനസ്താപമില്ലാതെ സ്വയം സ്വീകരിച്ച 60 വര്‍ഷത്തെ പ്രവാസം- ഒരു രാഷ്ട്രീയ ആത്മകഥ' (നാലു സ്ത്രീകള്‍ക്ക്; ഉമ്മ ബിരിയുമ്മ, ദക്ഷിണേഷ്യന് സമാധാനത്തിന് പ്രവര്‍ത്തിച്ച ദീദി നിര്‍മല ദേശ് പാണ്‌ഡെ, ബേനസീര് ഭുട്ടോ, തന്റെ ഭാര്യ ബിര്‍ജിസ് എന്നിവര്‍ക്കാണ് ഈ പുസ്തകം സമര്‍പ്പിച്ചിരിക്കുന്നത്) വളരെ പ്രധാനപ്പെട്ടതാണ്. കഴിഞ്ഞ വര്‍ഷം\nബി.എം.കുട്ടി/ഫോട്ടോ: ഹാസില് ബിസിഞ്ചോ-ട്വിറ്റര്\nആഗസ്റ്റ് 24ന് അദ്ദേഹം മരിച്ചു. ബി.എം.കുട്ടി പാക്കിസ്ഥാന്‍കാരിയെ വിവാഹം കഴിച്ചു. 2004ല് ബി.എം.കുട്ടിയെ ജിദ്ദയില് വെച്ച് കണ്ടിരുന്നു. അദ്ദേഹത്തിന്റെ മകള് അവിടെ ഡോക്ടറായിരുന്നു. അദ്ദേഹത്തോട് ചോദിച്ചു, നാടു വിട്ടതില്, പാക്കിസ്ഥാനില് പോയതില് എപ്പോഴെങ്കിലും വിഷമം തോന്നിയിട്ടുണ്ടോ? അദ്ദേഹം കൃത്യമായി ഒരുത്തരം പറഞ്ഞില്ല, പക്ഷെ നാട് നാട് തന്നെ എന്നു പ്രതികിരിച്ചു. അതില് ഒരു മലപ്പുറത്തുകാരന്റെ യഥാര്‍ഥ പ്രതികരണമുണ്ട്. ബി.എം.കുട്ടി അവാമി ലീഗ്, നാഷണല് ഡെമോക്രാറ്റിക് പാര്‍ട്ടി, പാക്കിസ്ഥാന്\nബി.എം.കുട്ടിയുടെ ആത്മകഥയുടെ കവര്\nനാഷണല് പാര്‍ട്ടി എന്നിവയില് പ്രവര്‍ത്തിച്ചു. ജി.ബി. ബിസിഞ്ചോ ബലൂചിസ്ഥാന് ഗവര്‍ണറായിരുന്നപ്പോള് അദ്ദേഹത്തിന്റെ രാഷ്ട്രീയ ഉപദേശകനായിരുന്നു. പാക്കിസ്ഥാന് ലേബര് പാര്‍ട്ടിയുടെ സ്ഥാപകരില് ഒരാളായിരുന്നു. സുല്‍ഫിക്കല് അലി ഭുട്ടോയുടെ ഉന്മൂലനത്തെക്കുറിച്ച് ലോകത്തിനറിയാത്ത നിരവധി കാര്യങ്ങള് അദ്ദേഹം തുറന്നെഴുതി ചരിത്രം സൃഷ്ടിച്ചു. ഇംഗ്ലീഷിലെഴുതിയ കുട്ടിയുടെ ആത്മകഥക്ക് ഇനിയും മലയാള വിവര്‍ത്തമുണ്ടായിട്ടില്ല. ആ പുസ്തകത്തിന്റെ ആദ്യ അധ്യായം (കുട്ടിക്കാലം മുതല് യൗവ്വനത്തിന്റെ തുടക്കത്തില് പാക്കിസ്ഥാനിലേക്കു പോകുതുവരെയുള്ള ഭാഗങ്ങള്) വായിച്ചാല് മറ്റു നാടുകളിലേക്ക് തൊഴില് തേടി പോകുന്ന അതേ ലാഘവത്തോടെയാണ് ബി.എം.കുട്ടി\nപാക്കിസ്ഥാനിലേക്ക് പോയതെന്നു കാണാം. വിഭജന രാഷ്ട്രീയമല്ല അദ്ദേഹത്തെ അങ്ങോട്ടു നയിക്കുന്നത്. മലപ്പുറത്തു നിന്ന്പാക്കിസ്ഥാനിലേക്ക് കുടിയേറിയ മനുഷ്യരെ നേരില് കണ്ട് സംസാരിച്ച് ഒരു പുസ്തകം ആരെങ്കിലും തയ്യാറാക്കിയിരുന്നുവെങ്കില് ഏറെക്കുറെ ഇതേ വികാരം തന്നെയായിരിക്കും രേഖപ്പെടുത്തപ്പെടുക. മലപ്പുറത്തുകാര് കൂട്ടത്തോടെ പാക്കിസ്ഥാനിലേക്ക് പോകാത്തതും അവിടെ പോയവര് ആ കുടിയേറ്റത്തില് നിരാശരായതും വെറുതെയല്ല, അവര്‍ക്ക് മലപ്പുറം പോലെ ഇഷ്ടമുള്ള മറ്റൊരു പ്രദേശവും ലോകത്തുണ്ടായിരുന്നില്ല എന്നതിനാലാണ്. ആ മനുഷ്യര് ജീവിക്കുന്ന സ്ഥലത്തിന് കുട്ടിപ്പാക്കിസ്ഥാന് എന്ന പേരു കൊടുത്ത് ആശ്വസിക്കാനും രാഷ്ട്രീയ ആയുധമാക്കാനും ശ്രമിച്ചു കൊണ്ടേയിരിക്കുന്നര്‍ക്ക് മറുപടി നല്‍കിയത് പാക് പൗരന്‍മാര് എന്നു പേരിട്ടു വിളിക്കപ്പെട്ട, മലപ്പുറത്ത് ഒളിവിലെ പോലെ, ഭ്രാന്തായതു പോലെ അഭിനയിച്ചു ജീവിച്ചു മരിച്ചു പോയ മനുഷ്യരാണ്. അവരുടെ മൗനത്തിന്റേയും സഹനത്തിന്റേയും യഥാര്‍ഥ മറുപുറങ്ങളും ഈ ലോകം കണ്ടിട്ടുണ്ടെന്ന് തോന്നുന്നില്ല.\nമലപ്പുറത്തുകാരായ സെല്ലുലാര് ജയിലില് എത്തിയവരെ "മാപ്പിള വിദ്രോഹി' എന്നാണ് ബ്രിട്ടീഷുകാര് വിളിച്ചത്, ജയില് രേഖകളിലും വിദ്രോഹി പ്രയോഗം കാണാം. ഇന്നും ദേശീയ തലത്തില് തന്നെ മലപ്പുറം നേരിടുന്ന അപരവല്‍ക്കരണത്തിന് ആക്കം കൂട്ടാന് സഹായിച്ചത് ഈ വിദ്രോഹി തന്നെ.\nമലപ്പുറം ഡയസ്‌പോറ ലോകത്തിന്റെ പലയിടങ്ങളിലുമുണ്ട്. തൊഴില് കുടിയേറ്റങ്ങളുടെ ഭാഗമാണ് ഇവയില് മഹാഭൂരിഭാഗവും. എന്നാല് അന്തമാനിലേത് ശരിക്കും ഒരു രാഷ്ട്രീയ ഡയസ്‌പോറയായിരുന്നു. മലബാര് കലാപത്തില് പങ്കെടുത്ത് പോര്‍ട്ട് ബ്ലേയര് സെല്ലുലാര് ജയിലില് അടക്കപ്പെട്ട തടവുകാര്, അവരുടെ പിന്‍തലമുറ- ഇവരാണ് അന്തമാന് മലപ്പുറം ഡയസ്‌പോറയിലെ അംഗങ്ങള്. അന്തമാനില് ഇന്നു ചെന്നാല് ശിക്ഷക്കാരനായി വന്ന പിതാവിന്റെ, മുത്തച്ഛന്റെ പിന്‍മുറക്കാരെയാണ് കണ്ടുമുട്ടുക. മലപ്പുറത്തെ സ്ഥലനാമങ്ങളും അവിടെയുണ്ട്. അന്തമാനിലെ മനോഹര ബീച്ചുകളിലൊന്നിന്റെ പേര് വണ്ടൂര് എന്നാണ്. ദേശത്തിന്റെ പേരുമായി സെല്ലുലാര് ജയിലില് പ്രവേശിക്കുകയും പിന്നീട് ജയില് മോചിതരാവുകയും അന്തമാന് ദ്വീപ് സമൂഹങ്ങളില് തന്നെ തുറന്നു വിടുകയും ചെയ്തവര് അവിടെ അതിജീവിച്ചു തുടങ്ങി. അവിടെ തിരൂര്, വണ്ടൂര്, മഞ്ചേരി, മലപ്പുറം, നിലമ്പൂര്, മണ്ണാര്‍ക്കാട്, കാലിക്കറ്റ് എന്നീ പേരുകളുള്ള സ്ഥലങ്ങളുണ്ടായി. കൃഷി തന്നെ മുഖ്യ തൊഴില്. മലപ്പുറത്ത് ചെയ്തിരുന്ന അതേ കൃഷികള് തന്നെ പ്രധാനമായും ചെയ്യാന് തങ്ങള്‍ക്ക് കിട്ടിയ ഭൂമി ഉഴുത് നിരത്തി. മലപ്പുറത്തുകാരായ സെല്ലുലാര് ജയിലില് എത്തിയവരെ "മാപ്പിള വിദ്രോഹി' എന്നാണ് ബ്രിട്ടീഷുകാര് വിളിച്ചത്, ജയില് രേഖകളിലും വിദ്രോഹി പ്രയോഗം കാണാം. ഇന്നും ദേശീയ തലത്തില് തന്നെ മലപ്പുറം നേരിടുന്ന അപരവല്‍ക്കരണത്തിന് ആക്കം കൂട്ടാന് സഹായിച്ചത് ഈ വിദ്രോഹി തന്നെ. അടുത്ത കാലത്ത് ആ പ്രയോഗം സാങ്കേതികമായി തിരുത്തപ്പെട്ടു. പക്ഷെ "ഇന്ത്യന് ദേശീയ ബോധ'ത്തില് അത് പല്ലുകളാഴ്ത്തി അമര്‍ന്നു കിടന്നു. കാലാപാനിയിലെ ബ്രിട്ടീഷ് പീഡനങ്ങളുടെ നിരവധി ആഖ്യാനങ്ങള് പുറത്തു വന്നിട്ടുണ്ട്. തടവുമുറിയില് മരിച്ചുവീണവരെക്കുറിച്ച്, അതിക്രൂരമായ ശിക്ഷാവിധികളെക്കുറിച്ച്, കൊടിയ ഏകാന്തതകളെക്കുറിച്ച് അങ്ങിനെ നിരവധി ആഖ്യാനങ്ങള്. അവയില് അപൂര്‍വ്വം ചിലവക്ക് മുഖ്യധാരയിലും ഇടം കിട്ടിയിട്ടുണ്ട്.\nപോര്‍ട്ട് ബ്ലേയറിലെ സെല്ലുലാര് ജയില് മുറ്റത്ത് വൈകുന്നേരങ്ങളില് നടക്കുന്ന ലൈറ്റ് ആന്റ് സൗണ്ട്‌ഷോയിലുള്ള ആഖ്യാനങ്ങളിലൊന്ന് പാറ്റ്‌ന ഹൈക്കോടതി ശിക്ഷിച്ച് സെല്ലുലാര് ജയിലിലേക്ക് അയച്ചവരെക്കുറിച്ചാണ്. സ്വാതന്ത്ര്യ സമര പ്രവര്‍ത്തനങ്ങളുടെ ഭാഗമായി ഒരു സംഘം പിടിക്കപ്പെടുന്നു. ഇവരെ തൂക്കിക്കൊല്ലാന് കോടതി വിധിക്കുന്നു. സംഘത്തിലുള്ളവര് (മുസ്‌ലിംകള്) തൂക്കിക്കൊല വിധി പുഞ്ചിരിയോടെ സ്വീകരിക്കുന്നു. ഇത്തരമൊരു വിധി കേട്ടിട്ടും നിങ്ങള് എങ്ങിനെ ചിരിക്കുന്നു എന്ന ചോദ്യത്തിന് മരിച്ചാല് ഞങ്ങള്‍ക്ക് വീരസ്വര്‍ഗം കിട്ടുമെന്നായിരുന്നു സംഘാംഗങ്ങളുടെ പ്രതികരണം (മലബാര് കലാപത്തിലും ഇതേവികാരം ശക്തമായി പ്രവര്‍ത്തിച്ചിട്ടുണ്ട്). ഓ, അങ്ങിനെയാണോ, എങ്കില് നിങ്ങളെ അന്തമാനിലെ സെല്ലുലാര് ജയിലിലേക്ക് നാടുകടത്തുന്നുവെന്ന് വിധി മാറ്റി എഴുതുന്നതായി ജഡ്ജി പറയുകയും അവര് സെല്ലുലാര് ജയിലില് അടക്കപ്പെട്ടതായും ഈ ആഖ്യാനത്തില് പറയുന്നു. ഇങ്ങിനെ അന്തമാനിലെ നാടുകടത്തപ്പെട്ടവരുടെ ആഖ്യാനം പല തലങ്ങളില് പ്രവര്‍ത്തിക്കുന്നു.\nഒരു അന്തമാന് പുസ്തകത്തില് ഇങ്ങിനെ വായിക്കാം: മറുനാടന് മലയാളികളിലധികവും തങ്ങളുടെ മാതൃഭാഷ മറന്നപ്പോള് അന്തമാന് മാപ്പിള സമൂഹം ഒറ്റപ്പെട്ടു മറഞ്ഞു കിടക്കുന്ന പ്രാന്തപ്രദേശങ്ങളില് ഒരു മിനി കേരളം രൂപീകരിച്ചു. ഒരു കൊച്ചു മലപ്പുറവും കാലിക്കറ്റും പടുത്തുയര്‍ത്തി. മലയാളത്തെ സ്‌നേഹിക്കുവാനും വാരിപ്പുണരാനുമുള്ള ആസക്തിയും മലയാളിയെന്ന് നെഞ്ചു വിരിച്ചു പറയുതിലുള്ള അഭിമാനവും ഇവരുടെ അപൂര്‍വ്വ സവിശേഷതയത്രെ: 1920തുകളിലെ മലപ്പുറം മലയാളം അധികം മാറ്റങ്ങള്‍ക്കൊന്നും വിധേയമാകാതെ ഇന്നും അന്തമാന് ദ്വീപ സമൂഹങ്ങളിലെ മലപ്പുറത്തുകാര്‍ക്കിടയില് നില നില്‍ക്കുന്നു. ആ ഭാഷയില് കാലത്തിന്റെ തന്നെ സ്തംഭനമുണ്ട്. ആ സ്തംഭനം കൊടുങ്കാറ്റുകള് തട്ടിനിവര്‍ത്തി സമതലമാക്കിയ ഒരു ഭൂപ്രദേശത്തെ ഓര്‍മ്മിപ്പിക്കുന്നു. മലയാള ഭാഷ ഗവേഷകരില് ആരെങ്കിലും ഇതിനെക്കുറിച്ച് പഠിച്ചിട്ടുണ്ടോ എറിയില്ല.\nഎന്നാല് പൊതുവില് കേരളത്തിലുള്ളവര് ഒരു പക്ഷെ അധികമൊന്നും കേട്ടിട്ടില്ലാത്തതും പരിചയിച്ചിട്ടില്ലാത്തതുമായ ഒന്നാണ് അന്തമാനിലെ ജപ്പാന് അധിനിവേശകാലത്തെ ആഖ്യാനങ്ങള്. ഇന്ന് അന്തമാനിലെ മലപ്പുറം പിന്‍മുറക്കാരോട് സംസാരിച്ചാല് ബ്രിട്ടീഷുകാരെക്കാള് ക്രൂരന്‍മാര് ജപ്പാന്‍കാരായിരുന്നുവെന്ന് പറയും. കേരളത്തിലെ പല ആഖ്യാനങ്ങളിലും പോര്‍ച്ചുഗീസുകാരായിരുന്നു ബ്രിട്ടീഷുകാരേക്കാള് ക്രൂരര് എന്നു പറയുന്നതിനു സമാനമാണിത്. 1942-44 കാലത്താണ് ജപ്പാന് സൈന്യം അന്തമാനില് ആധിപത്യം സ്ഥാപിക്കുന്നത്. രണ്ടാം ലോക മഹായുദ്ധകാലത്ത് ബര്‍മയുടെ സഹായത്തോടെയായിരുന്നു ജപ്പാന് അധിനിവേശം. അന്തമാനിലെ ചില ദ്വീപുകളില് ജപ്പാന്‍കാര് സ്ഥാപിച്ച ബങ്കറുകള് ഇന്നുമുണ്ട്.\nഅന്തമാൻ റോസ് ദ്വീപിലെ ജപ്പാന് ബങ്കര്\nജപ്പാന് അധിനിവേശ കാലത്തെ രണ്ട് ആഖ്യാനങ്ങള് ഇങ്ങിനെ: 1. മേലേ വീട്ടില് അബ്ദുറഹ്മാന് ജപ്പാന് കാലത്ത് അന്തമാന് പൊലീസിലായിരുന്നു ജോലി. പട്ടിണി മൂലം (കൊടിയ ഭക്ഷ്യ ക്ഷാമമായിരുന്നു ആ കാലത്ത്) ആളെ കുറയ്ക്കാനുള്ള പദ്ധതിയുടെ ഭാഗമായി ജപ്പാന്‍കാര് ഓരോ ഭാഗത്തു നിന്നും ആളുകളെ കൊല്ലാനായി ഹാവ്‌ലോക്ക് ദ്വീപിലേക്ക് കൊണ്ടു പോകുന്ന വിവരം രഹസ്യമായി ആളുകളെ അറിയിച്ചിരുന്നത് ഇദ്ദേഹമായിരുന്നു. വൈകാതെ ജപ്പാന്‍കാര് ലോകമഹായുദ്ധത്തിലെ പരാജയത്തെത്തുടര്‍ന്ന് അന്തമാന് വിട്ടതിനാല് ഹാവ്‌ലോക്ക് കൊലകളില് നിന്നും പല കുടുംബങ്ങളും വ്യക്തികളും രക്ഷപ്പെടുകയായിരുന്നു: 2.: 1942 മാര്‍ച്ച് മാസത്തില് ഉച്ചകഴിഞ്ഞ് നയാപുരം നിവാസിയായ ചുണ്ടമ്പറ്റ കുഞ്ഞയമുട്ടി (പിതാവ് ഫരീദ്) പാടത്തേക്കിറങ്ങി. വീടും പാടവും തമ്മില് ഏതാണ്ട് മൂന്നു കിലോമീറ്റര് അകലമുണ്ട്. ജപ്പാന്‍കാരുടെ മര്‍ദനവും വിളകളും മറ്റും കവർന്നെടുക്കലും സാധാരണമായിരുന്നു. കഴിവതും രാത്രി സമയത്ത് നെല്ല് കൊയ്‌തെടുത്ത് കന്നുകളെ ഉപയോഗിച്ച് മെതിച്ചെടുത്ത് ഉടനെ മണ്ണിനടിയില് കുഴച്ചിടുക പതിവായിരുന്നു.\n1942-43 കാലങ്ങളോര്‍ക്കുമ്പോഴേക്ക് മാപ്പിളമാരുടെ മനസ്സില് ഭയപ്പാടുണ്ടാകും. കൊടും ചൂടിനെ കണക്കിലെടുക്കാതെ കുഞ്ഞയമുട്ടി നെല്ല് ലക്ഷ്യം വെച്ച് കൊണ്ട് പാടത്തേക്ക് നടന്നു. വീട്ടില് അരിയില്ലാത്തതിനാല് ഒരു ചാക്ക് നെല്ല് വേഗത്തില് എത്തിക്കേണ്ടിയിരുന്നു. സ്ഥലത്തെത്തി കുഞ്ഞയുമുട്ടി അങ്ങോട്ടുമിങ്ങോട്ടും നോക്കി. ആരും അടുത്തില്ലെന്ന് കണ്ടപ്പോള് കുഴച്ചിമൂടിയ ചാക്കില് നിന്ന് ഒരു ചാക്ക് നെല്ലെടുത്ത് ചുമലിലേറ്റി. ഏകദേശം 100 മീറ്റര് നടന്നു കാണും, നല്ല മല്ലന്‍മാരായ രണ്ടു ജപ്പാന്‍കാര് വന്ന് വഴി തടുത്തു. പരന്ന മൂക്കും ചെറിയ കണ്ണുകളുമുള്ള ഇവര് ജപ്പാന് ഭാഷയില് നെല്‍ചാക്ക് താഴെ വെക്കാന് ആജ്ഞാപിച്ചു. അവരുടെ കയ്യിലുണ്ടായിരുന്ന തടിച്ച ദണ്ഡു കൊണ്ട് മുട്ടുകാലിലടിച്ചു കൊണ്ട് വന്ന വഴിയിലേക്കു തന്നെ നടക്കാന് ആവശ്യപ്പെട്ടു. കുഞ്ഞയമുട്ടി വീട്ടിലെ പല പ്രയാസങ്ങളും കേണു പറഞ്ഞെങ്കിലും ജപ്പാന്‍കാരന് മനസ്സിലായില്ല. തര്‍ക്കത്തിനിടയില് ഒരു ജപ്പാന്‍കാരന് ഒരു ഇഷ്ടിക എടുത്ത് വലത്തെ കയ്യില് ഇടിച്ചു. ഇതോടെ കൈ ചുമലുമായുള്ള\nബന്ധമറ്റു. കുഞ്ഞയമുട്ടിക്ക് ബോധം നഷ്ടപ്പെട്ടു. ഇതിനു ശേഷം എന്താണുണ്ടായതെന്നൊന്നും അദ്ദേഹത്തിന് അറിയാന് കഴിഞ്ഞില്ല. ബോധം തിരിച്ചു കിട്ടിയപ്പോള് വീട്ടില് കിടക്കയില് കിടപ്പാണ്. മരിക്കുന്നതു വരെ കുഞ്ഞയമുട്ടിയുടെ വലം കൈ ആടിക്കുഴഞ്ഞുകൊണ്ട് തന്നെയായിരുന്നു.\nബാത്തുക്കാരുടേയും പഞ്ചാബിക്കാരുടേയും കഥ ഇതിലും മോശമായിരുന്നു. മാപ്പിളമാരുടെ പക്കല് തവിട്, ഉമി മുതലായവക്കു വേണ്ടി ഇവര് കെഞ്ചിയിരുന്നു. വിശപ്പടക്കാനുള്ള റൊട്ടിയുണ്ടാക്കാന് വേണ്ടിയായിരുന്നു ഇതെന്ന് പിന്നീടാണറിയുന്നത്: (മാപ്പിള സ്വാതന്ത്ര്യ സമര സേനാനികളും പിന്‍തലമുറകളും-എ.പി.മുഹമ്മദ് സ്റ്റീവര്‍ട്ട് ഗഞ്ച്). യു.പി/ബിഹാര് എന്നിവിടങ്ങളില് നിന്നുള്ള ദളിതരെ ദ്വീപില് ബാത്തുക്കാര് എന്നാണ്വിളിച്ചിരുന്നത്.\nജപ്പാന്‍കാര് ദേഹാസക്തികള് തീര്‍ക്കാനുണ്ടാക്കിയ പ്ലഷര് ഹൗസുകളെക്കുറിച്ചും അന്തമാനിലെ വാമൊഴി ആഖ്യാനങ്ങളില് കേള്‍ക്കാം. ജപ്പാന്‍കാര് തങ്ങളാണ് ഇനി അന്തമാന് ഭരിക്കുകയെന്നും അതിനാല് ഇനിമുതല് ജപ്പാനീസ് കറന്‍സിയാണ് പ്രാബല്യത്തിലുണ്ടാവുക എന്നും പറഞ്ഞു. ജപ്പാന്‍കാര് ദ്വീപുകള് വിട്ടു പോയപ്പോള് ഈ കറന്‍സിക്ക് ഒരു മൂല്യവുമില്ലാതായി. ആ നോട്ടുകള് അന്തമാനിലുള്ളവര്‍ക്ക് കത്തിച്ചു കളയേണ്ടി വന്നു. 1921ല് അന്തമാനില് എത്തിച്ചവര്, അവരുടെ പിന്‍തലമുറക്കാര് പറയുന്ന ഈ ആഖ്യാനങ്ങളിലാണ് മലപ്പുറം ഡയസ്‌പോറയുടെ ഏറ്റവും വേദനാജനകമായ ആഖ്യാനങ്ങള് ഇന്നും കേള്‍ക്കാനാവുക എന്നു തോന്നുന്നു.\nഏഴു വര്‍ഷക്കാലം അന്തമാന്-നിക്കോബാര് ദ്വീപുകളില് കിഴക്കന് ബംഗാളില് നിന്നുള്ള അഭയാര്‍ഥികളെ പുനരധിവസിപ്പിക്കുന്ന ജോലി ചെയ്ത മലയാളത്തിന്റെ പ്രിയ കഥാകൃത്ത് സി.വി. ശ്രീരാമന്റെ കഥകളില് അന്തമാനിലെ മലപ്പുറത്തുകാര് കടന്നു വരുന്നേയില്ല.\nബെല്ലാരി, സേലം, കോയമ്പത്തൂര് എന്നിവിടങ്ങളിലെ ജയിലിലുകളിലേക്കും കലാപകാലത്ത് മലപ്പുറത്തുകാര് ശിക്ഷിക്കപ്പെട്ടയക്കപ്പെട്ടിട്ടുണ്ട്. പക്ഷെ അവിടെയൊന്നും ഇത്തരത്തിലുള്ള സമൂഹങ്ങളെ അധികമായി കാണാന് കഴിയുന്നില്ല. അന്തമാനില് കേള്‍ക്കുന്ന മലപ്പുറം ശബ്ദത്തിനും ഇന്ന് നടക്കുന്ന മലപ്പുറം ചര്‍ച്ചകളില് ഇടം ലഭിക്കേണ്ടതുണ്ട്. മലയാളി ഡയസ്‌പോറ പഠനങ്ങളില് ഇത്തരത്തിലുള്ള കാര്യങ്ങള് ഒട്ടും കടന്നു വരുന്നില്ല. മലപ്പുറം പഠനത്തിന്റെ പ്രധാനപ്പെട്ട ഒരു സെഗ്മെൻറ് അന്തമാന് പഠനങ്ങളില് കൂടിയാണ് കുടികൊള്ളുന്നത്. എന്നാല് ചരിത്ര-സാംസ്‌ക്കാരിക പഠനത്തില് ഇത്തരമൊരു കാഴ്ചപ്പാട് ഒട്ടുമേ കടന്നു വരുന്നില്ല. ഏഴു വര്‍ഷക്കാലം അന്തമാന്-നിക്കോബാര് ദ്വീപുകളില് കിഴക്കന് ബംഗാളില് നിന്നുള്ള അഭയാര്‍ഥികളെ പുനരധിവസിപ്പിക്കുന്ന ജോലി ചെയ്ത മലയാളത്തിന്റെ പ്രിയ കഥാകൃത്ത് സി.വി. ശ്രീരാമന്റെ കഥകളില് അന്തമാനിലെ മലപ്പുറത്തുകാര് കടന്നുവരുന്നേയില്ല. സാംസ്കാരികമായ രേഖപ്പെടുത്തലുകളിലെ ഒരഭാവത്തെ തന്നെയാണ് ഇതു സൂചിപ്പിക്കുന്നത്. ഈ അഭാവത്തില് നിന്നും മലപ്പുറത്തുകാര്‍ക്ക് മോചനം ലഭിക്കുന്നില്ല. മലപ്പുറത്തിന്റെ ആത്മകഥയുടെ തലക്കുറി ഇന്നും ഈ അഭാവം, അസാന്നിധ്യം തന്നെ. ഇതു തന്നെയാണ് മലപ്പുറം അപരവല്‍ക്കരണത്തിന്റേയും അടിത്തറ.\nമലപ്പുറം ജില്ലയിലെ ഒരുള്‍നാടന് അങ്ങാടിയില് ഒരു മൗലവിയുണ്ടായിരുന്നു. മദ്രസയില് ക്ലാസെടുക്കുമ്പോള് ഇങ്ങിനെ പറയും: പ്രവാചകര് എന്നു പറയാന് പറ്റില്ലെങ്കിലും താടിയും മുടിയും നീട്ടി വളര്‍ത്തിയ രണ്ടു പേര്, ഏതാണ്ടു പ്രവാചകരെപ്പോലെ തന്നെയുള്ളവര്, അവരും മനുഷ്യര് നന്നായി ജീവിക്കേണ്ടതിനെക്കുറിച്ച് തന്നെയാണ് സ്വപ്‌നം കണ്ടത്, പ്രവാചകരെപ്പോലെ. അവര് മാര്‍ക്‌സും എംഗല്‍സും!. സംശയിക്കേണ്ട മൗലവി മദ്രസയില് നിന്നും പുറത്താക്കപ്പെട്ടു. മലപ്പുറത്തെ ജനങ്ങള് പല തരത്തിലുള്ള രാഷ്ട്രീയ പ്രയോഗങ്ങളെക്കുറിച്ച് ആലോചിച്ചു തുടങ്ങിയിരുന്നു. അതിന്റെ അതിശക്തമായ സൂചനയായിരുന്നു ഈ ആഖ്യാനത്തിലെ മൗലവി. ഈ സങ്കല്‍പ്പത്തില് നിന്നും ആരംഭിക്കുമ്പോള് മലപ്പുറം നേരിടുന്ന നിരവധി ചോദ്യങ്ങളിലേക്ക് പ്രവേശിക്കാന് കഴിയുമെന്നാണ് തോന്നുന്നത്. ഉത്തരങ്ങളുമായി പൊന്തിവരികയല്ല, ചില ചോദ്യങ്ങളുടെ മര്‍മ്മങ്ങളിലേക്ക് പ്രവേശിക്കാന് മൗലവിയുടെ കഥ സഹായിക്കുമെന്ന് കരുതാം. ഈ ചോദ്യങ്ങളില് നിന്നുമാണ് പില്‍ക്കാലത്ത് മലപ്പുറം അതിന്റെ ഒരു പക്ഷെ ഉത്തരം കിട്ടാതെ പോകുമോ എന്നു തോന്നിപ്പിച്ച ഭൂതകാലത്തിന്റെ ചില കുപ്പായങ്ങള് അഴിച്ചു വെച്ച് മുന്നോട്ടു യാത്ര ചെയ്യാന് ശ്രമിച്ചത്. എന്നാല് ഓരോ കടവിലും പഴയ ചോദ്യങ്ങള് തന്നെ ആവര്‍ത്തിക്കപ്പെട്ടു. മലപ്പുറത്തിന്റെ ഉള്ളറിവിലേക്കു നോക്കിക്കൊണ്ട്, മലപ്പുറം മനുഷ്യര് നേരിട്ടതും മറികടന്നതുമായ സന്ദര്‍ഭങ്ങള്, അതിലൂടെ നല്‍കിയ മറുപടികള്, ഇത്തരം ഘട്ടങ്ങളിലൂടെ കടന്നു പോകുമ്പോള് നേരിട്ട ആത്മനിന്ദകള്, മലപ്പുറത്തുകാര് സ്വയം അകപ്പെട്ട ചില ഇടുക്കങ്ങള്... എല്ലാം ഒരാള്‍ക്ക് മനസ്സിലാക്കിയെടുക്കാന് സാധിക്കൂ. (തുടരും)\nഭാഗം മൂന്ന്: കോട്ടക്കുന്നിന്റെ ചെരിവുകളില് കാണുന്ന് ജാലിയന്‍വാലാബാഗുകളാണ്\nഭാഗം ഒന്ന് : ഇറച്ചിയിലും ചോറിലും മാത്രം നോക്കിയ കണ്ണുകള്\n15 Jul 2020, 02:29 PM\nകേരളീയ സമൂഹത്തിൽ സഞ്ചാരികൾക്ക് ഒരിക്കലും പഞ്ഞമുണ്ടായിരുന്നില്ല. കണക്കുകൾ തെറ്റിച്ചുകൊണ്ട് ആയിരിക്കണം പണ്ടേ ഇവിടെ മനുഷ്യർ പെരുകിയത്. കുറെയധികം പേരെ ചിതറിപ്പാർക്കാൻ തള്ളിവിട്ടതിൽ ഈ പെരുപ്പവും പങ്കുവഹിച്ചിട്ടുണ്ട്. എവിടെ പാർക്കുമ്പോഴും മലയാളിക്ക് നാടുതന്നെ പ്രിയം. ബാക്കിയെല്ലാം നിസ്സാഹായതയും ഗതികേടും തന്നെ . സങ്കുചിത മതബോധത്തിന്റെ നാഴിയും പറയുംകൊണ്ട് ഇതിനെയെല്ലാം അളക്കാമെന്ന് കരുതുന്നവരുടെ വഴി പിഴച്ചതാണ് . ചിതറിപ്പാർക്കുന്നവരെ പരിഗണിക്കുന്ന മുസാഫിർ അഹമ്മദിന്റെ സമീപനം ഉചിതവും ന്യായവും യോഗ്യവുമാകുന്നു. നന്ദി.\nഎ.പി. സബിതയുടേയും കെ.ഇ.എന്നിന്റെയും പ്രണയം\n19 Minutes Listening\nഇ ലേണിംഗ് വിമര്‍ശകര് അസമത്വങ്ങളെ ന്യായീകരിക്കുന്നു


Malayalam news || ഉഗ്മയുടെ 'ആരോഗ്യരത്‌ന' പുരസ്‌കാരം ഡോ. ജോര്‍ജ് തയ്യിലിന്\nഉഗ്മയുടെ 'ആരോഗ്യരത്‌ന' പുരസ്‌കാരം ഡോ. ജോര്‍ജ് തയ്യിലിന്\nജര്‍മന് മലയാളി സംഘടനകളുടെ കൂട്ടായ്‌മയായ ഉഗ്മ 'ആരോഗ്യരത്‌ന' പുരസ്‌കാരം കോട്ടയം കുറുപ്പുന്തറ സ്വദേശിയായ കാര്‍ഡിയോളജിസ്റ്റ് ഡോ.ജോര്‍ജ് തയ്യിലിന്. ആരോഗ്യരംഗത്തെ മികച്ച സംഭാവനകള്‍ക്കും ഗ്രന്ഥ രചനയ്‌ക്കുമാണ് അദ്ദേഹത്തിന് പുരസ്‌കാരം ലഭിച്ചിരിക്കുന്നത്.\nജര്‍മനിയിലെ മ്യൂണിക് യൂണിവേഴ്‌സിറ്റിയില് നിന്നു വൈദ്യശാസ്‌ത്രത്തില് ബിരുദാനന്തര ബിരുദം നേടിയ ഡോ. ജോര്‍ജ് തയ്യില് ഓസ്‌ട്രിയ കാര്‍ഡിയോളജി നാഷണല് ബോര്‍ഡിന്റെ കീഴില് വിദഗ്‌ധ പരിശീലനം നടത്തി. സ്‌പെഷാലിറ്റി ഫെലോഷിപ്പും അമേരിക്കന് കോളജ് ചെസ്റ്റ് ഫിസിഷന്‍സിന്റെ ഫെലോഷിപ്പിനും ലഭിച്ചിട്ടുണ്ട്. അമേരിക്കന് കോളജ് ഓഫ് കാര്‍ഡിയോളജിയുടെ പരമോന്നത ബഹുമതിയായ 'ഫെലോഷിപ്പ് ഓഫ് ദി അമേരിക്കന് കോളജ് ഓഫ് കാര്‍ഡിയോളജി' യും ലഭിച്ചിച്ചിട്ടുണ്ട്.\nസ്‌ത്രീകളും ഹൃദ്രോഗവും, ഹൃദ്രോഗം: മുന് കരുതലും ചികിത്സയും, ഹാര്‍ട്ട് അറ്റാക്ക് : ഭയപ്പെടാതെ ജീവിക്കാം എന്നീ പുസ്‌തകങ്ങള് അദ്ദേഹം രചിച്ചിട്ടുണ്ട്. ഇന്ത്യയിലെ കാര്‍ഡിയോളജിസ്റ്റുകളുടെ സംഘടനയായ 'ഇന്ത്യന് കോളജ് ഓഫ് കാര്‍ഡിയോളജിയുടെ സംസ്ഥാന പ്രസിഡന്റാണ് ഇദ്ദേഹം. ഭാര്യ: ഡോ. ശുഭ ജോര്‍ജ്.\nഅവാര്‍ഡ് ദാനം 26 ന് തിരുവനന്തപുരം മസ്‌കറ്റ് ഹോട്ടലില് നടക്കുന്ന ചടങ്ങില് സമ്മാനിക്കും.


നാദിയ മുറാദ്; സമാധാനത്തെ അത്രമേല് പ്രണയിച്ചവള്\nനാദിയയുടെ പിതാവും ആറു സഹോദരങ്ങളുമടക്കം യസീദി ഗ്രാമത്തിലെ എല്ലാ പുരുഷന്മാരെയും കൊന്നൊടുക്കിയ ശേഷമാണ് എെ.എസ് ഭീകരർ സ്ത്രീകളെ തട്ടിക്കൊണ്ടുപോയത്\n06 Oct, 2018 at 05:43 AM\nസമാധാന നൊബേൽ നേടുന്ന ഏറ്റവും പ്രായം കുറഞ്ഞ രണ്ടാമത്തെയാളാണു നാദിയ മുറാദ്. 2014 ൽ ഇറാഖിൽ ഐ.എസ് തട്ടിക്കൊണ്ടുപോയ നാദിയ, മൂന്നുമാസം ഭീകരരുടെ ലൈംഗികാടിമയായി പീഡനങ്ങളേറ്റുവാങ്ങി. യസീദികൾക്കും സംഘർഷമേഖലകളിലെ പീഡിതരായ സ്ത്രീകൾക്കുമായി പ്രവർത്തിക്കുകയാണു നാദിയ ഇപ്പോൾ.\nനാദിയയുടെ പിതാവും ആറു സഹോദരങ്ങളുമടക്കം യസീദി ഗ്രാമത്തിലെ എല്ലാ പുരുഷന്മാരെയും കൊന്നൊടുക്കിയ ശേഷമാണ് ഭീകരർ സ്ത്രീകളെ തട്ടിക്കൊണ്ടുപോയത്. തടവിൽനിന്നു രക്ഷപ്പെട്ട നാദിയ താൻ നേരിട്ട കൊടിയ പീഡനങ്ങൾ തുറന്നുപറഞ്ഞതോടെയാണു യസീദി വനിതകൾ അനുഭവിച്ച കൊടും ക്രൂരത ലോകമറിയുന്നത്.\n2014 നവംബറിലാണ് നാദിയ രക്ഷപ്പെട്ടത്. രക്ഷപെടലിന്റെ തൊട്ടടുത്ത ദിവസം നാദിയ മുറാദിനെ സമീപിച്ച മാധ്യമ പ്രവര്‍ത്തകരോട് അവള് പറഞ്ഞത് എന്റെ മുഖം മറക്കാതെ ഷൂട്ട് ചെയ്യൂ എന്നാണ്. തനിക്ക് ലോകത്തോട് ചിലത് പറയാനുണ്ടെന്നും.\n2016 ഡിസംബറില് നാദിയ യു.എന്നില് ഉന്നയിച്ച ചോദ്യങ്ങള്, യുഎന് വീഡിയോയില് പകര്‍ത്തി പുറത്തുവിടുകയും, ലോകം മുഴുവന് ആ വാക്കുകള് എത്തുകയും ചെയതിരുന്നു. ഇതോടെ നാദിയ ഐക്യരാഷ്ട്രസഭയുടെ മനുഷ്യക്കടത്തിനെതിരെയുള്ള പ്രചാരണത്തിന്റെ ചുക്കാന് പിടിക്കുന്ന ആദ്യത്ത ഗുഡ്‍വില് അംബാസഡറായി.\nഇറാഖില് മാനസികമായും ശാരീരികമായും പീഡിപ്പിച്ച ശേഷം മനുഷ്യകടത്തുകാര്‍ക്ക് വില്‍ക്കപ്പെടുന്ന സ്ത്രീകളുടെ പുനരധിവാസം ലക്ഷ്യമാക്കിയുള്ള പ്രവര്‍ത്തനങ്ങളിലാണ് നാദിയ ഇപ്പോള് മുഴുകുന്നത്.\nഇരുപത്തിയഞ്ചാം വയസില് സമാധാനത്തിനുള്ള നൊബേല് സമ്മാനം ലഭിക്കുന്ന ആദ്യത്തെ ഇറാഖി വനിതയായി നാദിയ മാറിയിരിക്കുന്നു. മലാ\nല യൂസുഫ് സായിക്കു ശേഷം നൊബേൽ സമാധാന സമ്മാനം ലഭിക്കുന്ന ഏറ്റവും പ്രായം കുറഞ്ഞ വ്യക്തിയെന്ന ബഹുമതിയും നാദിയക്കുണ്ട്.\nIslamic Statemalala yousafzaiNADIA MURAD BASEE TAHAYazidi


Kodiyeri Balakrishnan lok sabha election 2019 survey results cpm winning\nKodiyeri Balakrishnan Lok Sabha Election 2019 Survey Results Cpm Winning\nഎപ്പോൾ തിരഞ്ഞെടുപ്പ് നടന്നാലും നേരിടാൻ പാർട്ടി തയ്യാറാണെന്നും അദ്ദേഹം പറഞ്ഞു\nFebruary 02, 2019 09:29:08 pm\nതിരുവനന്തപുരം: ലോക്സഭാ തെരഞ്ഞെടുപ്പിൽ സംസ്ഥാനത്ത് ഇടതുമുന്നണിക്ക് അനുകൂലമായ സാഹചര്യമാണുള്ളതെന്ന് സി.പി.എം സംസ്ഥാന സെക്രട്ടറി കോടിയേരി ബാലകൃഷ്ണന്. എപ്പോൾ തിരഞ്ഞെടുപ്പ് നടന്നാലും നേരിടാൻ പാർട്ടി തയ്യാറാണെന്നും അദ്ദേഹം പറഞ്ഞു. തിരഞ്ഞെടുപ്പ് സർവേകളെ തള്ളിക്കളഞ്ഞ കോടിയേരി റിപ്പോർട്ടുകൾ ആസൂത്രിതമാണെന്നും ആരോപിച്ചു.\n‘എപ്പോൾ തെരഞ്ഞെടുപ്പ് നടന്നാലും പാർട്ടി സജ്ജമാണ്. കൂടുതൽ സീറ്റുകളിൽ വിജയിക്കാനുള്ള പ്രവർത്തനങ്ങൾ ആരംഭിക്കും. എൽ.ഡി.എഫില് പുതിയതായി വന്നവര് ആരും സീറ്റിന് അവകാശവാദം ഉന്നയിച്ചിട്ടില്ല. തെരഞ്ഞെടുപ്പ് പ്രഖ്യാപിക്കുന്നതിന് അനുസരിച്ച് സീറ്റ് വിഭജനം പൂർത്തിയാക്കുമെന്നും അദ്ദേഹം പറഞ്ഞു.\nപാർട്ടി മേഖലാജാഥകളുടെ സമാപനത്തോടെ ഇടതുമുന്നണിയുടെ തിരഞ്ഞെടുപ്പ് പ്രചാരണത്തിന് തുടക്കമാകുമെന്നും കോടിയേരി പറഞ്ഞു. കേന്ദ്ര സംസ്ഥാന ബഡ്ജറ്റുകളിൽ ഊന്നിയായിരിക്കും പ്രചരണം. 14 ജില്ലകളിലും ഇത് സംബന്ധിച്ച് സെമിനാർ നടത്തുമെന്നും കോടിയേരി വ്യക്തമാക്കി.\nടോമിന് ജെ തച്ചങ്കരി വിവാദത്തിലും അദ്ദേഹം പ്രതികരണം നടത്തി. യൂണിയനുകളുടെ സമ്മര്‍ദ്ദമോ ഇടപെടലോ ഉണ്ടായിട്ടില്ലെന്ന് അദ്ദേഹം പറഞ്ഞു. തച്ചങ്കരിയെ കെഎസ്‍ആര്‍ടിസിയുടെ എംഡി സ്ഥാനത്ത് നിന്ന് മാറ്റാനുളള തീരുമാനം സര്‍ക്കാര് സ്വതന്ത്രമായി കൈക്കൊണ്ടതാണെന്നും അദ്ദേഹം കൂട്ടിച്ചേര്‍ത്തു.\nTags: CPM, Kodiyeri Balakrishnan, Loksabha Election


ഹരിതചട്ടം പാലിച്ച് ഓണാഘോഷം നടത്തണം : മന്ത്രി എ.സി മൊയ്തീൻ – malayalam daily\nതൃശൂർ : ഈ ഓണാഘോഷത്തിന് പ്ലാസ്റ്റിക് പരമാവധി ഒഴിവാക്കണമെന്ന് തദ്ദേശ സ്വയംഭരണ വകുപ്പ് മന്ത്രി എ.സി. മൊയ്തീൻ അഭ്യർഥിച്ചു. കേരള സ്‌റ്റേറ്റ് സിവിൽ സപ്ലൈസ് കോർപറേഷൻ തൃശൂർ ശക്തൻ നഗർ മൈതാനിയിലെ കൊക്കാല ഗ്രൗണ്ടിൽ ആരംഭിച്ച ജില്ലാ ഓണം ഫെയർ ഉദ്ഘാടനം ചെയ്യുകയായിരുന്നു മന്ത്രി. കടകളിൽ വരുമ്പോൾ തുണി സഞ്ചി കൊണ്ടുവരികയോ കടയിൽ തുണി സഞ്ചി കുറഞ്ഞ വിലയ്ക്ക് ലഭ്യമാക്കുകയോ വേണമെന്ന് മന്ത്രി നിർദേശിച്ചു. പ്ലാസ്റ്റിക് അലക്ഷ്യമായി വലിച്ചെറിയാതെ ശേഖരിച്ച് സംസ്‌കരിക്കാൻ സംവിധാനം വേണം. കേരളത്തിന്റെ ഏറ്റവും വലിയ സാമൂഹിക പ്രശ്‌നമായി പ്ലാസ്റ്റിക് മാലിന്യം മാറുകയാണ്. ഡിസ്‌പോസിബിൾ ഗ്ലാസ് ഒഴിവാക്കി സ്റ്റീൽ ഗ്ലാസ് ഉപയോഗിക്കണം. പി.വി.സി. ഫ്്‌ളക്‌സ് സർക്കാർ നിരോധിച്ചതാണ്. ഹരിതചട്ടം പാലിച്ച് ഓണാഘോഷം നടത്തണമെന്നും മന്ത്രി പറഞ്ഞു.\nമൂടിക്കെട്ടി നിൽക്കുന്ന അന്തരീക്ഷമുണ്ടാകരുതെന്നും ആളുകൾക്ക് വിനോദത്തിനുള്ള സാഹചര്യമുണ്ടാവണമെന്നുമാണ് സർക്കാറിന്റെ കാഴ്ചപ്പാട്. ടൂറിസം സാധ്യതകളെ പ്രയോജനപ്പെടുത്താൻ അഞ്ചു ദിവസത്തെ ഓണാഘോഷം തൃശൂർ തേക്കിൻകാട് മൈതാനിയിൽ നടക്കും. ജില്ലയിലെ അഞ്ച് ടൂറിസം ഡെസ്റ്റിനേഷനുകളിലും ഓണാഘോഷമുണ്ടാവും.\nഓണം കഴിഞ്ഞ വർഷത്തെ പോലെ തന്നെ സന്തോഷകരമായ അവസ്ഥയിലല്ല നാം ആഘോഷിക്കുന്നത്. മഴക്കെടുതികളിൽനിന്ന് ജനങ്ങൾ മോചനം നേടി വരുന്ന ഘട്ടമാണിത്. ആരവങ്ങളില്ലാത്ത, ജനങ്ങൾക്ക് ഒത്തുകൂടാൻ കഴിയുന്ന, ദുരിതാശ്വാസ ക്യാമ്പുകളിൽ നാം പ്രകടിപ്പിച്ച മനുഷ്യ സ്‌നേഹം പോലെ മനസ്സിൽ തങ്ങിനിൽക്കുന്ന ഒന്നായി ഈ ഓണാഘോഷവും മാറട്ടെയെന്ന് മന്ത്രി പ്രത്യാശിച്ചു.\nതൃശൂർ കോർപറേഷൻ മേയർ അജിത വിജയൻ അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡൻറ് മേരി തോസ് ആദ്യവിൽപന നിർവഹിച്ചു. ജില്ലാ കളക്ടർ എസ്. ഷാനവാസ് സപ്ലൈകോ സോവനീർ പ്രകാശനം ചെയ്തു.\nഗുരുവായൂർ ദേവസ്വം ബോർഡ് അംഗം എം. വിജയൻ, ജില്ലാ സപ്ലൈ ഓഫീസർ എം.വി. ശിവകാമി അമ്മാൾ, കക്ഷിനേതാക്കളായ പി.കെ. ഷാജൻ (സി.പി.എം), എം.ജി. നാരായണൻ (സി.പി.ഐ), ടി.കെ. ഉണ്ണികൃഷ്ണൻ (എൻ.സി.പി) എന്നിവർ സംസാരിച്ചു. സപ്ലൈകോ ഡിപ്പോ മാനേജർ പി.ആർ. ജയചന്ദ്രൻ സ്വാഗതവും ജൂനിയർ മാനേജർ വി.യു. മധുസൂദനൻ നന്ദിയും പറഞ്ഞു.\nസെപ്റ്റംബർ പത്ത് വരെയാണ് ഓണം ഫെയർ പ്രവർത്തിക്കുക. പൊതുവിപണിയേക്കാർ വിലക്കുറവിൽ ഭക്ഷ്യധാന്യങ്ങൾ, പച്ചക്കറികൾ, മറ്റ് നിത്യോപയോഗ സാധനങ്ങൾ എന്നിവ ഇവിടെ ലഭ്യമാണ്. വിവിധ സർക്കാർ ഏജൻസികളുടെ സ്റ്റാളുകളിൽ ഉൽപ്പന്ന പ്രദർശനവും വിൽപ്പനയും ഭക്ഷ്യമേളയും ഒരുക്കിയിട്ടുണ്ട്.\nഗുരുവായൂർ വാഴപ്പിള്ളി അഡ്വ.വി.എ.ജോസ് നിര്യാതനായി